"W" sitting position: samaalukan dhayn jehey kameh | Mihaaru\nކުއްޖަކު "ޑަބްލިއު" ސިޓިން ޕޮޒިޝަނުގައި.\n"ޑަބްލިއު" ސިޓިން ޕޮޒިޝަން؛ ސަމާލުކަން ދޭންޖެހޭ ކަމެއް\n07 މެއި 2019 - 08:183comments\nދަރިފުޅު ބޮޑުވަމުން އަންނަ އިރު ސަމާލުކަން ދޭންވީ އެއް ކަމަކީ ދަރިފުޅު އިށީންނަ އިންނަ ގޮތެވެ. ހާއްސަކޮށް ބިންމަތީގައި ނުވަތަ އެނދު ކަހަލަ ތަންތަނުގައި ދަރިފުޅު އިށީންނަ ގޮތް ފާހަގަކުރުން މުހިއްމެވެ.\nއެގޮތުން ދަރިފުޅު އިށީނދެގެން އިންނަނީ "ޑަބްލިއު" އަކުރު ސިފަވާ ކަހަލަ ގޮތަކަށް ނަމަ އެއީ ހުއްޓުވަން ޖެހޭނެ އާދައެކެވެ. މިއީ ސިއްހީ ގޮތުން ވެސް ދަރިފުޅުގެ ހެދިބޮޑުވުމާއި ހަރަކާތްތެރި ކަމަށް ހުރަސް އަޅާފާނެ ކަމެކެވެ. މިއަށް ކަމުގެ ތަޖުރިބާކާރުން ކިޔަނީ "ޑަބްލިއު" ސިޓިން ޕޮޒިޝަނެވެ. އެގޮތަށް ދަޜިފުޅު އިށީނދެގެން އިންނަ އިރު، ދެ ފައި އިންނާނީ ކަކުލުން ދެ ފަރާތަށް ފަހަތަށްވާ ގޮތަށް ލަންބާލައިފަ އެވެ.\nމި ޕޮޒިޝަނާ ބެހޭ ގޮތުން ކަމުގެ ތަޖުރިބާކާރު ތެރަޕިސްޓުން ބުނަނީ ދަރިފުޅު އެގޮތަށް އިށީންނަ ނަމަ ހަށިގަނޑު ބެލެންސް ކުރުމުގެ ކުޅަދާނަކަން، ބޮޑުވަމުން އަންނަ ވަރަށް ކުޑަވާނެ ކަމަށެވެ. އަދި މިކަމުގެ ސަބަބުންގެ ކަކުލާއި އުނގަނޑާއި ތަނބިކަށީގެ މަސްތަކަށް ބާރުވެ، ދުވުމާއި ފުންމުން ކަހަލަ ހަރަކާތްތައް ކުރަން ހުރަސް އަޅާނެ ކަމަށް ބުންޏެވެ.\nހަމަމިއާ އެކު މިގޮތަށް އިށީންނަށް ދަރިފުޅަށް އާދަވެއްޖެ ނަމަ ފައިގެ އިނގިލިތަކުގެ މައްޗަށް ބުރަވެ ހިނގުން ކަހަލަ މައްސަލަތައް ވެސް ފާހަގަކުރެވޭނެ ކަމަށް ބުންޏެވެ.\nއެހެންވެ އެންމެ ރައްކާތެރި ގޮތަކީ ދަރިފުޅު އެންމެ ތުއްތު އިރުން ފެށިގެން ވެސް "ޑަބްލިއު" ސިޓިން ޕޮޒިޝަންގައި އިށީނދޭތޯ ދެނެގަނެ އެކަމަށް ފިޔަވަޅު އެޅުމެވެ. އަދި އިށީންނަން އެންމެ ރަނގަޅު ގޮތަކީ ދެފައި ވަށްކޮށްލައިގެން އިނުމެވެ. އެގޮތަށް އިށީންނަން ދަރިފުޅަށް ދަސްކޮށް ދިނުން ވެސް މުހިއްމެވެ.\nއިތުރު ލިޔުންތައް ސިއްހަތު ކުޑަކުދިން ދަރިން ތަރުބިއްޔަތުކުރުން


Gender Ministry Thereygai Ves Kuda kudhin Gengulhey - Niumaath - Vaguthu\nޖެންޑާ މިނިސްޓްރީ ތެރޭގައިވެސް ކުޑަކުދިން ގެންގުޅޭ - ނިއުމާތު\n2 މަސް ކުރިން ( ޖުލައި 6, 2021 )\nޗިލްޑްރެންސް އޮމްބަޑްސްޕާސަން ނިއުމާތު ޝަފީގް\nޖެންޑާ މިނިސްޓްރީގެ އޮފީސް ތެރޭގައިވެސް ކުޑަކުދިން ގެންގުޅެމުންދާ ކަމަށް ޗިލްޑްރެންސް އޮމްބަޑްސްޕާސަން ނިއުމާތު ޝަފީގް މިއަދު ވިދާޅުވެއްޖެއެވެ.\nކުޑަކުދިންގެ އަދުލުގެ ގާނޫނުގެ ދަށުން ދައުލަތުގެ އިދާރާތަކުން އަދާކުރަން ޖެހޭ ޒިންމާތަކާއި ގުޅޭ ގޮތުން ކަމާއި ގުޅޭ އިދާރާތައް ވަނީ މިއަދު ކުރިއަށް ދިޔަ ރައްޔިތުންގެ މަޖިލީހުގެ ހިއުމަން ރައިޓްސް އެންޑް ޖެންޑާ ކޮމިޓީއަށް ހާޒިރުކޮށް ސުވާލުކޮށްފައެވެ.\nކޮމިޓީގައި ވާހަކަ ދައްކަވަމުން ނިއުމާތު ވިދާޅުވީ، ކުޑަކުދިންގެ ހިޔާގައި ކުދިންނަށް ދިމާވާ މައްސަލަތަކާއި ގުޅިގެން އެކި ކޭސް ތަކުގައި ހޯމް މިނިސްޓަރާއި ކަރެކްޝަންސްއާއެކު މަސައްކަތްތަކެއް ކުރައްވާފައިވާ ކަމަށެވެ.\nއެ ބައްދަލުވުންތަކުން އެނގިގެން ކުށްކޮށްފައި ތިބި ކުދިންނާއި ކުށުގެ ވެއްޓަށް ހުށައެޅިދާނެ ކުދިން އެއް ތަނެއްގައި ގެންގުޅޭކަން ކަމަށް ވިދާޅުވިއެވެ.\nއެއަށް ފަހު އޭނާ ވިދާޅުވީ، ބަންދުކޮށްފައި ތިބި ކުދިންގެ ތެރެއިން އެއް ކުއްޖަކީ ބެހެއްޓޭނެ ތަނެއް ނެތިގެން ޖެންޑާ މިނިސްޓްރީގެ އޮފީސް ތެރޭގައި ގެންގުޅޭ ކުއްޖެއް ކަމަށެވެ.\n"މިހާރު ޖެންޑާ މިނިސްޓްރީން އޮފީސް ތެރޭގައި ކުއްޖަކު ގެންގުޅޭ. ބެހެއްޓޭނެ ތަނެއް ނެތް. އޭނާ ވަކިން އޮފީހުގައި ބަހައްޓާފައި އެތާ ތިރީގައި ހުންނަ ސެންޓަރަކަށް ތެރަޕީއަށް ގެންދަނީ" ޖެންޑާގެ ހާލަތު ކިޔައިދެމުން ނިއުމާތު ވިދާޅުވިއެވެ.\nޔުނިސެފް ގެ ކޮންސަލްޓަންޓެއްގެ މަގާމުވެސް ފުރުއްވާފައިވާ ނިއުމާތު ވިދާޅުވީ، ދައުލަތުގެ ބެލުމުގެ ދަށުގައި ތިބި ކުދިންވެސް ކުށްތަކަށް އަރައިގަންނަ ކަމަށާއި، އެކަންތައްތަކަށް ހައްލު ހޯދަން ކުރެވޭ މަސައްކަތްތައް ބަލަމުންދާ ކަމަށެވެ.\nކުޑަކުދިންގެ އަދުލުގެ ގާނޫނު ބުނާ ގޮތުން ކުޑަކުދިންނަށް ބޭނުންވާ ޕްރޮގްރާމް ހިންގަން ޖެހޭނީ ޑިޕާޓެމްންޓް އޮޕް ޖުވެނައިލް ޖަސްޓިސް (ޑީޖޭޖޭ) އިންނެވެ. އެހެން އޮތަސް ޑީޖޭޖޭއަށް އެންމެ އެކަށިގެންވާ ގޮތަށް ޕްރޮގްރާމްތައް ނުހިންގޭކަން އޭނާ ފާހަގަކުރެއްވިއެވެ.\n"ކުދިންނަށް ބޭނުންވާ ޕްރޮގްރާމް ދެވިފައެއް ނެތްކަން އެބަ ފެނޭ" ނިއުމާތު ވިދާޅުވިއެވެ.\nކުޑަކުދިންގެ ރިހިބިލިޓޭޝަން ސެންޓަރު ގާއިމްކުރަން ޑީޖޭއޭއަށް ދީފައިވަނީ އަންނަ އަހަރުގެ މޭމަަހަށެވެ. އެކަމަކު ނިއުމާތު ކަންބޮޑުވުމަކީ އެ މުއްދަތާ ހަމަޔަށް ކުދިންގެ ރިހެބިލިޓޭޓް ކުރެވޭނެ ގޮތެއް ނެތުމެވެ.\n"ކުދިން ތިބެންވީތޯ މި އަންނަ އަހަރުގެ މޭއާ ހަމަޔަށް" މޯލްޑިވްސް ގާލް ގައިޑްސް އެސޯސިއޭޝަންގެ ކުރީގެ ޗީފް ކޮމިޝަނަރުކަންވެސް ކުރެއްވި ނިއުމާތު ސުވާލު އުފެއްދެވިއެވެ.\nހިޔާގައި ރޯކުރި މައްސަލާގައި ތުހުމަތު ކުރެވުނު ބައެއް ކުދިންނާ ވާހަކަ ދެކެވެނުން ކަމަށާއި، އޭގެ ތެރެއިން ބައެއް ކުދިންނަކީ ވީހާވެސް އަވަހަކަށް "އިންޓެންސް" ޕްރޮގްރާމްތައް ފުރިހަމަކުރަން ޖެހޭ ކުދިން ކަމަށް އޭނާ ވިދާޅުވިއެވެ. އަދި ވިދާޅުވީ އެއް ކުއްޖަކު މިހާރު ރާއްޖެއިން ބޭރަށް ގެންގޮސްފައިވާ ކަމަށެވެ.\nކުޑަކުދިންގެ މައްސަލަތައް ހައްލުކުރަން އެންމެން އެކަތިގަނޑަކަށްވެގެން މަސައްކަތް ކޮށްގެން ކަމަށާއި، އެކަމަކު އެއް އިދާރާއިން ކުރާ ކަންތައް އަނެއް އިދާރާއަށް ނޭނގޭކަން އޭނާ ފާހަގަކުރެއްވިއެވެ.\n"ކުއްޖަކު ބަންދުކުރަކަން ސްކޫލަކަށް ނޭނގެ. ސްކޫލުގެ ރެޖިސްޓްރޭޝަންގައި އޮންނަ ކުއްޖަކު ބަންދުކުރެވޭއިރުވެސް ނޭނގެ" މަތީ ތައުލީމް އުނގަންނައިދޭން މަސައްކަތްކުރައްވާފައިވާ ނިއުމާތު ވިދާޅުވިއެވެ.\nޗިލްޑްރަންސް އޮމްބަޑްސްޕާސަންގެ ކުޑަކުދިންގެ ހައްގުތައް ރައްކާތެރިކުރުމުގެ ގާނޫނަށް އަމަލުކުރާ މިންވަރު ދެނެގަނެ، ގާނޫނު ތަންފީޒުކުރުމަށް ކުރަންޖެހޭ ކަންކަން ކުރުމަށް ބާރުއެޅުމާއި، ކުޑަކުދިންގެ ހައްގުތައް ރައްކާތެރިކުރުމާބެހޭ މުޢާހަދާއާއި އެއްގޮތަށް ދައުލަތުގެ އިދާރާތަކުން އަމަލުކުރާ މިންވަރު ދެނެގަތުމެވެ.\nކުޑަކުދިންގެ ހައްގުތައް ރައްކާތެރިކޮށްދިނުމުގައި ހަރަކާތްތެރިވާ އިދާރާތަކާއި މުވައްޒަފުންގެ ޢަމަލުތައް ތަހުގީގުކޮށް މުތާލިއާ ކުރުންވެސް ހިމެނެއެވެ.\nޖެންޑާ މިނިސްޓްރީ ކުރިމަތީ އިހްތިޖާޖު ކޮށްފި\nދައުލަތުން ބަލަހައްޓާ ކުދިންގެ އިންތިޒާމުތައް ހަރުދަނާ ކުރަން މަޝްވަރާކޮށްފި\nޖުލައި 6, 2021 17:38\nމޮޅެތިނަންނަންކިޔާފަ ޕާޓީކުދިންނަށް ބަހާލީމަލިބުނުވަރު މަދުވެދާނެ ނަމަވެސް ހުރިހާކުދިންވެސްހަމަޖެހޭތޯބަލަންވާނެ! ބޭރާއެތެރެވެސްހަމަޖެހެންވާނެނޫންތޯ؟\nޖުލައި 6, 2021 17:54\nތިޔައީ އޮމްބަޑްސްޕަރސަން ފާހަގަ ކުރެއްވުމުގެ ކުރިން ދައުލަތުގެ މުއައްސަސާތަކަށް ނޭނގޭ ކަންކަންތޯ؟ މިހާރު ދެން އެނގުނީމާ މާދަމާ ހުރިހާ ކަމެއް ބަދަލުވާނެތޯ؟\nޖުލައި 7, 2021 04:40\nހުރިހާތަނެއްގައި ވެސް ތިބީ ކުޑަކުދިން !\nޖުލައި 7, 2021 08:41\nނިއުމަތު ސަފީގަކީ ތިޔަ މަގާމަށް ތަސައްރަފު ފުދޭމީހެއްނޫން!


SunOnline: MIRA ah libunu aamdhanee 14 percent dhashah\nމީރާ އަށް ލިބުނު އާމްދަނީ 14 ޕަސެންޓް ދަށަށް\nއައިޝަތު ފަރީޙާ 11 Sep 2019, 11:35\nމިދިޔަ އޮގަސްޓުމަހު ދައުލަތުގެ ޓެކްސް އިދާރާ މީރާ އަށް ލިބުނު އާމްދަނީ މިދިޔަ އަހަރުގެ އެ މުއްދަތާ އަޅާބަލާއިރު 14 ޕަސެންޓް ދަށްވެއްޖެ އެވެ.\nމީރާ އިން މިއަދު އާންމުކުރި އޮގަސްޓުމަހުގެ އާމްދަނީ ރިޕޯޓު ދައްކާގޮތުން މިދިޔަ މަހު 862.91 މިލިއަން ރުފިޔާ ލިބިފައިވެއެވެ. ޑޮލަރުން ލިބުނު އާމްދަނީ އަކީ 30.9 މިލިއަން އެވެ.\nމީރާގެ ތަފާސްހިސާބުތައް ދައްކާގޮތުން އެންމެ ބޮޑު އާމްދަނީއެއް ލިބިފައިވަނީ މުދަލާއި ހިދުމަތުގެ އަގުން ދައްކާ ޓެކްސް (ޖީއެސްޓީ) އިންނެވެ. ޖީއެސްޓީގެ ގޮތުގައި މިދިޔަ މަހު ދައުލަތަށް ލިބިފައިވަނީ 481.7 މިލިއަން ރުފިޔާ އެވެ.\nދެވަނަ އަށް އެންމެ ބޮޑު އާމްދަނީއެއް ލިބުނީ ވިޔަފާރި ފައިދާއިން ނަގާ ބީޕީޓީގެ ގޮތުގައެވެ. ބީޕީޓީގެ ގޮތުގައި މިދިޔަމަހު 114.6 މިލިއަން ރުފިޔާ ލިބުނެވެ. މީގެ އިތުރުން ގްރީން ޓެކުހުގެ ގޮތުގައި ދައުލަތަށް މިދިޔަ މަހު 72 މިލިއަން ރުފިޔާ ވަނީ ލިބިފައެވެ.\nފާއިތުވި ތިން އަހަރުގެ އޮގަސްޓުމަހު ދައުލަތަށް ލިބުނު އާމްދަނީ އެންމެ ދަށްވެފައިވަނީ މިއަހަރު އެވެ.\nއުރީދޫއިން އެންޑީއެމްއޭއަށް އިންޓިއުބޭޝަން ފޮށިތަކެއް


ފުވައްމުލައް ސިޓީގައި މޫދަށް އެރި އުޅެނިކޮށް ގެއްލުނު ކުއްޖާ ނިޔާވެއްޖެ! - Sandhaanu\nފުވައްމުލައް ސިޓީގައި މޫދަށް އެރި އުޅެނިކޮށް ގެއްލުނު ކުއްޖާ ނިޔާވެއްޖެ!\nޖެނުއަރީ 9, 2021\nފުވައްމުލައް ސިޓީގައި މޫދަށް އެރި އުޅެނިކޮށް ގެއްލިގެން ހޯދަމުން ދިޔަ އުމުރުން 17 އަހަރުގެ ފުވައްމުލަކު ޔޫރޯގެ، އަޙްމަދު ފައުޒާން ޙަސަން މޫދު އަޑީގައި އޮއްވާ ފެނިފައިވަނީ 17:50ކަން ހާއިރެވެ.\nފައުޒާން ގެއްލިގެން ރިޕޯޓްކޮށްފައި ވަނީ މިއަދު ހަވީރު 16:47 ހާއިރު އެވެ. އިތުރު ކުދިންތަކަކާއެކު މޫދަށް އެރި އުޅެނިކޮށް މި ކުއްޖާ ގެއްލުނީ ފުވައްމުލަކު ސިޓީގެ “މާނޭރާ” ސަރަހައްދަށެވެ.\nމިޒުވާނާ ނިޔާވެފައިވަނީ ފުވައްމުލަށް ސިޓީ ހޮސްޕިޓަލުގައި އަވަސް ފަރުވާ ދެމުންދަނި ކޮށެވެ.\nމޫދުއަޑިން ފެނުނު މިކުއްޖާއަށް ހޮސްޕިޓަލުގައި ފަރުވާ ދެވެމުން ދަނިކޮށް މަރުވެފައިވާއިރު، މިހާދިސާއާއި ގުޅިގެން ފުވައްމުލަށް ސިޓީ ހޮސްޕިޓަލުން ރަސްމީކޮށް އަދި އެއްވެސް މައުލޫމާތެއް ހާމަކޮށްފައެއް ނުވެއެވެ.\nކޯވިޑް19: މިއަދު ފެނުނީ އިތުރު 203 ވޭދަނަ!\nރާއްޖެ ޢާއިޝަތު އީލާފް - އޭޕްރިލް 18, 2021 0\nރާއްޖެއިން ކޯވިޑް19 އަށް އިތުރު 203 މީހަކު ފައްސިވެއްޖެއެވެ. މިއަދު ފެނުނު ކޭސްތަކުގެ ތެރެއިން 70 މީހަކު ފައްސިވެފައިވަނީ މީހުން ދިރިއުޅޭ ރަށަކުންނެވެ. އަދި ރިސޯޓްތަކުން 18 މީހަކު ވަނީ ފައްސިވެފައެވެ. އަނެއް...\nއަނެއްކާވެސް ބޮޑު ޑުރަގް ބަސްޓެއް\nރާއްޖެ ޒުމެއިރު ޝާން - އޭޕްރިލް 18, 2021 1\nމޯލްޑިވްސް ކަސްޓަމްސް ސަރވިސުން ބުނީ ކޮރިއަރ ސާރވިސް މެދުވެރިކޮށް ރާއްޖެ އެތެރެކުރަން އުޅުނު މަސްތުވާތަކެތީގެ މި ބަސްޓްގެ އަގު 4.7 މިލިއަން އަށް އަރާނެކަމުގައެވެ. މި ތަކެތި އަތުލައިގެންފައިވަނީ އޭޕްރިލް 17 ވަނަ...


ބަނގުރާ ކަމަށް ޝައްކުކުރެވޭ އެއްޗެއްހުރި ފުޅިތަކަކާއެކު ދެމީހަކު ފޭދޫން ހައްޔަރު ކޮށްފި\nއަންގާރަ ،25 މެއި 2021 / 11:09\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތުގެ ތެރެއިން އައްޑޫސިޓީ ގަން ޕޮލިސް ސްޓޭޝަނުން ހިންގި އޮޕަރޭޝަނެއްގައި ބަނގުރާކަމަށް ޝައްކުކުރެވޭ އެއްޗެއްހުރި ފުޅިތަކަކާއެކު ދެ މީހަކު ހައްޔަރު ކޮށްފިއެވެ. މި މައްސަލައާ ގުޅިގެން ހައްޔަރު ކޮށްފައިވަނީ 19 އަހަރުގެ ފިރިހެނަކާއި 42 އަހަރުގެ ފިރިހެނެކެވެ. މި ދެމީހުންނަކީ ވެސް ދިވެހިންނެވެ. މި ދެމީހުން ހައްޔަރު ކޮށްފައިވަނީ އައްޑޫސިޓީ … ތަފްސީލް\nއާދިއްތަ ،23 މެއި 2021 / 13:06\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތުގެ ތެރެއިން ނ. މާފަރު ޕޮލިސް ސްޓޭޝަނާއި، ގއ. ވިލިނގިލި ޕޮލިސް ސްޓޭޝަން އަދި ތ. ހިިރިލަންދޫ ޕޮލިސް ސްޓޭޝަނުން ހިންގި މަސްތުވާތަކެތީގެ އޮޕަރޭޝަންތަކެއްގައި ތިން މީހަކު ހައްޔަރުކޮށް އެ މައްސަލަތައް ފުލުހުން ތަހުގީގުކުރަން ފަށައިފިއެވެ. މި މައްސަލަތަކުގައި ހައްޔަރު ކޮށްފައިވަނީ 21 އަހަރުގެ ފިރިހެނަކާއި 23 އަހަރުގެ ފިރިހެނެއްގެ އިތުރުން … ތަފްސީލް\nމަކަރާއި ހީލަތުން ފައިސާ ހޯދިކަމުގެ މައްސަލައެއްގެ ތަހުގީގަށް ހާޒިރުވުމަށް އަންގައި އިއުލާނުކުރުން\nއާދިއްތަ ،23 މެއި 2021 / 12:45\nމަކަރާއި ހީލަތުން ފައިސާ ހޯދުމުގެ މައްސަލައެއްގެ ތަހުގީގަށް މީހަކު ހާޒިރުކުރުމަށް ބޭނުންވެ، އުޅޭ ވަކިތަނެއް ނޭނގުމުގެ ސަބަބުން ތަހުގީގަށް ހާޒިރުވުމަށް ޗިޓު ރައްދުކުރެވިފައި ނުވާތީ، ޖިނާއީ މައްސަލަތައް ތަހުގީގުކުރުމުގައި ފުލުހުން އަމަލުކުރާނެ އިޖުރާއަތުގެ ގަވާއިދުގެ 27 ވަނަ މާއްދާގައިވާ ގޮތުގެމަތިން ތަހުގީގަށް ހާޒިރުވުމަށް އަންގައި އިއުލާނުކުރަމެވެ. ހާޒިރުވާންވީ ފަރާތުގެ ފުރިހަމަ ނަމާއި އެޑްރެސް އަދި އުމުރު: ކ. … ތަފްސީލް\nގއ. ނިލަންދޫ ޕޮލިސް ޑެސްކާއި ނިލަންދޫ ކައުންސިލް ގުޅިގެން ކެޔޮޅުންނާއި ލޯންޗު ތަކުގެ ކައްޕިންނަށް މައުލޫމާތު ދީފި\nއާދިއްތަ ،23 މެއި 2021 / 12:33\nގއ. ނިލަންދޫ ޕޮލިސް ޑެސްކާއި ނިލަންދޫ ކައުންސިލް ގުޅިގެން، އެރަށުގައި އޮޑިދޯނިފަހަރު ދުއްވާ ކެޔޮޅުންނާއި ލޯންޗު ތަކުގެ ކައްޕިންނާ ބައްދަލުކޮށް މައުލޫމާތު ދީފިއެވެ ނިލަންދޫ ކައުންސިލް އިދާރައިގައި މިމަހު 21 ވަނަ ދުވަހު ކުރިއަށް ގެންދިޔަ އެ ބައްދަލުވުމަކީ ހަލުވިކަމާއެކު ފެތުރެމުންދާ ކޯވިޑް 19 އާ ގުޅިގެން، ނިލަންދޫގައި ދުއްވާ އޮޑިދޯނި ފަހަރުގެ ކެޔޮޅުންނާއި ލޯންޗު … ތަފްސީލް\nފުލުހުންގެ ބެލުމުގެ ދަށުގައި އޮތް ދެ މޯބައިލް ފޯނުގެ ވެރިފަރާތް ހޯދަނީ\nބުރާސްފަތި ،20 މެއި 2021 / 13:30\nއެކި މައްސަލަތަކުގައި ފުލުހުންގެ ބެލުމުގެ ދަށަށް ގެނެސްފައިވާ ތަކެތީގެ ތެރެއިން ފުލުހުންގެ ބެލުމުގެ ދަށުގައި އޮތް ދެ މޯބައިލް ފޯނުގެ ވެރިފަރާތް ހޯދުމުގެ މަސައްކަތް ފުލުހުންދަނީ ކުރަމުންނެވެ. މި ތަކެއްޗަކީ ހޮވައިގެން ގެނެސް ފުލުހުންނާ ހަވާލުކޮށްފައިވާ ތަކެއްޗާއި، މާލޭގެ އެކި ސަރަހައްދުތަކުން ތުހުމަތު ކުރެވިގެން ހުއްޓުވައި ސުވާލުކުރި ބައެއް މީހުންގެ އަތުން ފެނިފައިވާ ތަކެއްޗެވެ. އަދި އެ ތަކެތީގެ … ތަފްސީލް\nތިން ރަށެއްގައި ހިންގި މަސްތުވާތަކެތީގެ އޮޕަރޭޝަންތަކެއްގައި ހަތަރު މީހަކު ހައްޔަރުކޮށްފި\nބުރާސްފަތި ،20 މެއި 2021 / 13:15\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތުގެ ތެރެއިން ށ. ފުނަދޫ ޕޮލިސް ސްޓޭޝަނާއި ގދ. ތިނަދޫ ޕޮލިސް ސްޓޭޝަން އަދި ގއ. ކަނޑުހުޅުދޫ ޕޮލިސް ޑެސްކުން ހިންގި މަސްތުވާތަކެތީގެ އޮޕަރޭޝަން ތަކެއްގައި ބަޔަކު ހައްޔަރުކޮށްފިއެވެ. އެ އޮޕަރޭޝަން ތަކުގައި ހައްޔަރު ކޮށްފައިވަނީ 24 އަހަރުގެ މީހަކާއި 26 އަހަރުގެ ދެ މީހުންގެ އިތުރުން 31 އަހަރުގެ މީހެކެވެ. … ތަފްސީލް\nކ. އަތޮޅު ރިސޯޓަކުން ވަގަށް ނެގި ބަނގުރާ ފުޅިތަކެއް އަތުލައިގެންފި\nބުދަ ،19 މެއި 2021 / 11:35\nވައްކަމާއި މަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތުގެ ތެރެއިން ހިންމަފުށި ޕޮލިސް ސްޓޭޝަނުން ހިންގި އޮޕަރޭޝަނެއްގައި، ކ. އަތޮޅު ރިސޯޓަކުން ވަގަށް ނެގި ބަނގުރާ ފުޅިތަކެއް އަތުލައިގެންފިއެވެ. ރިސޯޓަކުން ބަނގުރާ ފުޅިތަކެއް ވަގަށް ނަގައިގެން އެ ރިސޯޓުން ބޭރު ކުރަން އުޅޭ ކަމަށް ފުލުހުންގެ އިންޓެލިޖެންސަށް ލިބުނު މައުލޫމާތަކާ ގުޅިގެން ހިންގި އޮޕަރޭޝަނުގައި އެ ތަކެތި އަތުލައިގަނެފައިވަނީ މި މަހުގެ … ތަފްސީލް\nމާފަރު މީހެއްގެ ކޭޝްކާޑު ބޭނުންކޮށްގެން ވަގަށް ނެގި ފައިސާ ހޯދައި ވެރިފަރާތާ ހަވާލުކޮށްފި\nއަންގާރަ ،18 މެއި 2021 / 11:18\nނ. މާފަރު މީހެއްގެ ކޭޝް ކާޑު ވަގަށް ނަގައި ކެނދިކުޅުދޫ އޭ.ޓީ.އެމް އިން އެ ކާޑު ބޭނުންކޮށްގެން 20000 ރުފިޔާ ވަގަށް ނަގާފައިވާ މައްސަލައެއް މި މެއި މަހުގެ 10 ވަނަ ދުވަހު މާފަރު ޕޮލިސް ސްޓޭޝަނަށް ހުށަހަޅާފައިވެއެވެ. އެ މައްސަލައާ ގުޅިގެން މި މަހު 10 ވަނަ ދުވަހު 26 އަހަރުގެ މީހަކާއި 32 … ތަފްސީލް\nއަންގާރަ ،18 މެއި 2021 / 10:26


Qasim ge faadukiyun Raees Yaamin ah\nޖުމްހޫރީ ޕާޓީގެ ލީޑަރު ގާސިމް އިބްރާހިމް: ރައީސް ޔާމީނަށް ވަރަށް ބޮޑަށް ފާޑުވިދާޅުވި -- ސަލްވީން އަބްދުލްހަމީދު | އަވަސް\nއިދިކޮޅު ޕީޕީއެމްގައި ކުރިން މަސައްކަތް ކުރެއްވި ބޭފުޅުން ޖުމްހޫރީ ޕާޓީއާއި ގުޅިވަޑައިގަތުމުން ކުރީގެ ރައީސް އަބްދުﷲ ޔާމީން ފާޑުވިދާޅުވެފައިވާތީ، އެ މެންބަރުންގެ ދިފާއުގައި ގާސިމް ވާހަކަފުޅު ދައްކަވައިފި އެވެ.\nރައީސް ޔާމީންގެ ވެރިކަން ދަމަހައްޓާ، އައު ދައުރަކަށް އެމަނިކުފާނު އިންތިޚާބު ކުރުމަށް އެންމެ ބޮޑަށް މަސައްކަތް ކުރެއްވި ބައެއް މެންބަރުން މިފަހުން ވަނީ ޖުމްހޫރީ ޕާޓީއާއި ގުޅިވަޑައިގެންފައެވެ. ރައީސް ޔާމީން ގެންދަަވަނީ ޖަލްސާތަކާއި، އެއްވުންތަކާއި، ބައްދަލްވުންތަކުގައިވެސް އެ މެންބަރުންނަށް ފާޑު ވިދާޅުވަމުންނެވެ.\nރައީސް ޔާމީނަށް ވަރަށް ބޮޑަށް ފާޑުވިދާޅުވަމުން ގާސިމް މިރޭ ވިދާޅުވީ ޖުމްހޫރީ ޕާޓީއާއި ގުޅުނު ޕީޕީއެމްގެ މެންބަރުންނަކީ ރައީސް ޔާމީނަށް ވަރަށް އިހްލާސްތެރިކަމާއެކު މަސައްކަތް ކޮށްދިން ބޭފުޅުން ކަމަށެވެ. އަދި އެކަން ރައީސް ޔާމީން ބަލައިނުގެން ކަމަށާ އެ މެންބަރުން ޖުމްހޫރީ ޕާޓީއާއި ގުޅިވަޑައިގަތީ އެއީ އެންމެ ރަނގަޅު ޕްލެޓްފޯމް ކަމަށް ގަބޫލުކުރައްވާތީ ކަމަށެވެ.\nގާސިމް ވިދާޅުވީ ރައީސް ޔާމީން ދޫކޮށް ބަޑައިގެންނެވި މެންބަރުން މިއަދު ބާ ޓަޔަރަށް ހެދިނަމަވެސް ޔާމީނަށް އާދެވުނު ހިސާބަކަށް ވަޑަައިގެންނެވުމަކީ އެ މެންބަރުންގެ ބުރަ މަސައްކަތުން ކަމަށެވެ.\n"މިއަދު އެ ޖަންބޯ ޖެޓްގައި އަޅުވާ ނޫނީވިއްޔާ 747 ގައި އަޅުވާ ބާ ޓަޔަރަށް ވެއްޖެ. ކަމަކު ނުދިޔަ. މި ކީއްތޯ މިވަނީ. އިހަށް ދުވަހު ރަން. މިއަދު ބާޓާއަށް. ބަލަ ކިޔެއްތޯ މިވަނީ. އަޅުގަނޑު ދަންނަވާނީ އަމިއްލައަށް ހަޑި ހުތުރު ހަޑި ނަހާވާށޭ. މޮޔަ ނުގޮވާށޭ، ކޮސް ނުގޮވާށޭ. މިހާރު ތި ގޮވެނީ ކޮހޭ އިނގޭތޯ. ތި ކަހަލަ ކޮސް ގޮވާކަށް ކަމަކުނުދާނޭ. ތިހެން ވީމަ ކާކުތޯ ވިސްނުންތެރި ބުއްދިވެރި ހަމަ ކޮންމެ މީހަކަށްވެސް އިނގޭނެ ދޯ މީހާގެ ހުރި ކޮލެޓީ. ނެތްކަން އެކައްޗެއްވެސް އެތެރޭގައި. އަމިއްލަ އެދުން ފިޔަވާ އެކައްޗެއްވެސް ނެތް ކަން. އިހްލާސްތެރިކަމެއް ނެތްކަން، އިހްތިރާމެއްވެސް ނެތްކަން، ޝުކުރުވެރިކަމެއްވެސް ނެތްކަން. ކިތަންމެ ބޮޑު ގުރުބާނީއެއްވިޔަސް ހަމަ 'ފަތަފޮޅި ފިހު ފަތްގަނޑަ'ށް ހެދިގޮތަކަށްވުރެ ނިކަމެތިކޮށް ނޫހޭ ތި ހަދަނީ." ގާސިމް ވިދާޅުވިއެވެ.\nގާސިމް ވިދާޅުވީ ޖޭޕީއަށް އައި މެންބަރުންނަށް ރައީސް ޔާމީން ފާޑުވިދާޅުވާއިރު މިހާރުވެސް ޕީޕީއެމްގައި ތިއްބެވި ބައެއް މަޖިލީސް މެންބަރުންނަކީ އެމަނިކުފާނު ހަރަދުކުރައްވައިގެން ހޮއްްވެވި ބޭފުޅުން ކަމަށެވެ.\nގާސިމް މިރޭ ވަނީ އޭނާއަށް ނިމިިދިޔަ ރިޔާސީ އިންތިޚާބުގައިވެސް ވާދަކުރެއްވުމަށް ހުރަސްއެޅުއްވީ ރައީސް ޔާމީން ކަމަށް ވިދާޅުވެ އެކަމާއި ގުޅޭގޮތުންވެސް ވާހަކަދައްކަވާފައެވެ. ގާސިމް ވިދާޅުވީ ގާނޫނަށް އިސްލާހު ގެނެސް އެވަރުން ނުވެގެން ޖަލަށް ލައްވަންވެސް މަސައްކަތް ކުރެއްވީ ރިޔާސީ ރޭހަށް ނިކުންނަވާފާނެތީ އެކަމާ ބިރުން ކަމަށެވެ.\n"އަޅުގަނޑަކީވެސް ކޮންމެ ފަހަރަކު ވެރިކަމަށް ކުރިމަތިލާ މީހެއް. އެ ފުރުސަތު ނަގާލީ ކާކުތޯ. އަޅުގަނޑު ނުދެންނެވިޔަސް އެނގިވަޑައިގަންނަވާނެ އެއީ ކާކުކަން. 65 އަހަރުވީ މީހުންނަށް ފުރަތަމަ ވެރިކަމަށް ކުރިމަތިނުލެވޭ ގޮތަށް ހެދީ. ދެން އެއީ ގާނޫނު އަސާސީއާއި ޚިލާފު ކަމެއްކަން އެނގިވަޑައިގަތީމަ އެކަން ބާތިލްކޮށްފާނެ ކަމަށް ހީވީމަ އެންމެ ފަހުން އަޅުގަނޑު ޖަލަށްވެސްލާން މަސައްކަތް ކުރީ. ފްރޭމް ކުރީ، ކޮށްގެން އެކަންވެސް ނިންމަން އުޅުނީ. ތަގުދީރު ނިޔާކުރި ގޮތުން އަޅުގަނޑު ޖަލަށް ނުގެން ދެވުނީ. މި ދެންނެވީ ދޫނިދޫ ޖަލަށް ނުގެންދާ ވާހަކައެއް ނޫން. އެތާގައި ބޭއްވި 28 ދުވަސްވަންދެން. އެ ކޮންކްރީޓް ސެލްގައި."\nގާސިމް ވިދާޅުވީ އެއްވެސް އިރަކު ވަކި ބޭފުޅަކާ ދެކޮޅަށް އެމަނިކުފާނުވެސް އަދި ޖުމްހޫރީ ޕާޓީންވެސް މަސައްކަތް ކޮށްފައެއް ނުވާނެ ކަމަށެވެ. އޭގެ ބަދަލުގައި އަބަދުވެސް މަސައްކަތް ކުރީ އިންސާފާ އަނިޔާއިން ސަލާމަތްވުމަށް ކަމަށާ ކުރިއަށް އޮތްތާ ދެމި ތިބޭނީ އެ މަސައްކަތުގައި ކަމަށް ގާސިމް ވިދާޅުވިއެވެ.\nމީގެ އިތުރުން ރައީސް ޔާމީންގެ ވެރިކަމުގައި އެމަނިކުފާނުގެ ބޭބޭފުޅު، ރައީސް މައުމޫން ޖަލަށް ލައްވާފައިވާކަން ފާހަގަކުރައްވާ އެކަމާއި ގުޅިގެންވެސް ގާސިމް ވަނީ ފާޑުވިދާޅުވެފައެވެ.\n"އަޅުގަނޑެއް ނޫޅެމޭ ދަންނަވާކަށް އިނގޭތޯ، ބޮޑުބޭބެ، 80 އަހަރުވެފައި ހުރި މީހަކު ގެންގޮސް، ހައްގުން ކަމަކާ ނުލައި އޭނާގެ ދެ ބޭފުޅުންނާ އެއްކޮށް ޖަލުގެ ގޮޅިއަށް ގަޅާލީމާ، އެއީ ކާކޭ ބުނާކަށް ކޮންމެހެން އަޅުގަނޑު ނޫޅެމޭ."\nގާސިމް ވަނީ ރައީސް ޔާމީނަށް އިޝާރަތްކުރައްވާ ގޯސް ވާހަކަނުދެއްކެވުމަށް އިލްތިމާސްކުރައްވާފައެވެ. އަދި މިހާރު ރައީސް ޔާމީން ވިދާޅުވަމުން ގެންދަވަނީ "ކޮސް" ވާހަކަތަކެއް ކަމަށް ވިދާޅުވިއެވެ.


"Flat Committee" In Lui Faseyha Gothakah Kanthahthah Ninman Raees Edhihje - Vaguthu\n"ހިޔާ" މަޝްރޫޢާއި "ގެދޮރުވެރިކުރުން" އަދި "ގުޅީފަޅު ހައުސިންގ ޕްރޮޖެކްޓް" ކުރިއަށް ގެންގޮސްފައިވާ ގޮތާއި، ފްލެޓްތައް ދޫކޮށްފައިވާ ގޮތް ރިވިއުކޮށް، އިންސާފުވެރި، ދެފުށް ފެންނަ ގޮތަކަށް ފްލެޓް ލިބުން ހައްގުވާ ފަރާތްތަކަށް ފްލެޓް ލިބޭނެ ގޮތް ހެދުމަށް ކަމަށް ބުނެ ރައީސް ޞާލިހް އުފައްދަވާފައިވާ ކޮމެޓީން ރައްޔިތުންނަށް ލުއިފަސޭހަ ގޮތަކަށް ކަންތައްތައް ނިންމަން ރައީސް އެދިވަޑައިގެންފިއެވެ.\nރައީސް މިކަމަށް އެދިވަޑައިގެންނެވީ މިއަދު ފްލެޓް ކޮމެޓީ އާއި ބައްދަލު ކުރައްވާ ދެއްކެވި ވާހަކަފުޅުގައެވެ.\nރައީސް އޮފީހުން ވިދާޅުވީ ބައްދަލުވުމުގައި ރައީސް ދެއްކެވި ވާހަކަފުޅުގައި، ކޮމިޓީން ކުރައްވަނީ ވަރަށް ބުރަ މަސައްކަތްތަކެއްކަން ފާހަގަ ކުރައްވައި، ކޮމިޓީގެ މަސައްކަތްތައް ކުރިއަށް ގެންދިއުމުގައި ސަރުކާރުން އަބަދުވެސް އެއްބާރުލުން ދެއްވާނެ ކަމުގައި ވިދާޅުވިއެވެ. އަދި، ކޮމިޓީން ކަންކަން ނިންމެވުމުގައި ރައްޔިތުންނަށް އެންމެ ލުއިފަސޭހަ ގޮތަކަށް ކަންކަން ނިންމެވުމަށް އިސްކަން ދެއްވުމަށް ރައީސް އެދިވަޑައިގެންނެވި ކަމަށް ރައީސް އޮފީހުން ވިދާޅުވިއެވެ.\nރައީސް، ކޮމެޓީ އާއި އެކު ބޭއްވެވި ބައްދަލުކުރެއްވުމުގައި، ކޮމިޓީގެ މަސައްކަތްތައް ރާއްވަވާފައިވާ ގޮތާއި، މަސައްކަތް ކުރިއަށް ގެންދެވިއިރު ފާހަގަ ކުރެއްވުނު ކަންކަމާ ބެހޭ މައުލޫމާތު ކޮމިޓީގެ ފަރާތުން ރައީސް އަށް އެރުވިއެވެ.\nއަދި މި މައުލޫމާތުތައް އާންމުންނާ ހިއްސާ ކުރެއްވުމަށް ރައީސް އެދިވަޑައިގަތުމުން، ވަރަށް އަވަސް މުސްތަގުބަލެއްގައި މީޑިޔާ މެދުވެރިކޮށް އާންމުންނަށް މި މައުލޫމާތު ފޯރުކޮށްދެއްވާނެ ކަމުގައި ކޮމިޓީން ވިދާޅުވި ކަމަށް ރައީސް އޮފީހުން މައުލޫމާތު ދެއްވައެވެ.\nއައްޑޫގައި އަޅާ ފްލެޓުތަކަށް އެދުމުގެ ފުރުޞަތު ހުޅުވާލައިފި\nބޯހިޔާވަހިކަމުގެ މަޝްރޫޢު އިއުލާން ކުރާނީ ދެތިން މަސް ފަހުން – ސަރުކާރު\nއިއުލާން ނުކޮށް ދިއްދޫ ފްލެޓްތައް ބަހާލި ކަމަށް މިނިސްޓްރީން އެއްބަސްވެއްޖެ\nފެބުރުއަރީ 11, 2019 23:56\nކުރީ ސަރުކާރުން އެ އޮތީ ފައިސާ ހޯދައިގެން ފްލެޓް އިމާރާތް ކޮށް ދޭންވާފަރާތްތައް ކަނޑައަޅާ ގެޓެޓް ކޮށްފާ . އެ އީ ސަރުކާރަކުން ނިންމާފައިވާކަމެއް . 1982 ންފެށިގެން ވެސް ގެދޮރާ ފްލެޓް ދިނީ އެންމެ ހައްގު ފަރާތްތަކަށް ތޯ ކަށަވަރު ކޮށްފިނަމަ މާލެއިން ވިލިގިލިންދެމަފިރިންނަށް ގޯތި އަންހެނުންނަށް މާލެއިން ބިން ލިބިފާ ހުންނާނެ ނިގުޅައިގަނެވޭނެތޯ ހައްގު މިނަވަރު ކޮބާ ؟ އޭރު މިގައުމުގާ ތިބި ރައްޔިތުންނަކީ މިންވަރަށް އީމާންވާ އަނެކަކަށް ލިބިދާނެތީ އަތްއަޅަން ބޭނުންނުވާ މީހުން. މިހާރު މިތިބި ރީނދޫ މީހުންނަކީ މިންވަރަށް އީމާން ނުވާ ތިމާނޫން މީހަކަށް އެއްޗެއްލިބުމަށް ނޭދޭ ބައެއް. މިސަރުކާރުން ފްލެޓް އިމާރާތް ކޮށް އެ ރީނދޫ މީހުނަށް ދިނީމަ ވީދޯ . ހުޅުމާލޭގަ ގޯތިތައްވެސް އެހުރީ ބަހާފަ ދޯ . ސަކުވާ އަކަށް ބަޔަކު ނުދޭ.\nފެބުރުއަރީ 12, 2019 08:24\nކުރާނެ މަސައްކަތެއް ނެތިގެން އުޅޭ ރައީސް މީހެއްތަ ހައިރާންވޭ،، ހަހަހަ އެހެން ނުން ދޯ ވާނީ ދުވަހަކު ހުވަފެނުންވެސް ނުފެންނަ ކަމެއް ލިބުނީމަ އާގަމަވެފައ އެހުންނަނީ\nފެބުރުއަރީ 12, 2019 09:09\nކޮމެޓީ ހަދައިގެން ނުހޭވިނަމަ މާ ލުއިކޮށް ތިކަން ނިމުނީހެންނު. މަތި އޮމާން ކުރަން ނޫޅޭ.\nފެބުރުއަރީ 12, 2019 11:53\nފެބުރުއަރީ 12, 2019 13:12\nތިކޮމެޓީން ބަލާ ކަންކަމުގެ ތެރޭގައި ވެށިފަހިމާލެ ޕްރޮގްުރާމުން މާލެއިން ފްލެޓް ލިބޭނެކަމަށް ލިޔުންދީފައި މިހާތަނަށްވެސް ފްލެޓް ނުލިބި ތިބިމީހުންގެ މައްސަލަ ނުބަލާތީ ދެރަވަން، އެމީހުންގެ މަތީން މިސަރުކާރުންވެސް ހަނދާން ނައްތާލީތޯ؟


Kafihihuras mathin anhen kujjegge gaigai cycle akun jehi aniyaavejje\nކަފިހިހުރަސް މަތިން އަންހެނެއްގެ ގައިގައި ސައިކަލަކުން ޖެހި އަނިޔާވެއްޖެ\nމާލޭގައި މީގެ ކުރިން ހިނގި އެކްސިޑެންޓެއް- މިރޭ މަޖީދީ މަގުގައި އެކްސިޑެންޓެއް ހިނގައި އަންހެން ކުއްޖަކަށް ވަނީ އަނިޔާވެފަ\nމަޖީދީ މަގުގެ ކަފިހިހުރަހެއް މަތިން ދިޔަ އަންހެން ކުއްޖެއްގެ ގައިގައި ސައިކަލަކުން ޖެހި އެކްސިޑެންޓު ވެއްޖެ އެވެ.\nފުލުހުން ބުނީ، މިރޭ 8:00 އެހާކަންހާއިރު މަޖީދީ މަގުގެ ކަފިހިހުރަހެއް މަތިން ދިޔަ 17 އަހަރުގެ އަންހެން ކުއްޖެއްގެ ގައިގައި ސައިކަލުން ޖެހުމުގެ ސަބަބުން ލިބުނު އަނިޔާތަކަށް މިހާރު އޭޑީކޭ ހޮސްޕިޓަލުގެ އެމަޖެންސީގައި ފަރުވާ ދެމުންދާ ކަމަށެވެ.\nސައިކަލުން ޖެހި ވެއްޓުމުގެ ސަބަބުން ކުއްޖާގެ، މޭ ކަށިގަނޑަށާއި، އުނަގަނޑު އަދި ވާތު ކޮނޑަށް ވަރަށް ބޮޑަށް ތަދުވެފައިވާ ކަމަށް ފުލުހުން ބުންޏެވެ. އަދި މެއަށް ތަދުވުމުގެ ސަބަބުން އަންހެން ކުއްޖާއަށް ނޭވާލާން އުދަގޫވާ ކަމަށްވެސް ފުލުހުން ވަނީ ބުނެފަ އެވެ.\nއެކްސިޑެންޓުގެ މައުލޫމާތު އިތުރަށް ދެމުން ފުލުހުން ބުނީ، އަންހެން ކުއްޖާގެ ގައިގައި ޖެހުނު ސައިކަލް ދުއްވަން އިނީ 35 އަހަރުގެ ދިވެހި ފިރިހެނެއް ކަމަށެވެ. އަދި އޭނާގެ އަތުގައި ލައިސަންސް އޮންނަ ކަމަށެވެ. މި މިމައްސަލަ މިހާރު ފުލުހުން ދަނީ ތަހުގީގު ކުރަމުންނެވެ.\nއޭޑިކޭ ހޮސްޕިޓަލް މޯލްޑިވްސް ޕޮލިސް ސާވިސް އެކްސިޑެންޓް + މާލޭ ސިޓީ މަގުމަތީގެ އެކްސިޑެންޓް


މިނިވަންޗެމްޕިއަންށިޕް 2016: ހދ.އަތޮޅު މުބާރާތުގެ6ވަނަ މެޗް ކުޅުދުއްފުށި ކާމިޔާބުކޮށްފި | FenvaruOnline\nމިނިވަންޗެމްޕިއަންށިޕް 2016: ހދ.އަތޮޅު މުބާރާތުގެ6ވަނަ މެޗް ކުޅުދުއްފުށި ކާމިޔާބުކޮށްފި\n14:58 - 10 އޮގަސްޓް 2016 -0comment\nމިނިވަން ޗެމްޕިއަންޝިޕް 2016\nމިނިވަންޗެމްޕިއަންށިޕް 2016: ހދ.އަތޮޅު މުބާރާތުގެ6ވަނަ މެޗް ކުޅުދުއްފުށީ ޓީމް ކާމިޔާބުކޮށްފި އެވެ.\nކުޅުދުއްފުށީ ޒޯން ސްޓޭޑިއަމްގައި އިއްޔެ ހަވީރު ކުޅުނު މިމެޗް ކުޅުދުއްފުށީ ޓީމް ކާމިޔާބުކުރީ ނެއްލައިދޫއާ ވާދަކޮށް 2-0 ލަނޑުން ނެވެ. މިމެޗްގައި ކުޅުދުއްފުށީ ޓީމުގެ ފުރަތަމަ ގޯލް ޖަހާފައިވަނީ 23 ވަނަ މިނެޓްގައި އެޓީމްގެ ނަދީމް އާދަމް އެވެ. ދެވަނަ ގޯލް ޖަހާފައިވަނީ 73 ވަނަ މިނެޓްގައި ފަރުހަތު މުޙައްމަދު އެވެ.\nމިހާތަނަށް ކުޅުނު3މެޗްގެތެރެއިން2މެޗުން މޮޅުވެ 1 މެޗުން އެއްވަރުވުމުން ކުޅުދުއްފުށީ ޓީމަށް ލިބިފައި ވަނީ ޖުލްމަ7ޕޮއިންޓް އެވެ.3މެޗް ކުޅެ 1 މެޗުން މޮޅުވެ،2މެޗުން ބަލިވުމުގެ ސަބަބުން ނެއްލައިދޫ ޓީމަށް ލިބިފައިވަނީ ޖުމްލަ3ޕޮއިންޓް އެވެ.\nމި އަހަރުގެ މި މުބާރާތުގައި ހދ.އަތޮޅުން ބައިވެރިވެފައިވަނީ އެންމެ ފަހުގެ ޗެމްޕިއަން ނޮޅިވަރަމްއާއި، ކުޅުދުއްފުށްޓާއި ހަނިމާދޫގެ އިތުރުން ނެއްލައިދޫއާއި ނޭކުރެންދޫ އެވެ. މިދިޔަ އަހަރުގެ މުބާރާތުގައި ބައިވެރިވެފައިވަނީ ކުޅުދުއްފުއްޓާއި ނޮޅިވަރަމް އެކަންޏެވެ.\nހދ.އަތޮޅު މުބާރާތުގައި މިއަދު ހަވީރު ކުޅުދުއްފުށީ ޒޯން ސްޓޭޑިއަމްގައި ކުޅުމަށް ހަމަޖެހިފައިވާ މެޗުގައި ބައްދަލުކުރަނީ ހަނިމާދޫ އާއި ނޮޅިވަރަމް ޓީމް އެވެ. މެޗު ފެށުމަށް ހަމަޖެހިފައިވަނީ ހަވީރު 4:00 ގައެވެ.\nހިތަދޫ ގެއެއްގައި ރޯވި އަލިފާން ސިފައިން ނިއްވާލައިފި\nޤާނޫނާއި ޚިލާފް އެއްވުންތައް ރޫޅާމުގެ ހުނަރު ދަސްކޮށްދޭ ޕްރޮގުރާމެއް ތިނަދޫގައި ހިންގައިފި\nއާދު ޤައުމުގެ މީހުން ޙަލާކުކުރެއްވީ ވައިގެ ޠޫފާނަކުން- 3\nހޮވޭނީ ދާއިރާއަކުން އެކެއް ބައިބައި ނުވާތި!\nރައީސުލްޖުމްހޫރިއްޔާއަށް ދިއްފުށިން ހޫނު މަރުޙަބާއެއް\n1 ޑިސެމްބަރު 2018


ޢުމްދަތުލްއަޙްކާމްގެ ޝަރަޙަ -3 – DhiSalafiyyah\nﷲ ރުއްސުންލެއްވި ޢުމަރު ބްނުލް ޚައްޠާބު ވިދާޅުވިއެވެ. ޞަލަވާތާއި ސަލާމްލެއްވި ރަސޫލާ ޞައްލަﷲ ޢަލައިހިވަސައްލަމަ ޙަދީޘްކުރައްވާތީ ތިމަންކަލޭގެފާނު އަޑުއެއްސެވީމެވެ. ” ނިޔަތްތަކުގެ މައްޗަށް މެނުވީ ޢަމަލުތައް ނުވެއެވެ. (“އެހެން ރިވާޔަތެއްގައި: ނިޔަތުގެ މައްޗަށް” މިފަދައިންވެއެވެ.) އަދި ކޮންމެ މީހަކަށްވެސް އެމީހަކު ނިޔަތްގަތްކަމެއް މެނުވީ ނުވެއެވެ. ފަހެ ﷲއާއި އެއިލާހުގެ ރަސޫލާއަށްޓަކައި ހިޖުރަކުޅަ މީހާ ދަންނައެވެ. އޭނާގެ ހިޖުރަވަނީ ﷲއާއި އެއިލާހުގެ ރަސޫލާއަށްޓަކައެވެ. އަދި ދުނިޔޭގެ ކަމެއް ޙާޞިލުކުރުމަށް ނުވަތަ އަންހެނަކާ ކައިވެނިކުރުމަށް ހިޖުރަކުޅަ މީހާ ދަންނައެވެ. އޭނާގެ ހިޖުރަވަނީ އޭނާ ހިޖުރަކުޅަ ކަމަކަށެވެ.\nޙަދީޘުގެ ސަނަދަށް ނަޒަރެއް\nރަސޫލާ ޞައްލަﷲ ޢަލައިިހިވަސައްލަމަގެ އަރިހުން މިޙަދީޘް ރިވާކުރެއްވީ ހަމައެކަނި ޢުމަރު ރަޟިޔަﷲ ޢަންހުއެވެ. އަދި އެކަލޭގެފާނުގެ އަރިހުން ހަމައެކަނި ޢަލްޤަމާ ބްނު ވައްޤާޞް އައްލައިޘީ އެވެ. އަދި ޢަލްޤަމާގެ އަރިހުން ހަމައެކަނި މުޙައްމަދު ބްނު އިބްރާހިމް އައްތައިމީއެވެ. އަދި މުޙައްމަދު ބްނު އިބްރާހީމް އައްތައިމީގެ އަރިހުން ހަމައެކަނި ޔަޙްޔާ ބްނު ސަޢީދިލްއަންޞާރީއެވެ. އަދި ޔަޙްޔާގެ އަރިހުން ވަރަށް ގިނަބޭކަލުން މިޙަދީޘް ރިވާކުރެއްވިއެވެ.\nޔަޙްޔާ ބްނު ސަޢީދިލް އަންޞާރީގެ އަރިހުން ރިވާކުރެއްވި ބޭކަލުން…\nއެކަލޭގެފާނުގެ އަރިހުން މިޙަދީޘް ރިވާކުރެއްވި ބޭކަލުންގެ ތެރޭގައި ޙަދީޘް ޢިލްމުގެ ބޮޑެތި ތަނބުތައް ކަމުގައި ބެލެވޭ ބޭކަލުންތައް ހިމެނިވަޑައިގަންނަވައެވެ. އޭގެތެރޭގައި އިމާމް މާލިކް، ޝުޢުބާ ބްނު ޙައްޖާޖް، ޙައްމާދު ބްނު ޒައިދު، ޙައްމާދު ބްނު ސަލަމާ، ސުފްޔާނުއްޘައުރީ، ސުފްޔާނު ބްނު ޢުޔައިނާ، އައްލައިޘު ބްނު ސަޢުދް، ޔަޙްޔާ ބްނު ސަޢީދިލްޤައްޠާން، ޢަބްދުﷲ ބްނު މުބާރަކު ފަދަ މަޝްހޫރު އެތައް ބޭކަލުންނެއް ހިމެނިވަޑައިގަންނަވައެވެ.\nއަލްޙާފިޡް އަބޫސަޢީދް މުޙައްމަދު ބްނު ޢަލީ އައްނަޤާޝް ވިދާޅުވިއެވެ. ” ޔަޙްޔާ ބްނު ސަޢީދިލް އަންޞާރީގެ އަރިހުން 250 އެއްހާ ބޭކަލުން މިޙަދީޘް ރިވާކުރެއްވިއެވެ.” އިމާމް އިބްނުލް މުލައްޤިން ވިދާޅުވިއެވެ. ” އިބްނު މަންދާގެ މުސްތަޚުރަޖުގައި ބަޔާންކުރައްވާފައިވާ ޢަދަދު 300 އަށްވުރެ ގިނައެވެ.”\nއެހެން ރާވީންތަކެއްގެ ފަރާތުން ރިވާކުރެވިފައިވޭތަ؟\nޢުމަރު ރަޟިޔަﷲ ޢަންހުގެ އިތުރުން ގާތްގަޑަކަށް 20 ޞަޙާބީން މިޙަދީޘް ރިވާކުރެއްވިކަމުގައި ބުނެވެއެވެ. އޭގެތެރޭގައި އަބޫސަޢީދިލްޚުދްރީ، ސަޢުދު ބްނު އަބީވައްޤާޞް، ޢަލީ ބްނު އަބީޠާލިބް، ޢަބްދުﷲ ބްނު މަސްޢޫދު، ޢަބްދުﷲ ބްނު ޢުމަރު، އަނަސް، އިބްނުޢައްބާސް، މުޢާވިޔާ، އަބޫހުރައިރާ ރަޟިޔަﷲ ޢަންހުމް ހިމެނިވަޑައިގަންނަވައެވެ.\nއަދި ޢުމަރު ރަޟިޔަﷲ ޢަންހުގެ އަރިހުން ޢަލްޤަމާގެ އިތުރުން ޢަބްދުﷲ ބްނު ޢުމަރު، ޢަޠާއު ބްނު ޔަސާރު، އަބޫޖުޙައިފާ އަދި މުޙައްމަދު ބްނުލް މުންކަދިރް ފަދަ ބޭކަލުން ރިވާކުރެއްވިކަމުގައި ބުނެވެއެވެ.\nއަދި ޢަލްޤަމާގެ އަރިހުން މުޙައްމަދު ބްނު އިބްރާހީމް އައްތައިމީގެ އިތުރުން ސަޢީދު ބްނުލް މުސައްޔިބް އަދި ނާފިޢު (އިބްނު ޢުމަރުގެ މައުލާ) ފަދަ ބޭކަލުން ރިވާކުރެއްވި ކަމުގައި ބުނެވެއެވެ.\nއަދި މުޙައްމަދު ބްނު އިބްރާހީމް އައްތައިމީގެ އަރިހުން ޔަޙްޔާ ބްނު ސަޢީދިލްއަންޞާރީގެ އިތުރުން ދާވޫދު ބްނު އަބިލް ފުރާތު، މުޙައްމަދު ބްނު އިސްޙާޤް ބްނު ޔަސާރު އަދި ޙައްޖާޖު ބްނު އަރްޠާ ފަދަ ބޭކަލުން ރިވާކުރެއްވިކަމުގައި ބުނެވެއެވެ.\nނަމަވެސް މިއިން އެއްވެސް ސަނަދެއް ޞައްޙައެއް ނޫންކަމަށް ޢިލްމުވެރިން ވިދާޅުވެއެވެ.\nއެހެން ބައެއްބޭކަލުންގެ އަރިހުން ރިވާވެފައިވުމާއެކުވެސް މިޙަދީޘް ވާރިދުވެފައިވަނީ ހަމައެކަނި އިސްވެދެންނެވުނު ސަނަދުން ކަމުގައި ޢިލްމުވެރިންވިދާޅުވަނީ ކީއްވެ؟\nއެއީ އެހެން އެއްވެސް ސަނަދެއް ޞައްޙަނުވާތީއެވެ. ސަނަދުތަކެއް ހުރިކަމުގައިވިއަސް، އެސަނަދުތައް ޞައްޙަ ނުވާނަމަ، އިތުރު ސަނަދެއް ނެތްފަދައެވެ.\nޙަދީޘަކާމެދު ވާހަކަދައްކަވަމުން މިޙަދީޘަކީ “ސަނަދެއް ނެތް ޙަދީޘެކޭ ” ނުވަތަ “އަތެއްފައެއް ނެތް ޙަދީޘެކޭ” ޢިލްމުވެރިން ވިދާޅުވާ ބައެއްފަހަރު، އޭގެ މުރާދަކީވެސް ޞައްޙަސަނަދެއް ނެތް ވާހަކައެވެ.\nއަލްޚައްޠާބީ ވިދާޅުވެފައިވެއެވެ. “މިޙަދީޘް މުސްނަދުކޮށް، ޢުމަރު ރަޟިޔަﷲ ޢަންހުގެ ރިވާޔަތް ފިޔަވައި އެހެން އެއްވެސް ރިވާޔަތަކުން ޞައްޙަނުވާކަމާމެދު، ޙަދީޘްޢިލްމުވެރިންގެ މެދުގައި ޚިލާފެއް އޮތްކަމެއް އަހުރެން ނުދަންނަމެވެ.”\nއިސްވެދެންނެވުނު ސަނަދުން މެނުވީ މިޙަދީޘް ރިވާވެގެން ނުވެއޭ ބުނުމާމެދު އަލްޙާފިޡް އިބްނުޙަޖަރް ވިދާޅުވިއެވެ. ” އާނއެކެވެ. ނަމަވެސް2ޝަރުޠަކާއެކުއެވެ. ފުރަތަމައީ ޞައްޙަވުމެވެ. އެހެނީ އެހެން ޟަޢީފު ސަނަދުތަކުން ވާރިދުވެފައިވެއެވެ. އައްދާރުޤުތުނީއާއި އިބްނުމަންދާ އާއި މިނޫންބޭކަލުންވެސް އެ ސަނަދުތައް ޛިކުރުކުރައްވާފައިވެއެވެ. ދެވަނައީ ޢިބާރާތެވެ. އެހެނީ އެހެން ޢިބާރާތްތަކުން މިމާނައިގައި ނިޔަތުގެ ވާހަކަ ބަޔާންކުރެވިފައިވާ ޙަދީޘްތައްވެއެވެ.”\nމިޙަދީޘް ޛިކުރުކުރެވިފައިވާ ބައެއް ބޮޑެތި ޙަދީޘްފޮތްތައް\nއިމާމް އަޙްމަދުގެ މުސްނަދު، އިމާމް ބުޚާރީގެ ޞަޙީޙުގެ7ތަނެއްގައި، އިމާމް މުސްލިމްގެ ޞަޙީޙުގައި 8 މަގަކުން (އެބަހީ؛ 8 ސަނަދުން)، އަދި ސުނަނުގެ މަޝްހޫރު4ފޮތް ކަމުގައިވާ ސުނަން އަބީދާވޫދް، ސުނަން އައްތިރްމިޛީ، ސުނަން އައްނަސާއީ، އަދި ސަނަނު އިބްނިމާޖާގައިވެސް މި ޙަދީޘް ބަޔާންކުރެވިފައިވެއެވެ. ބޮޑެތި ޙަދީޘްފޮތްތަކުގެ ތެރެއިން މިޙަދީޘް ޛިކުރުކުރެވިފައިނުވަނީ ހަމައެކަނި އިމާމް މާލިކްގެ މުވައްޠާގައެވެ. ނަމަވެސް އެކަލޭގެފާނުގެ އަރިހުންވެސް، މުވައްޠާއިން ބޭރުން ރިވާކުރެވިފައިވެއެވެ. އިމާމް ބުޚާރީއާއި މުސްލިމްގެ ރިވާޔަތްތަކުގައި އެކަލޭގެފާނުގެ (އެބަހީ: އިމާމް މާލިކްގެ) ސަނަދުން މިޙަދީޘް ޛިކުރުކުރައްވާފައިވެއެވެ.\nސަނަދުގެ މައްސަލަތައްކަމުގައި ބުނެވޭ ބައެއްކަންތައް\nމުޙައްމަދު ބްނު އިބްރާހީމް އައްތައިމީގެ އަރިހުން ޔަޙްޔާ ބްނު ސަޢީދު އަޑުއައްސަވާފައި ނުވެއެވެ.\nޢަލްޤަމާގެ އަރިހުން މުޙައްމަދު ބްނު އިބްރާހީމް އައްތައިމީ އަޑުއައްސާވާފައިނުވެއެވެ.\nޞަޙީޙުލް ބުޚާރީގައިވެއެވެ. ” ޙުމައިދީ އަހަރެމެންނަށް ކިޔައިދެއްވިއެވެ. ތިމަންމެނަށް ސުފްޔާން ކިޔައިދެއްވިއެވެ. ޔަޙްޔާ ބްނު ސަޢީދުލް އަންޞާރީ ތިމަންމެނަށް ކިޔައިދެއްވިއެވެ. މުޙައްމަދު ބްނު އިބްރާހިމް އައްތައިމީ ޢަލްޤަމާގެ އަރިހުން އަޑުއެއްސެވިކަމަށް އަހުރެންގާތު ވިދާޅުވެ މިޙަދީޘް ޛިކުރުކުރެއްވިއެވެ. “\nމިސަނަދަށް ބަލައިލުމުން، މުޙައްމަދު ބްނު އިބްރާހީމް އައްތައިމީގެ އަރިހުން ޔަޙްޔާ ބްނު ސަޢީދިލް އަންޞާރީ އަޑުއެއްސެވިކަމާއި، ޢަލްޤަމާގެ އަރިހުން އެކަލޭގެފާނުވެސް އަޑުއެއްސެވިކަން ސާފުވެގެންދެއެވެ. އަދި މައްސަލަތައް ކަމުގައި ބުނެވޭ ކަންތައްތަކުގައި ބުރަދަނެއް ނެތްކަން އެނގިގެންދެއެވެ.\nމުތަވާތިރު ޙަދީޘެއްކަމުގައި ބުނުމާމެދު …\nމިއީ މުތަވާތިރު ޙަދީޘެއް ނޫނެވެ. އަދިކިއެއްހެއްޔެވެ. މިޙަދީޘްހިމެނެނީ އާޙާދު ޙަދީޘްތަކުގެ ތެރޭގައެވެ. އެހެނީ އިސްވެ ބަޔާންކުރެވުނުފަދައިން މިޙަދީޘް ޞައްޙަ މަގުން ރިވާކުރެވިފައިވަނީ ހަމައެކަނި ޢުމަރު ބްނު އަލްޚައްޠާބްގެ އަރިހުންނެވެ. އަދި އެކަލޭގެފާނުގެ އަރިހުން ރިވާކުރެއްވިކަމަށް ޞައްޙައީ ހަމައެކަނި ޢަލްޤަމާއެވެ. އަދި ޢަލްޤަމާގެ އަރިހުން ހަމައެކަނި މުޙައްމަދު ބްނު އިބްރާހިމް އައްތައިމީއެވެ. އަދި އެކަލޭގެފާނުގެ އަރިހުން ހަމައެކަނި ޔަޙްޔާ ބްނު ސަޢީދިލްއަންޞާރީއެވެ. އަދި އެކަލޭގެފާނުގެ އަރިހުން އެތައް ބޭކަލުންނެއް ރިވާކުރެއްވިއެވެ.\nޔަޙްޔާ ބްނު ސަޢީދިލް އަންޞާރީގެ އަިރިހުން މުތަވާތިރު ދަރަޖައަށްދާވަރަށް ރާވީން ރިވާކުރައްވާފައިވިޔަސް ސަނަދުގެ ހުރިހާ ހިސާބެއްގައިވެސް އެޝަރުޠު ފުރިހަމަ ނުވާނަމަ މުތަވާތިރު ޙަދީޘެއްކަމުގައި ނުބުނެވޭނެއެވެ.\nމުތަވާތިރު ޙަދީޘަކަށްނުވިޔަސް މުޅިއުއްމަތްވަނީ މި ޙަދީޘް ބަލައިގަނެފައެވެ. އަދި މިއީ ދީނުގެ އަޞްލެއްކަމުގައި ޢިލްމުވެރިން ވިދާޅުވެއެވެ.\nސަނަދުން ފާހަނގަކުރެވޭ ކަންތަކުގެ ތެރެއިން…\nމި ޙަދީޘުގެ ސަނަދުގައި3ތާބިޢީން އެއްބޭކަލަކު އަނެއްބޭކަލެއްގެ ފަރާތުން ރިވާކުރައްވާފައިވެއެވެ. ޔަޙްޔާ ބްނު ސަޢީދިލް އަންޞާރީއަކީ ތާބިޢީއެކެވެ. އެކަލޭގެފާނު ރިވާކުރައްވާފައިވަނީ މުޙައްމަދު ބްނު އިބްރާހިމް އައްތައިމީގެ އަރިހުންނެވެ. އެއީވެސް ތާބިޢީއެކެވެ. އަދި އެކަލޭގެފާނު ރިވާކުރައްވާފައިވަނީ ޢަލްޤަމާގެ އަރިހުންނެވެ. އެއީވެސް ތާބިޢީއެކެވެ.


ސޯޝަލް ޕްރޮޓެކްޝަން އޮފިސަރ\nށ. ފެމިލީ އެންޑް ޗިލްޑްރަން ސަރވިސް ސެންޓަރ، ށ. ފުނަދޫ\nށ. ފެމިލީ އެންޑް ޗިލްޑްރަން ސަރވިސް ސެންޓަރ ސެކްޝަން، ޝެލްޓަރ ކެއަރ ޔުނިޓް\nސަޕޯރޓިންގ ކޯ އެލަވަންސް ގެ ގޮތުގައި -/700 ރުފިޔާ.\nސްޕެޝަލް ޑިއުޓީ އެލަވެންސްގެ ގޮތުގައި އަސާސީ މުސާރައިގެ 35%\nކުޑަކުދިންނާއި، އަންހެނުންނާއި، ޙާއްސަ އެހީއަށް ބޭނުންވާ މީހުންނާއި، އުމުރުން ދުވަސްވީ މީހުންނަށް އަނިޔާއެއްދީގެން ނުވަތަ ޙައްޤަކަށް އުނިކަން ލިބޭ ފަދަ ކަމެއް ކޮށްގެން އެފް.ސީ.އެސް.ސީ އަށް ހުށަހެޅޭ ކޭސްތަކާއި ގުޅިގެން ކުރަންޖެހޭ އެންމެހާ މަސައްކަތްތައް ކަމާބެހޭ ފަރާތްތަކާ ގުޅިގެން ކުރުން.\nސޯޝަލް ސަރވިސްގެ ދާއިރާއިން އަތޮޅުގައި ހިންގާ ތަފާތު ޕްރޮގްރާމް ތަކުގައި ބައިވެރިވުމާއި، އާންމުން ހޭލުންތެރިކަން އިތުރު ކުރުމަށް މަސައްކަތްކުރުން.\nސެންޓަރަށް ހުށަހެޅޭ މައްސަލްތަކާ ގުޅިގެން، އަތޮޅު ތެރެއަށް ކުރަންޖެހޭ ދަތުރުތައް ކުރުމާއި، އަދި ހޯމް ވިޒިޓްތައް ހަދާ މައްސަލައިގެ ޙާލަތު ދެނެގަތުމަށް ކުރަންޖެހޭ މަސައްކަތްކޮށް އެހީތެރިކަން ފޯރުކޮށްދިނުން.\nއެފް.ސީ.އެސް.ސީ އަށް ހުށަހެޅޭ މައްސަލަތަކާ ގުޅިގެން، އަތޮޅު ތެރެއަށް ކުރަންޖެހޭ ދަތުރުތައް ކުރުމާއި، ގޭގެއަށް ޒިޔާރަތްކުރަން ޖެހިއްޖެ ހިނދެއްގައި ގޭގެއަށް ޒިޔާރަތް ކޮށްގެން މައްސަލަތަކުގެ ޙާލަތު ދެނެގަތުން.\nއެފް.ސީ.އެސް.ސީ އަށް ހުށަހެޅޭ މައްސަލަތަކުގެ ރެކޯޑުތައް ޤަވާޢިދުން ބެލެހެއްޓުމާއެކު، ރިޕޯޓްތައް ތައްޔާރު ކޮށް ކަމާބެހޭ ފަރާތްތަކަށް ފޮނުވުން.\nކޯޓުތަކުގައި ހިންގާ ކުޑަކުދިންނާ ބެހޭ މައްސަލަތަކުގެ ޝަރީޢަތުގެ އަޑުއެހުންތަކަށާއި، ކޭސް ކޮންފަރެންސްތަކުގައި ބައިވެރިވެ ހަމަޖެހިފައިވާ އުޞޫލުތަކާއި އެއްގޮތަށް އަމަލުކުރުން.\nމިނިސްޓްރީ އާއި ގުޅިގެން ހިންގަންޖެހޭ އެންމެހާ ޕްރޮގްރާމްތަކާއި ޙަރަކާތްތައް އަތޮޅުތަކުގައި ހިންގުން.\nމިނިސްޓްރީގެ އެހެން ދާއިރާއެއްގައި މަސައްކަތް ކުރަންޖެހޭ ޙާލަތްތަކުގައި ހަމަޖައްސާފައިވާ އުސޫލްގެ ދަށުން މަސައްކަތް ކުރުން.\nކައުންސެލިންގ، ސައިކޮލޮޖީ، ސޯޝަލް ވޯރކް، ސޯޝިއޮލޮޖީ މިއިން ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުން.\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމު ސިވިލް ސަރވިސް ކޮމިޝަނުގެ ވެބްސައިޓުން އަދި އިދާރާގެ ވެބްސައިޓުން ލިބެންހުންނާނެއެވެ.)\nވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައް ފެންނަ، ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް. ނުވަތަ އައި.ޑީ ކާޑު ގެއްލިފައިވާ ނަމަ، އެ ފަރާތެއްގެ އުފަންދުވަހުގެ ސެޓްފިކެޓު، ޕާސްޕޯޓު ނުވަތަ ޑްރައިވިންގ ލައިސަންސް.\n(ހ) މޯލްޑިވްސް ކޮލިފިކޭޝަން އޮތޯރިޓީން ފެންވަރު/ލެވަލް ކަނޑައަޅައި ތައްގަނޑު ޖަހާފައިވާ، ރާއްޖެއިން ބޭރުގެ މަތީ ތަޢުލީމުދޭ މަރުކަޒަކުން ދޫކޮށްފައިވާ ތަޢުލީމީ ސެޓުފިކެޓުތަކާއި ޓްރާންސްކްރިޕްޓް؛ ނުވަތަ ސެޓްފިކެޓް ނެތް ހާލަތްތަކުގައި، ކޯސް ފުރިހަމަ ކުރިކަމުގެ ލިޔުމާއި، ކޮލިފިކޭޝަންސް އޮތޯރިޓީން ދޫކޮށްފައިވާ އެމް.ކއު.އޭ ކޮލިފިކޭޝަން އެސިސްމަންޓް ރިޕޯރޓުގެ ކޮޕީ އަދި ޓްރާންސްކްރިޕްޓްގެ ކޮޕީ.\n(ރ) ޤައުމީ ނުވަތަ ބައިނަލްއަޤުވާމީ ޖަމްއިއްޔާ/ޖަމާއަތެއްގައި މަސައްކަތް ކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާ އަދާކުރި މުއްދަތާއި، ވަޒީފާގެ މަސްއޫލިއްޔަތުތައް (އެއް އިދާރާއެއްގެ ތަފާތު މަޤާމުތަކުގައި ވަޒީފާ އަދާކޮށްފައިވީނަމަވެސް) ވަކިވަކިން ބަޔާންކޮށް އެ ތަނަކުން ދޫކޮށްފައިވާ ލިޔުން އަދި އެ ޖަމްޢިއްޔާ/ޖަމާޢަތަކީ ހިނގަމުންދާ ޖަމްޢިއްޔާ/ޖަމާޢަތެއްކަން ބަޔާންކޮށް އެ ތަނަކުން ދޫކޮށްފައިވާ ލިޔުން.\nމަޤާމަށް އެދި ހުށަހަޅަންޖެހޭ ވަޒީފާއަށް އެދޭ ފޯމް އާއި އެހެނިހެން ލިޔެކިއުންތައް (02 ޑިސެންބަރު 2020) ގެ (13:30) ގެ ކުރިން، ([email protected]) މި އީ-މެއިލް އެޑްރެސް އަށް ފޮނުވުންއެދެމެވެ.\nމި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތިލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭފަރާތްތައް ޝޯޓްލިސްޓްކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، (06 ޑިސެމްބަރ 2020) އާއި (31 ޑިސެމްބަރ 2020) އާ ދެމެދު، (ށ. ފެމިލީ އެންޑް ޗިލްޑްރަން ސަރވިސް ސެންޓަރ) ގައެވެ.\nއިންޓަވިއު ބާއްވާތާ ރަސްމީ ބަންދު ނޫން5ދުވަހުގެ ތެރޭގައި "ވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނު ގޮތުގެ ޝީޓް (A2 ފޯމު)" އާންމުކޮށް ފެންނާނެހެން މި އިދާރާގައި އަދި އިދާރާގެ ވެބްސައިޓްގައި އާންމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓް ދެވިފައިވާ ގޮތާމެދު ޝަކުވާއެއް އޮތްނަމަ A2 ފޯމު އާންމުކުރާ ދުވަހުން ފެށިގެން ރަސްމީ ބަންދު ނޫން5ދުވަހުގެ ތެރޭގައި އެ ޝަކުވާއެއް މި އިދާރާއަށް ހުށަހަޅަންވާނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 3027623 ނުވަތަ 3027551 އަށެވެ. އީ-މެއިލް ކުރާނީ ([email protected]) އަށެވެ.\n08 ރަބީޢުލްއާޙިރު 1442\n23 ނޮވެމްބަރ 2020\n23 ނޮވެންބަރު 2020\nޕަބްލިޝްކުރި ތާރީޚު: 23 ނޮވެންބަރު 2020\nޕަބްލިޝްކުރި ގަޑި: 1501\nސުންގަޑި: 02 ޑިސެންބަރު 2020 1330


SunOnline: Drug Massala: NCB in Fas gadi iru vandhen Deepika aai suvaalu koffi\nޑުރަގުގެ މައްސަލަ: އެންސީބީއިން ފަސް ގަޑިއިރު ވަންދެން ދީޕިކާ އާ ސުވާލުކޮށްފި\nއައިމިނަތު ލުބާ 27 Sep 2020, 06:59\nދީޕިކާ ޕަދުކޯން އިއްޔެ އެންސީބީ އަށް ވަނީ ހާޒިރުކޮށްފައި---\nހުނަރުވެރި އެކްޓަރު ސުޝާންތު ސިންހް ރާޖްޕުތްގެ މަރުގެ މައްސަލަ ތަހުގީގުކުރަމުން ދަނިކޮށް ހިލުނު ޑުރަގު މައްސަލާގައި ބޮލީވުޑްގެ އޭ ލިސްޓުގެ ތަރި ދީޕިކާ ޕަދުކޯން އާ ވެސް ވަނީ ސުވާލުކޮށްފަ އެވެ.\nދެހާސް ސަތާރަ ވަނަ އަހަރު ދީޕިކާ އާއި އޭނާގެ މެނޭޖަރު ކަރިޝްމާ އާއި ދެމެދު ދެކެވިފައިވާ ވާހަކަތައް އާންމުވުމާ ގުޅިގެން އޭނާ އިއްޔެ އެންސީބީއަށް ހާޒިރުކުރުމަށް ފަހު ވަނީ ފަސް ގަޑިއިރު ވަންދެން ސުވާލުކޮށްފަ އެވެ. ދީޕިކާ އަކީ އެންޒައިޓީ މައްސަލަ ވަރަށް ބޮޑަށް ހުންނަ ތަރިއެއްކަމުން އޭނާގެ ފިރިމީހާ ބަތަލު ރަންވީރު ސިންހް ވަނީ ދީޕިކާ އާއެކު އެންސީބީ އަށް އައުމުގެ ހުއްދައަށް ވެސް އެދިފަ އެވެ. ނަމަވެސް އެންސީބީ އިން ވަނީ ދީޕިކާ އެކަނި އައުމަށް އެދިފަ އެވެ.\nޑުރަގު މައްސަލައިގައި ދީޕިކާ އާ ސުވާލުކުރި އިރު އޭނާ ވަނީ އެ ޗެޓުތަކަކީ އޭނާ އާއި ކަރިޝްމާ އާއި ދެމީހުން ދެމެދުގައި ދެކެވުނު ވާހަކަތަކެއް ކަމަށް އެއްބަސްވެފަ އެވެ. ދީޕިކާ ގާތު ޑުރަގު ބޭނުންކުރިތީ އެންސީބީ އިން ސުވާލުކުރުމުން ދީޕިކާ ވަނީ ހިމޭންވެފަ އެވެ. އެ ސުވާލަށް އޭނާ ޖަވާބުދީފައެއް ނުވެ އެވެ. އެންމެ ފުރަތަމަ ދީޕިކާ އާއި ޑުރަގު އާ ދެމެގައިވާ ގުޅުން ހާމަވީ ކަރަން ޖޯހަރު ހޯސްޓްކޮށްގެން ބޭއްވި ޕާޓީއެއްގެ ތެރެއިން އާންމުވި ވީޑިއޯއަކާ ގުޅިގެންނެވެ.\nދީޕިކާ ދިން ޖަވާބުތަކާ މެދު އެންސީބީއިން ހިތްހަމަނުޖެހޭތީ އަލުން އޭނާ ސުވާލުކުރުމަށް ހާޒިރުކުރާނެ ކަމަށް ބައެއް ރިޕޯޓްތައް ބުނެ އެވެ. އަދި ދީޕިކާ ފޯނު މިހާރު އެންސީބީއިން ސީޒްކޮށްފައިވާކަމަށް ޚަބަރުތައް ބުނެ އެވެ.


އަޝްފާ އެކްޓިންނަށް - DhiDaily\nސެޕްޓެމްބަރ 8, 2020\nމަޝްހޫރު އަންހެން ލަވަކިޔުންތެރިޔާ މަރިޔަމް އަޝްފާ، ޑާކް ރެއިން އެންޓަޓައިންމަންޓަށް ސްކްރީން ރައިޓަރު އަހުމަދު ޒަރީރު ލިޔެ، ޑައިރެކްޓްކުރާ ފިލްމު ”ބީވީމާ“ އިން ކެމެރާގެ ކުރިމައްޗަށް ނިކުންނަން ތައްޔާރު ވެއްޖެއެވެ.\nއަޝްފާއަކީ މަޝްހޫރު ލަވަކިޔުންތެރިތާ ތޭރަވާގެ އަންހެނުންނެވެ. އަޝްފާ ވެސް ހިމެނޭގޮތަށް ޑާރކްރެއިންގެ ފިލްމު ”ބީވީމާ“ގެ ޕޯސްޓަރުތަށް މިހާރުވަނީ ބެލުންތެރިންނާއި ހަމައަށް ނެރެފައެވެ.\nޑާކް ރެއިންގެ ފިލްމަކުން އަޝްފާ އެކްޓިން އަށް ނުކުންނަ އިރު، އެ ސްޓޫޑިއޯ އިން މީގެ ކުރިން ވެސް ވަނީ ބައެއް ލަވަކިޔުންތެރިން ބޮޑު ސްކްރީނަށް ގެނެސްދީފަ އެވެ. އޭގެ ތެރޭގައި އަބްދުﷲ ޝާފިއު (ފުބޫ) އާއި އަހުމަދު ޔާމީނާއި ހަސަން އިރުފާން (ޒަކިއްޓެ) ގެ އިތުރުން އޭނާގެ ކޮއްކޮ އިބްރާހީމް އަމާން ހިމެނެ އެވެ.\n”ބީވީމާ“ ގެ ކާސްޓްގައި އަޝްފާއާ އެކު ފެނިގެންދާނެ ކާސްޓުންގެ ތެރޭގައި އިސްމާއީލް ރަޝީދު (ކޮޕީ އިއްސެ)، އަލީ ޝަޒްލީމް، އައިޝަތު ޔާދާ އަދި އާމިނަތު ރަޝްފާ (އާޝާ) ހިމެނެ އެވެ. ފިލްމުން އާ މޫނުތަކެއް ވެސް ތައާރަފުކުރާނެ އެވެ.\nމި ފިލްމު ބެލުންތެރިންނަށް ގެނެސްދޭނެ އިރެއް އަދި އިއުލާނެއްނުކުރެ އެވެ.\nދިލިޕް ކުމާރު ހޮސްޕިޓަލުގައި އެޑުމިޓު ކޮށްފި\nޖޫން 7, 2021\nއަނޫޝްކާ ކަރަންޓީނު ވެގެން ހުރީ ސްޓޭޑިއަމްއެއްގައި\nޖޫން 6, 2021\nއެކްޓަރު ޕޫރީ އަށް ބެއިލް ނުދިން، 14 ދުވަހަށް ޖަލަށް!\n4 އަހަރު ފަހުން އަމީތާބް އާއި ރާމް ގޯޕާލް އެކުއެކީ!


Raees Nasheed ge bicycle finiburu\nރައީސް ނަޝީދުގެ ބައިސްކަލް ފިނިބުރު!\nއަސުރަށް ފަހު މާލެތެރޭގައި ފިނި ބުރު ޖަހާލުމަކީ ރޯދަމަހު ކޮންމެ ދުވަހެއްގެ ވެސް އާދައެކެވެ. އަދި ފާޑެއްގެ ދިވެހި ސަގާފަތެއް ވެސް މެއެވެ. އެކަމަކު އާއްމު ގޮތެއްގައި ސައިލަކުތަކުގައި ޖަހާ ފިނި ބުރުގެ ތެރެއަށް ވަދެ މިފަހަރު "ބައިކް މޯލްޑިވްސް" އިން ގެނައީ ތަފާތު އިންތިޒާމެވެ. ބައިކް މޯލްޑިވްސްއިން އިއްޔެ ހަވީރު މާލޭގައި ބޭއްވި ފިނި ބުރު ހާއްސަވެގެން ދިޔައީ އެ ފިނިބުރުގައި ކުރީގެ ރައީސް މުހައްމަދު ނަޝީދު ވެސް ބައިވެރި ކުރެއްވުމުންނެވެ.\nއިއްުޔެ މާލޭގެ އިއްޒުއްދީނު ފާލަމާއި ހަމައި ރަސްފަންނަށް ކުރިޔަށް ދިޔަ ފިނި ބުރުގައި ބައިވެރިވެ ވަޑިގަތުމަށް ރައީސް ނަޝީދު އެ މަނިކުފާނުގެ ހަބްލީ ރެލީ ބައިސްކަލުގައި ވަޑައިގެން ބައިސްކަލް ދުއްވެވި އެވެ. އަދި އިއްޒުއްދީން ފާލަން ކައިރިއަށް މަޑުކޮށްލަވާ ނޫސްވެރިނާ ވާހަކަފުޅު ދެއްކެވި އެވެ.\nރައީސް ނަޝީދު ވިދާޅުވި ގޮތުގައި މާލޭގައި ކުރީން އޮތީ އޮތީ ފައިމަގުގައި އުޅުނު ޖެނެރޭޝަނަކަށްވީ ނަމަވެސް އެ މަނިކުފާނު ބޮޑުފުޅު ވެގެން އައި ބައިސްކަލް މަތީގަ އެވެ.\nރައީސް މުހައްމަދު ނަޝީދު އިއްޔެ ބައިސްކަލްގައި ފިނިބުރު ޖައްސަވަނީ -- އަވަސް ފޮޓޯ: އަހުމަދު އަޔާދު\n"ފަހުން މާލޭގެ މަގުތަށް ހެދި މާލޭގައި ވަރަށް ބޮޑަށް ބައިސަކަލު ދިޔައީ އާއްމުވެގެން" އަބަދުވެސް ބައިސްކަލް ދުއްވެވުމަށް ލޯބި ކުރައްވާ ކުރީގެ ރައީސް ވިދާޅުވި އެވެ.\nއެ މަނިކުފާނު ވިދާޅުވި ގޮތުގައި ދޮށީ ދަރިކަނބަލުން މީރާ ތުއްޕުޅު ސުކޫލަށް ގެންދެވީ އެ މަނިކުފާނުގެ ބައިސްކަލް ފަހަތުގައި ކޮއްޓެއް ބަހައްޓައި އެއަށއް މީރާ ލައްވައިގެނެވެ. އަދި ބާޒަރު ކުރެއްވުމުގައި ބައިސަކަލްގެ ވަށިގަނޑުގެ ބޭނުން ހިއްޕެވި އެވެ.\nރައީސް ނަޝީދު ވިދާޅުވި ގޮތުގައި ރޯދަމަހު ރޯދަ ކުރުކުރަން ބައިސްކަލް ދުއްވުމުގައި ވަގުތު ހޭދަކުރައްވުން ރަނގަޅެވެ. އޭރަށް ދުޅަހެޔޮ ސިއްހަތެއްގައި ހުރުމަށް ފުރުސަތުލެ އެވެ. އެހެންވެ ގިނަ ބަޔަކު ބައިސްކަލް ދުއްވުމަށް އެ މަނިކުފާނު ބާރު އެޅުއްވި އެވެ.\n"އުއްމީދަކީ ބައިސްކަލުގެ ލައިފްސްޓައިލަށް އެނބުރި އައުން،" ރައީސް ނަޝީދު ވިދާޅުވި އެވެ.\nބައިކް މޯލްޑިވްސްގެ ޖެނެރަލް ސެކްރެޓަރީ އަސްމާ ހަސަން ވިދާޅުވި ގޮތުގައި ބައިކް މޯލްޑިވްސްގެ ބައިސްކަލް ފިނިބުރުގައި ކޮންމެ މީހަކަށްވެސް ބައިވެރިވެވޭނެ އެވެ. މި ބުރު އޮންނާނ ކޮންމެ ހޮނިހިރު ދުވަހެއްގެ ހަވީރު އެވެ.\nދިރިއުޅުން ރާޅުގަނޑުގެ ތެރޭގައި!\nކުޑަކުޑަ ބަދަލަކުން ބޭނުންވި ހިސާބަށް!


Fuluhun – Haftha\nފުލުހުންގެ ޔުނީފޯމްގައި ސާވިސް ނަންބަރު ޖަހަން ފަށައިފި\nފުލުހުންގެ ޔުނިފޯމްގައި އެ ފުލުހެއްގެ ސާވިސް ނަމްބަރު ފެންނާނެ ގޮތަށް ހަރުކުރަން ފަށައިފި އެވެ.\nކޮމިޝަނާ އޮފް ޕޮލިސް މުހައްމަދު ހަމީދު މިއަދު ކުރެއްވި ޓްވީޓެއްގައި ވިދާޅުވީ، ފުލުހުން ޒިންމާދާރު ކުރަން އެމީހަކީ ކާކުކަން ދެނެގަތުން ވަރަށް މުހިއްމު ކަމައް ކަމަށެވެ.\n“ފުލުހަކީ ކާކުކަން ރައްޔިތުންނަށް އެނގުމަކީ ފުލުހުންގެ މަސައްކަތް ޒިންމާދާރު ކަމާއެކު އަދާކުރަން ވަރަށް މުހިއްމު ކަމެއް،” ހަމީދު ކުވިދާޅުވި އެވެ.\nފުލުހުންގެ ސާވިސް ނަންބަރަކީ ކޮންމެ ފުލުހަކަށް ހާއްސަ ނަންބަރެކެވެ. ފުލުހުންގެ ޔުނިފޯމަށް ގެނައި މި ބަދަލާއެކު ޔުނިފޯމުގައި ހިމެނޭ އެ ފުލުހެއްގެ ނަމުގެ ތިރީގައި ސާވިސް ނަމްބަރު ވެސް ޖަހާފައި ހުންނާނެ އެވެ.\nނިމިގެން ދިޔަ ރައީސް އަބްދުﷲ ޔާމީނުގެ ސަރުކާރުގައި، ކާކުކަން އަންގައިދޭ ނަން ވެސް ނުޖަހައި މޫނު ފޮރުވައިގެން ބައެއް މީހުން ހައްޔަރި ކުރި ކަމަށް ބުނެ އޭރުގެ އިދިކޮޅު ފަރާތްތަކުން ވަނީ ޝަކުވާ ކޮށްފަ އެވެ.\nAuthor މުޙައްމަދު އަންވަރުPosted on May 19, 2019 May 19, 2019 Categories ޚަބަރުTags FuluhunLeaveacomment on ފުލުހުންގެ ޔުނީފޯމްގައި ސާވިސް ނަންބަރު ޖަހަން ފަށައިފި\nAuthor މުޙައްމަދު އިބްރާހިމްPosted on May 18, 2019 Categories featured 3, ޚަބަރުTags Criminal Court, Fuluhun, Magumathee Accident, MTCC bus, Ukrain meehaa maruvi AccidentLeaveacomment on ޔުކްރެއިން މީހާ މަރުވި އެކްސިޑެންޓުގައި ބަސް ދުއްވި ޑްރައިވަރު ދޫކޮށްލައިފި


TV Bathalaa Mona Singh kaiveni kuranee | Mihaaru\nޓީވީ ބަތަލާ މޯނާ ކައިވެނި ކުރަނީ\n07 ޑިސެމްބަރ 2019 - 15:28\nއިންޑިއާގެ މަޝްހޫރު ޓީވީ ބަތަލާ މޯނާ ސިންގް ވަރަށް އަވަހަށް ކައިވެނިކުރަން ތައްޔާރުވަމުން އަންނަ ކަމަށް ރިޕޯޓްތައް ބުނެފި އެވެ.\nމީގެ އަހަރުތަކެއް ކުރިން ސޮނީ ޓީވީން ގެނެސްދިން "ޖެސީ ޖެއިސީ ކޮއީ ނެހީ" އިން ވިދައިލި 38 އަހަރުގެ ބަތަލާ ލޯބީގެ ގޮތުން ގުޅިގެން އުޅެނީ ސައުތު އިންޑިއާގައި މަސައްކަތްކުރާ އިންވެސްޓްމަންޓް ބޭންކަރަކާ ކަމަށް މީޑިއާތަކުން ބުންޏެވެ.\nނަމަވެސް އެ ދެ މީހުން ކައިވެނި ކުރާނެ އިރެއް އަދި ހާމައެއްނުކުރެ އެވެ. މޯނާ ކުރިން ބޮލީވުޑްގެ އެކްޓަރު އަދި "ކޮމާންޑޯ" ފްރެންޗައިޒްގެ ބަތަލު ވިދުޔަތު ޖަމްވަލްއާ ވެސް ލޯބީގެ ގުޅުމެއް ބާއްވާފައިވެ އެވެ.\nމުމްބާއީ މިރާ އިން ބުނިގޮތުގައި މޯނާ ކައިވެނިކުރަން ތައްޔާރުވަމުން އަންނާތީ އޭނާ މިހާރު ކުޅެމުން އަންނަ އެކްތާ ކަޕޫރްގެ އޯލްޓް ބަލާޖީގެ ވެބް ސީރީޒް "ކެހެނޭ ކޯ ހަމްސަފަރު ހޭ" ގެ ދެވަނަ ސީޒަންގެ ޝޫޓިން މި މަހުގެ 14 ގެ ކުރިން ނިންމައިލާނެ އެވެ. އަދި އެއަށް ފަހު ކައިވެނީގެ އެންމެ ފަހުގެ ތައްޔާރީތައް ވާނެ އެވެ.\nމޯނާ އެންމެ ފަހުން ޓީވީން ފެނިގެން ދިޔަ ސިލްސިލާ އަކީ ކަލާޒުން 2016 ގައި ގެނެސްދިން "ކަވަޗް: ކާލީ ޝަކްތިޔޯން ސޯ" އެވެ. އޭނާ ކުޅެފައިވާ މަޝްހޫރު ސިލްސިލާތަކުގެ ތެރޭގައި "ކިޔާ ހުއާ ތޭރާ ވާދާ" އާއި "ޕިޔާރު ކޯ ހޯ ޖާނޭ ދޯ" ހިމެނެ އެވެ.\n"3 އިޑިއަޓްސް" އާއި "އަމާވަސް" އަދި "ޒެޑް ޕްލަސް" ފަދަ ފިލްމުތަކުގެ ސަޕޯޓިން ރޯލްތަކުން ވެސް ފެނިފައިވާ ބަތަލާ އަންނަ އަހަރު ރިލީޒްކުރާ އާމިރު ޚާނާއި ކަރީނާ ކަޕޫރްގެ "ލާލް ސިންގް ޗައްޑާ" ގެ ރޯލަކުން ވެސް ފެނިގެން ދާނެ އެވެ.


ޤްރުބާން(2) | Esfiya - Dhivehi Vaahaka Site\nއެތައް ފަހަރަކު ރިންގްވަމުން ދިޔަ ފޯނު ނެގި އަޑު އިވުމުން މާޔާ ބަލާލީ ޝައިނާ އާއި ދިމާއަށެވެ. ސްޕީކާ އޮން ކޮށްފައި ހުރުމުން އެކޮޅުން “ހެލޯ” ބުނި އަޑު ދެމީހުންނަށްވެސް އިވުނެވެ. މާޔާ އެފޯނު ޝައިނާއަތަށް ދެމުން އަތުން އިޝާރާތްކޮށްލީ ހުރިހާ ކަމެއް ރަނގަޅުވާނެއެވެ. ތުރުތުރު ލެވިފައިވާއަތަކުން ޝައިނާ ފޯނު ނަގާ ކަންފަތުގައި ޖައްސާލުމަށްފަހު “ހެލޯ”އޭ ބުނެލިއިރު އެހިތް އޮބިނޯންނަވަރަށް ތެޅެމުންދިޔައެވެ.\nޝައިނާގެ އަޑު ޖެހުމާއިއެކު އަދާން އިތުރަށް އެންމެ ބަހެއްވެސް ނުބުނެ ފޯނު ކަނޑާލިއެވެ. ފޯނާއި ދިމާއަށް ބަލަހައްޓައިގެން ހުރި އަދާން ހުރީ އަދިވެސް ޤަބޫލު ނުކުރެވިފައެވެ. އެއީ ހަމަ ޝައިގެ އަޑުބާއެވެ؟ އެހިތް އެތައްފަހަރަކު އެސުވާލު ތަކުރާރު ކުރަމުންދިޔައެވެ. އެތައް ދުވަހެއް ފަހުން ޝައިނާގެ އަޑު ޖެހުމުން އެހިތައް ބަޔާން ކުރަންދަތި އުފަލެއް ލިބުނަސް އޭނާ އަމިއްލަ ނަފުސު ކޮންޓްރޯލް ކުރާނެއެވެ. މާޒީގައި ހިނގައިދިޔަ ކަމެއް ތަކުރާރު ވާނެ ފަދަ އެއްވެސް ކަމަކަށް ފުރުސަތު ދޭން އަދާން ބޭނުމެއް ނޫނެވެ. އެކަމުން ޝައިނާއަށްވެސް އަދި އޭނަގެ ދިރިއުޅުމަށްވެސް އިތުރު ހުރަސްތަކެއް ނޫނީ ކުރިމަތި ނުވާނެއެވެ. “އައި އޭމް ސޮރީ ޝައި..ބަޓް އައި ކާންޓް..ވަރަށް ބޭނުން ވާހަކަ ދައްކަން..ވަރަށް ގިނަ ވާހަކަ ދައްކަން ބޭނުން..އެކަމަކުވެސް އަހަންނަށް މަޢާފް ކުރޭ..” އަދާންގެ ދެލޮލުން ފެންނަމުންދަނީ ހިތްދަތިކަމާއި މާޔޫސް ކަމެވެ. އަދާންގެ ލޮލުން ވެއްޓުނު ކަރުނަތިކި ބިންމައްޗަށް ހިނދިގެން ދިޔައެވެ. “މިހާ ދަންގަޑިއެއްގައި ބޭރުގައި ކީއްކުރަނީ؟ ” އަދާން ސިހިގެންދިޔައީ ދާދި ކައިރިން އިވުނު ވަފާގެ އަޑުންނެވެ. “މާޔާ ގުޅީމަ ދެންމެ މި ނިކުތީ..ވަފާއަށް އުނދަގުވެދާނެހެން ހީވާތީވެ ސޓިންރޫމަށް ނިކުމެލީ..” މޫނުގައި އަތް އުނގުޅާލަމުން އަދާން ބުނެލިއެވެ. ޝައިނާގެ ނަން ނުބުނީ ވަފާ ނުބައި ގޮތަކަށް ވިސްނަފާނެތީވެއެވެ. ވަފާއަށް އެއްވެސް ކަހަލަ ދެރައެއް ހިތާމައެއް ދޭކަށް އަދާންގެ ހިތް ނޭދެއެވެ. “ޝައިނާތަ ވާހަކަ ދެއްކީ؟” އެއްވެސް ޖެހިލުމެއް ނެތި ވަފާ ކޮށްލި ސުވާލުން އަދާންގެ މޫނަށް އެތައް ކުލައެއް އަރާފޭބިއެވެ. ވަފާއަށް އެހާ ތެދަށް ބުނަން އެނގުނީ ކިހިނެއް ހެެއްޔެވެ؟ އަނެއްކާ މާޔާގެ ފަރާތުން އެނގުނީ ހެއްޔެވެ؟ ” ހާދަ ވަރަކަށް ހާސްވީ..އަހަރެން އެހެން މިބުނީ އަދާންގެ ތި ދެލޮލުން ސާފުކޮށް އެބަ ފެނޭ ޝައިނާއަށްޓަކައި ވާ ލޯބި..އަހަރެންގެ އެއްވެސް ޝަކުވާއެއްނެތް..އެކަމަކުވެސް އަދާންއަށް އެނގެއެއްނު ޝައިނާއާއި އަދާންއަށް އެކުގައި އުޅެވެން ތަޤުދީރުގައި ނެތީމަކަން އެހެން ކަންތައް ދިމާވީ..އަދި މިހާރު އަހަރެން ބޭނުން އަދާންގެ ފަރާތުން ފުރިހަމަ ލޯތްބާއި އަޅާލުން..” ވާފާގެ ދެލޯ ފެންކަޅިވެގެންދިޔައެވެ. އިތުރަކަށް ވާހަކައެއް ނުދެއްކުނެވެ. ” ނޫން ވަފާ ތިހެން ނުބުނޭ..މިއަދު އަހަރެންގެ ހުރިހާވެސް މީހަކީ ވަފާ..އަދި ތި ބަނޑުގައިވާ އަހަރެންގެ ދަރިފުޅު..ތި ދެމީހުންނާ ނުލާއަހަރެން ފުރިހަަމައެއް ނުވާނެ..މިދުނިޔެ އަހަރެން ބާކީކޮށްލިއިރުވެސް ވަފާގެ ފަރާތުން ލިބުނު ލޯތްބާއި އޯގާތެރިކަން އަހަރެން ދުވަހަކުވެސް ހަނދާނުން ފިލައިގެން ނުދާނެ..އަހަރެން އަމިއްލަ ނަފުސު ކުށްވެރިކުރަން ވަފާ ކަހަލަ ރަނގަޅު އަންބަކު ހުރި އިރުވެސް އަހަރެންގެ އުޅުން އިސްލާހު ނުކުރެވުނީމަ..އެހެންވެދޯ އަހަންނަށް ޝައިނާއާއި އެކުވެސް….” ވަފާއަށް ފުރަގަސް ދެމުން އަނެއް ފަރާތަށް އަދާން އެނބުރިލީ ކުރެވުނު ކަންތަކުން އަދިވެސް އެހިތުގައިވާ ލަދުވެތި ކަމަކުންނެވެ. އިންތިހާއަށް ލޯބިވާ އަންބަކާ އޯގާތެރި އާއިލާއެއް ލިބިފައި ވިޔަސް އަދާންއަށް ޝުކުރުވެރި ނުވެވުނީމައެވެ. “އަހަރެން އަބަދުވެސް އަދާންކައިރީގައި ބުނަމެއްނު ވެދިޔަކަމެއް އެނިމުނީއޭ..އެކަމުގައި ޝައިނާ އަދި އަދާންގެވެސް ކުށް އެބަހުރި..އަހަރެން ވަކި މީހެއް ކުށްވެރި ނުކުރާނަން..އަދާން ވިސްނާލާ އެއީ ﷲ އަދާންއަށް ދަސްކޮށްދެއްވި ފިލާވަޅެކޭ..ވެދިޔަ އެއްވެސް ކަމެއް ބަދަލު ނުކުރެވުނަސް މުސްތަޤުބަލު އުޖާލާ ކުރެވޭނެ..އެކަމުގައި ބޭނުންވާނީ ހިތްވާރާއި ޢަޒުމު..ﷲ އިރާދަކުރެއްވިއްޔާ އަދާންގެ ދިރިއުޅުމަށް ފާޤަތި މުސްތަޤުބަލެއް ފެންނާނެ..އުންމީދު ކަނޑާނުލާ..ކޮންމެ އަޅަކަށްވެސް އެކަލާނގެ މިންވަރު ކުރެއްވި ގޮތެއް މެދުވެރި ކުރައްވާނެ..އަހަރެމެން ޖެހޭނެ ޝުކުރުވެރިވާން..އުނދގޫ ހާލަތެއް މެދުވެރި ވެއްޖެނަަމަ އެފަރާތަށް ދަންނަވާ..ޞާލިހު އަޅުންގެ ދުޢާ އިޖާބަ ކުރައްވާނެ..” ވަފާގެ ބަސްތަކުން އަދާންއަށް އަމިއްލަ ނަފުސު ކުށްވެރި ކުރުން ނޫން ކަމެއް ނުކުރެވުނެވެ. އެހެން ނަމަވެސް ވަފާގެ އެ އިބުރަތުން ފުރިގެންވާ ބަސްތައް އަދާން އަބަދުވެސް ހަނދާނުގައި ބަހައްޓާނެއެވެ. “ވަފާ އަހަންނަށް މަޢާފު ކުރުމަކީވެސް އަހަންނަށް ލިބުނު ވަރަށް ބޮޑު ހިތްހަމަޖެހުމެއް..ދިރިއުޅުމުގައި ކުރިއަށް ދާނެ މަޤުސަދެއް ލިބިއްޖެ..ވަފާގެ ތި ހިތްހެޔޮކަން އަހަރެން އުމުރަށް ހަނދާން ކުރާނަން..ވަފާގެ މަގާމުގައި އެހެން މީހަކު ހުރި ނަމަ މިއަދު އަހަރެން މިހެން ކޮޅަކަށް ނުހުންނާނެ..ވަފާ އަހަންދިން ހިތްވަރާއި ވީ އޯގާތެރި ކަމުގެ ބަދަލުގައި އަހަރެން ވަފާއަށްޓަކައި ރަނގަޅު ފިރިއަކަށް ވާނަން..އަދި އިރާދަކުރެއްވިއްޔާ އަހަރެމެންގެ ދަރިފުޅަށް ނިމުމެއްނެތް ލޯބި ދޭނަން.” އުފުލިފައިވާ ވަފާގެ ކުޑަ ބަނޑުގައި އަތް ޖައްސާލަމުން އަދާން އެހެން ބުނެލީ ރިހުން އެކުލެވިގެންވާ އަޑަކުންނެވެ. ވަފާ ކަހަލަ ރަގަޅު އަންބެއް ދެއްވތީވެ އެކަލާނގެއަށް ހަމްދު ކޮށްލެވުނެވެ. “ދެން ދޭ އޮންނަން..އަހަރެން ދާނަން ކޮފީއެއް ބޯލައިގެން..އިނގެއެއްނު މިދުވަސްކޮޅު އޮފީހުގައި ވަރަށް ބުރަކަން ..މި މަސް ނިމުމުގެ ކުރިން ނިންމަންޖެހޭ އެތައް ކަމެއް އެބަހުރި..އަހަރެން ނިދާނީ ބައެއް ކަންތައް ނިންމާލާފައި..” އަދާން އެހެން ބުނުމާއި އެކު ވަފާ މަޑު ހިނގުމެއްގައި ގޮސް ކޮޓަރިއަށް ވަދެ ދޮރު ލެއްޕިއެވެ.\n” އަދާން! އަހަރެން އަދާން ދެކެ ވަރަށް ލޯބިވޭ..އަދާން ކުރި ކުށަށް މަޢާފު ދިނަސް ކުރިން އޮތް އިތުބާރެއް ނެތް..އެކަމަކުވެސް އަހަރެން އަދާންއަށް ފުރުސަތު މިދިނީ އެއިތުބާރު އަނބުރައި ހޯދާނެ ކަމުގެ އުންމީދުގައި..އަހަރެމެންގެ މިދަރިފުޅަށްޓަކައި ނަމަވެސް އަދާންގެ ފަރާތުން އެފަދަ ކަމެއް ތަކުރާރު ނުވާނެ ކަމުގައި އަހަރެން އުންމީދުކުރަން..” ދޮރުލައްޕާލުމަށްފަހު އެދޮރުގައި ލެނގިލަމުން ވަފާ ބުނެލިއެވެ. އަދާންއާއި ދިމާއަށް އެހެން ނުބުނީ މިވަގުތު މާޒީގެ ވާހަކަ ތަކުރާރު ކުރަން ބޭނުން ނުވީމައެވެ. ވަފާގެ ހިތުގައި އެއްވެސް މީހަކަށްޓަކައި ހިތްބުރަކަމެއްނެތެވެ. ނަަމަވެސް އެހިތުގައި ޝައިނާއަށް އެތައް ޝަކުވާތަކެއް ވެއެވެ. ކޮންމެވެސް ދުވަހަކުން ޝައިނާ އޭނައަށް އެފުރުސަތު ދޭނެ ކަމުގައި ވަފާގެ ހިތް ބުނެއެވެ. ޝައިނާއަށް އަދި ވަގުތު ބޭނުންވާނެކަންވެސް ވަފާއަށް އެނގެއެވެ.\nއަދާންގެ އެފަރުވާކުޑަ އަމަލުން ޝައިނާގެ ހިތުގައި އެޅިފައިވާ ކޫރުންތައް އިތުރުވެގެން ދިޔައެވެ. އެއީ ހަމަ އަދާން ހެއްޔެވެ؟ އެއް ދުވަސްވަރެއްގައި އެއަޑު އަހާ ނުލާ ދުވަހެއް ވޭތު ނުކުރެވޭކަަމަށް ބުނާ އަދާން މިއަދު ޝައިނާއަށް ފުރަގަސް އެދިނީ އެހިތް ރޮއްވާފައިއެވެ. އެހިތުގައި ޝައިނާއަށްޓަކައި ކުޑަނަމަވެސް އިހުސާސެއް ނެތީ ހެއްޔެވެ؟ އޭނަ ދަންނަ އަދާންއަކީ ހިތްތިރި މީހެކެވެ. އަދާން އެހާ ހިތް ހަރުވީ ކޮންއިރަކުހެއްޔެވެ؟ ޝައިނާއަށް ޤަބޫލެއްވެސް ނުކުރެވުނެވެ. އަދާން އޭނަ އެހާ ދުރުކޮށްލާނޭ ޝައިނާގެ ހިތައްވެސް ނުގެނެވެއެވެ. އެހެން ނަމަވެސް އެހެން އެކަން ވެއްޖެއެވެ. ޝައިނާ ރޮއެގަންނަމުން މާޔާގެ ގައިގައި އޮޅުލައިގަތެވެ. “ހީ ޑަޒަންޓް ލަވް މީ އެނީ މޯ..އޯލް އިޓް ވޯޒް އަ ބިގް ފެޓް ލައި..މާޔާ އަދާން އަހަރެން ބާކީކޮށްލައިފި..”ޝައިނާއަށް ގިސްލެވޭވަރުން ރަނގަޅަށް ވާހަކައެއް ނުދެއްކެއެވެ. މިދުނިޔޭގައި އޭނައަށް އެއްވެސް އުފަލެއް ލިބެން ނެތީ ހެއްޔެވެ؟ ޝައިނާގެ ކުށަކީ ކޮބައި ހެއްޔެވެ؟ އަދާންދެކެ ސާފު ލޯތްބެއް ވެވުން ހެއްޔެވެ؟ އެއީ ކުށަކަށް ވާނަމަ އޭނައަށް އެކަން ކުރެވިއްޖެއެވެ. ކިތަންމެ ބޭނުންވިޔަސް އަދާންގެ ހަނދާންތައް ޝައިނާގެ ހިތުގައި ބިންވަޅުނެގިފައި އެވަނީ ދުވަހަކުވެސް ފޮހެވިގެން ނުދާނޭ ފަދައަކުންނެވެ. އަދާން ގަސްދުގައި ޝައިނާއަށް އަނިޔާދެނީ ކީއްވެ ހެއްޔެވެ؟ އެހުރިހާ ވާހަކަތަކެއް..އެހުރިހާ އިހުސާސް ތަކެއް ކުއްލިއަކަށް އަދާންގެ ހިތާއި ސިކުނޑިން ފޮހެލީ ހެއްޔެވެ؟ ޝައިނާގެ ހިތާއި ސިކުނޑި ހަނގުރާމައެއް ކުރަމުންދާ ކަހަލައެވެ. ސިކުނޑިން އެތައް އިންޒާރެއް ދެމުން ގެންދެއެވެ. ނަމަަވެސް ހިތް އެކަމާ ދެކޮޅު ހަދަނީ އެވެ. ޝައިނާއަށް ވިސްނަންވީ ކީކޭ ކަމެއް ނޭނގެއެވެ. ” ޝްޝްޝް! ޝައި ޕްލީޒް ތިވަރަށް ނުރޮއެބަ..އިނގޭނު ޝައި މާގިނައިން ތިހެން އުޅެންޏާ ވާނެ ގޮތް..ޝައިއަށް ކަމެއް ވިއްޔާ މަންމަ ކިހާ ދެރަވާނެ..އެއްފަހަރުވެސް އެމަންމަ އުފުލި ވޭނާއި ހިތާމަތަށް ހަނދާންކޮށްބަ..” މާޔާގެ ވާހަކަތައް އަދާންއާއި ދުރުކޮށްލީ ހަމަ ގަސްދުގައެވެ. ޝައިނާ އެގޮތަށް އަދާންގެ ހަނދާނުގައި ނިމިގެންދާތަން ދެކެން މާޔާއަށް ކެތް ނުވާނެއެވެ. މާޔާގެ ވާހަކަތަކަށް ހުއްޓުމެއް އައީ އޭނާގެ ގައިގައި އަޅުވާލެވިފައިވާ ޝާއިނާގެ އަތަށް ދޫކަމެއް އަންނަ ކަމުގެ އިހުސާސް ވުމާއެކުއެވެ. އެހެން ފަހަރު ތަކެކޭ އެތްގޮތަށް ޝައިނާއަށް މިރޭވެސް އެހެން އެވީއެވެ. މާޔާގެ ހިތުގައި އޮތް ބިރުވެރިކަން އަސްލަކަށްވީއެވެ. މާޔާ އެންމެ ކަންބޮޑުވީ ފަހީމާއަށް ހޭލެވިދާނެތީއެވެ. ފަހީމާ އެކޭ ޖާސޫސެކޭ އެތްގޮތްވާނެއެވެ. ގޭތެރޭގައި ހިންޏަކަށްވެސް ދުވެލެވޭނީ ފަހީމާއަށް އެނގިގެންނެވެ. އެހާވެސް އޭނަ ޚުށިޔާރުވާނެއެވެ. މިރެޭ ބޯކޮށް ވިއްސާރަވެހޭކަންވެސް އެއީ ހަމަ ނަސީބެކެވެ. އެހެން ނޫންނަމަ ޝައިނާގެ ރުއިމުގެ އަޑަށް ފަހީމާއަށް ހޭލެވޭނެވެ. މާޔާ ނުހަނު އުނދަގުލުން ޝައިނާ ނަގާ ސިޓިން ރޫމް ސޯފާގައި ބޭއްވި ވަގުތަކީ ގޭގެ ބޮޑު ދޮރު ހުޅުވާލި ވަގުތަށެވެ. މާޔާގެ ހިއްސުތައް ގަނޑުވިކަހަލަ އިހުސާސެއް ކުރެވުނެވެ. ގޭތެެރެއަށް ވަދެގެން އެއަންނަނީ ނާއިން ފިޔަވާ އިތުރު ދެވަނަ މީހެއް ނޫނެވެ. “ކިހިނެއްވީ؟ މާޔާ މިހާ ދަންގަޑިއެއްގައި ކޮޓަރިންބޭރު ދެމީހުން ކީއްކުރަނީ؟” ނާއިންގެ ބަރު އަޑުން މާޔާ ސިހިގެންދިޔައެވެ. ސޯފާގައި އޮތް ޝައިނާއަށް އަދިވެސް ގިސްލެވެމުން ދިޔައެވެ. ނަމަވެސް އޭނާގެ ވަށައިގެން ހިނގާ އެއްވެސް ކަމެއްގެ ހިލަަމެއް އޭނައަށް ނުވެއެވެ. ޝައިނާގެ ގިސްލުމުގެ އަޑުން ނާއިން އައިސްފައި ހުރި ރުޅި ފިލައިގެން ދިޔައެވެ. ހިނދުކޮޅެއްގެ ތެރޭގައި އެދެލޮލުން ކަރުނަ ވިދާލިތަން މާޔާއަށް ފެނުނެވެ. ” ސޮރީީ ޝައި..އަހަރެންނާހެދި ވެދިޔަ އެއްވެސް ކަމެއް ބަދަލެއް ނުވާނެ..އެހެން ނަމަވެސް ޝައި ޖެހޭނީ އަދާން މަތިން ހަނދާން ނައްތާލަން..އަހަރެންގެ ފުރާނަ ހުރި ހިނދަކު ތި ގުޅުން ކުރިއަށް ނުގެންދެވޭނެ..އަހަރެން ޝައި ދެކެ ވަރަށް ލޯބިވޭ..އިރާދަކުރެއްވިއްޔާ ހުރިހާކަމެއް އަދި ރަނގަޅުވާނެ..” ޝައިނާގެ ބޮލުގައި ފިރުމާލަމުން ނާއިން ބުނެލިއެވެ. އެވަގުތު އެލޮލުން ފޭބި ކަރުނަތިކި ފެނި މާޔާގެ ހިތުގެ ހިނގުންވެސް މަޑުޖެހިލިއެވެ. އެސްފިޔަވެސް ޖަހާލާން ނޭނގިފައި މާޔާއަށް އިނދެވުނީ ނާއިންގެ މޫނުން ނަޒަރު ވަކި ނުކުރެވިފައެވެ. މާޔާ އެއިންގޮތަށް ބަލަހައްޓައިގެން އިންދާ ނާއިންގެ އަތްދަނޑިމައްޗަށް ޝައިނާ އުފުއްލާލައިގެން ގޮސް ޝައިނާގެ ކޮޓަރިއަށް ވަނެވެ. ނާއިން ދިޔަ މަންޒަރު ބަލަހައްޓައިގެން އިން މާޔާގެ މޫނުމަތިން އެތައް ކުލަވަރެއް ދޭހަކޮށްދެއެވެ. އެހިތުގައިވާ އެއްޗެއް ކުރިން ނާއިން ކައިރީގައި ބުނެވުނުނަމައޭ މާޔާގެ ހިތައް އަރައެވެ. ނަމަވެސް މިއަދު ނާއިން އެވަނީ އޭނައާއި އެތައް ސަތޭކެ މޭލެއް ދުރުގައިއެވެ. މާޔާ އޭނާގެ އިހުސާސް ތައް ކަފުން ކުރިތާ އެތައް ދުވަހެއް ވެއްޖެއެވެ.\n“މާޔާ!” ބަދިގޭގައި ކޮފީ ހަދަން ހުރި މާޔާ ސިހިގެން ދިޔައީ ނާއިން ގެ އަޑަށެވެ. އޭނާ ހީކުރީ ނާއިން ނިދަންވަނީ ކަމަށެވެ. އަހަންނަށްވެސް ކޮފީއެއް ހަދާދެވިދާނެތަ؟ މާޔާގެ ސްޕެޝިއަލް ކޮފީ…ހެހެހެ..” އެތައް ދުވަހެއް ފަހުން ނާއިންގެ އެގާތްކަން ފެނި މާޔާގެ ހިތައް ކުޑަނަމަވެސް ހަމަޖެހުމެއް ލިބިއްޖެއެވެ. މާޔާ ދެތަށި ކޮފީ ހެދުމަށްފަހު އެއްތަށި ނާއިންއަށް ދިއްކޮށްލިއެވެ. “ތޭންކްސް..މްމްްމްް..އައި މިސް ދިޒް..” ކޮފ ތަށިން ކޯވަރެއް ބޯލަމުން ނާއިން ފަނޑު ހިނިތުންވުމެއް ރައްދުކޮށްލިއެވެ. މާޔާވެސް ހީލަމުން ކޮފީކޯވަރެއް ބޯލިއެވެ. ދެމީހުންކުރެ އެކަކުވެސް ބަހެއް ނުކިޔާ ތިބެގެން ކޮފީ ބޮމުންގެންދިޔައިރު ދައްކަން ބޭނުންވާ އެތައް ވާހަކަތަކެއް ހުރި ކަމުގައި ވިޔަސް އެކަކުވެސް އިސްވެ އެއްވެސް ވާހަކެއް ދައްކާކަން ބޭނުމެއް ނުވިއެވެ. އެހެން ނޫންނަސް ދެއްކިޔަސް ވާނެ ފައިދާއެއް ނެތުމުން ހަމަހިމޭންކަން އިޚްތިޔާރުކުރީއެވެ. އެންމެ ރަނގަޅު ގޮތަކީވެސް އެއީކަމުގައި ވާތީއެވެ.\nއާދުވަހަކަށް އިރުއަރައިގެންއައީ ދުނިޔެމައްޗަށް ތަފާތު ކުލަތައް ވެރިކުރުމަށްފަހުގައެވެ. އަދިއެހެންމެ އެތައް ބައެއްގެ ދިރިއުޅުމުގައިވެސް ތަފާތު އާ ސޮފްޙާތަކެއް ހުޅުވާލަމުންނެވެ. ޝައިނާ އޭނާގެ އެނދުގައި އޮތް އިރު ރޭގެ ހާދިސާ އާއި މެދު ވިސްނަމުން ގެންދިޔައެވެ. އަދާން އޭނަ އެހާ ދުރުކޮށްލީ ކީއްވެހެއްޔެވެ؟ އޭނަގެ އަޑުވެސް އަދާން އަޑުއަހާކަށް ބޭނުމެއް ނޫންކަން އަންގައިދީފިއެވެ. ވީއިރު ޝައިނާގެ ހިތުގައިވާ ސުވާލުތަކުގެ ބޮޅުފައްޗަށް އިތުރުވެގެން އެދިޔައީ އިތުރު ސުވާލެކެވެ. ޖަވާބު ލިބެން ބޭނުން އެތައް ސުވާލެއް އެހިތުގައި ވެއެވެ. އެހެން ނަމަވެސް އަދާންގެ ފަރާތުން އެދެއްކި ދުރުކަމަކުން ޝައިނާއަށް ދެވަނަފަހަރަށް އަދާންއަށް ގުޅާކަށް ނުކެރޭނެއެވެ. “އަދާން! އަހަރެންގެ ހިތުގައިވާ އެއްޗެއް އަދާންއަށް އެނގިއްޖެ ނަމަ އަހަންނަށް ޔަޤީން އަދާންއަށް އަހަރެން ތިހާ ދުރުކޮށްލައިގެން ނުުހުރެވޭނެކަން..އަދާން އަހަންރެންގެ މަތިން ކުޑަކޮށްވެސް ހަނދާނެއް ނުވޭތަ؟ ޔޫ އާރ އެކްޓިން ލައިކް އައި ޑޯންޓް އެގްޒިސްޓް..އަހަރެންގެ ހިތައް އަރާ އަދާން އަހަރެންދެކެ ކުޑަކޮށް ނަަވެސް ލޯބި ވިބާއޭ؟ އެހެން ނޫނީ އެއީ ހަމަ ދައްކާލި ދަޅައެއްބާއޭ؟ އެއީ ކޮންމެ ކަހަލަ އިހުސާސްތަކެއް ނަަމަވެސް އަހަރެންގެ ހިތުގައިވާ ލޯތްބަށް ކުޑަނަމަވެސް ބަދަލެއް ނާދޭ..އަދާންގެ ހަނދާންތައް އަހަރެންގެ ހިތް ރޮއްވަމުން ދަނީ..އެކަމަކު އަދާންގެ ހިތަށް ހަމަ އެކައްޗެއްވެސް ނާރާ.. ވަރަށް ހަމަ ޖެހިލާފަ އުޅެނީ..އަހަރެން ދައްކަން ބޭނުން ވަރަށް ގިނަ ވާހަކަތައް އެބަހުރި އަދާން ކީއްވެތަ އަހަންނަށް އެފުރުސަތު ނުދެނީ؟..އަދާންގެ ހިތުގައި އަހަންނަށްޓަކައިވި އިހުސާސްތައް ނެތީތަ؟ އެހާވެސް ފަސޭހައިން އަދާން އަހަރެންމަތިން ހަނދާން ނެތުނީތަ؟” ޝައިނާގެ ފޯނުން ފެންނަން ހުރި އަދާންގެ ފޮޓޯއަށް ބަލަމުން އެހިތުގައިވާ އުދާސްތައް ބޭރުކުރެވޭތޯ މަސައްކަތް ކުރަމުންދިޔައެވެ. އެކޮޓަރީގެ ދޮރު ހުޅުވާފައި ވަތް މާޔާއަށް ޝައިނާ އޮތްގޮތް ފެނި އިތުރު ތަފްސީލަކަށް ބޭނުމެއް ނުވިއެވެ. ޝައިނާގެ ފޯނު ސްކްރީންގައި އިންނާނީ އަދާންގެ ފޮޓޮއެއްކަން މާޔާއަށް ޔަގީނެވެ. އެހެންކަމުން މާޔާ ބޭނުންވީ ޝައިނާ އެޚިޔާލުތަކާއި ދުރުވާށެވެ.\n“ސާބަސް އިނގޭ..ޝައި ތީ ބޭބީ އެކޭ އަހަރެން ބުނަނީ އެހެން ވީމައޭ..ބަލާބަ މިހާރުވެސް ނޭފަތްކޮޅު ރަތްކޮށްލައިގެން ތިއޮތީ..ރޭގައި މަފަކީރު ވަރުބަލިވެއްޖެ..”މާޔާ އުނަގަނޑުގައި އަތް ވިދެލަމުން އަކުރުތަކަށް ދަމާލަމުން ބުނެލިއެވެ. ޝައިނާ ކުއްލިއަކަށް ކަމެއް ހަނދާންވެގެން ކަހަލަ ގޮތަކަށް މާޔާކައިރީ ރޭގައި ފަހުން ވީގޮތް އޮޅުންފިލުވާލީ އޭނާގެ ހަނދާނުގައި އެއްވެސް ކަމެއް ނެތުމުންނެވެ.\n“ކަމަނާ އަތްދަނޑި މައްޗަށްލައިގެން މިކޮޓަރިއަށް ވެއްދީ ނާއިން..އޭނަ އައިއިރުގައި ސޯފާގައި އޮތީމަ ވަރަށް ރުޅިއައިއްސަ ހުރީވެސް..މަވެސް ބިރުން އިނީ..”މާޔާގެ ބަސްތައް އަޑު އިވުމާއިއެކު ލިބުނު ހައިރާންކަމުން ޝައިނާގެ އަތުގައި އޮތް ފޯނުވެސް ދޫވެގެން ގޮދަޑި މައްޗަަށް ވެއްޓުނެވެ. ” ޑޯންޓް ބީ ސޯ ސަޕްރައިސްޑް..އައި ޓޯލްޑް ޔޫ ދެޓް ހީ ސްޓިލް ލަވްސް ޔޫ ހަމަ ކުރިއެކޭ އެއްގޮތަށް..އެކަމް ޝައި ދޯ ތިހުންނަނީ ބޮޑާހާކާފަ އޭނައާއި ވާހަކަނުދައްކަން ހުވާކޮށްގެން..” މާޔާ އެނދުގައި އިށީނދެލަމުން ބުނެލިއެވެ. “އެކަމް އަހަރެން ހީކުރީ..ދެން ނޭނގޭނެއްނު..ނުކެރުނީ ވާހަކަ ދައްކަން…ހީ ކުޑް އާސްކް މީ ބިފޯ ޓޭކިން އެނީ އެކްޝަން..އޭރުގަ ކަންތައް ވެގެން ދިޔައީ އަހަރެން އުއްމީދު ކުރިގޮތަކަށް ނޫން..ސޯ އައި ހޭވް މެނީ ތިންގްސް ޓް ސޭ..އެކަމް އައި ކާންޓް އާސްކް ހިމް އެނީތިން..އަހަރެންގެ ސަބަބުން ވަރަށް ހާޓް ވެފަކަން އެނގޭ..ދެން އަޅާ ނުލާ..ވަރަށް ބަނޑުހައި..ހިނގާބަލަ ސައިބޯން..ހާދަ ބަނޑުހައޭ..މިއަންނަނީ ދަތް އުނގުޅައިގެން ކުޑަކޮށް ފްރެޝް ވެލައިގެން..މާޔާ ނުދާތި..ވެއިޓް އިނގޭ..އައި ކާންޓް ފޭސް ހިމް އެލޯން ސޯ އައި ނީޑް ޔޫ..ހެހެހެ..” ޝައިނާ ދުވެލާފައިގޮސް ފާޚާނާއަށް ވަނެވެ. މާޔާއަށް އަދިވެސް ޝައިނާ ދަހެއް ނުވެއެވެ. ބައެއްފަހަރު ރޯވަރުން ހީވާނީ ހަމަ ކުޑަކުއްޖެއްހެންނެވެ. އެކަމަކު މިހާރު އެހުރީ ކުރީގެ ޝައިނާއޭ ބުންޏަސް ދޮގަކަށް ނުވާނެއެވެ. ދިރިއުޅުމުގައި ޝައިނާއަށް ކުރިމަތިވި ކަންތައްގަނޑުން ވަރަށް ބޮޑެތި ފިލާވަޅުތަކެއް ދަސްވެއްޖެ ކަމަށް މާޔާ ގަބޫލުކުރެއެވެ.\nހަފްތާއެއް ވޭތުވެގެން ދިޔައީ ހީވެސް ނުކުރާހާއަވަހަށެވެ. ޝައިނާއާއި މާޔާވެސް ދިރިއުޅުމައިގެން ކުރިއަށް ދިއުމަށް މަސައްކަތް ކުރަމުންދިޔައެވެ. މާޔާގެ އެތައް ނަސޭހަތަކުން ޝައިނާގެ އުޅުމަށް ކުޑަނަަމަވެސް ބަދަލެއް އައިސްފިއެވެ. ކުރިން އަބަދު އެކަހެރިކޮށް އުޅޭ ޝައިނާ މިހާރު އަބަދުވެސް ފެންނަނީ ގޭތެރޭގައި ކޮންމެވެސް ކަމެއްގައި ބިޒީ ވެގެން އުޅޭ ތަނެވެ. ދޭތެރެއަކުން ފަހީމާއަށް ޖެެއްސުމެއް ކޮށްލަފާނެއެވެ. ޝައިނާގެ ބަދަލުވަފައިވާ މިޒާޖުން ފަހީމާގެ އިތުރުން ނާއިންވެސް ހުންނަނީ ނުހަނު އުފަލުންނެވެ. ޝައިނާއަށް ނޭނގުނު ކަމުގައި ވިޔަސް އޭނަގެ ކަންތައްތައް އެންމެ ގާތުން ބަލަމުންދާ އެކަކީ ނާއިންއެވެ. މާޔާއަށް އޭނާގެ އެންމެގާތް އެކުވެރިޔާ އަނބުރާ ލިބުނުކަހަލައެވެ.\nނަމަވެސް އެހުރިހާކަމެއް އެއީ ކުށްހީއެއްކަމެއް އެއިން އެކަކަށްވެސް ނޭނގެއެވެ. ޝައިނާ އެކަނިވާ ކޮންމެ ވަގުތަކު ރޮއެ ހިތާމަކުރާކަމެއް ނޭނގޭނެއެވެ. އެހާވެސް އޭނާ އެކްޓް ކުރަން މޮޅޭ ބުނެވިދާނެއެވެ. ހުރިހާ ހިތާމަތަކެއް އެއްފަރާތް ކޮށްލާފައި ޝައިނާ ހިނިތުން އެވަނީ ކިހާބޮޑު ތަކުލީފުތަކަކާއިއެކު ކަމެއް އެއްވެސް އިތުރުފަރާތަކަށް ނޭނގޭނެއެވެ. ނަމާދު ކޮށް ދުޢާކުރުމުގައ އެލިބޭ ހިތްހަމަޖެހުން ފިޔަވާ އޭނައަށް އިތުރު އުފަލެއް ނެތް ކަހަލައެވެ. ޝައިނާއަށް ވިސްނޭނެނަމައެވެ. ދުނިޔެމަތީގައި އިންސާނުންނަށް ތަފާތު އެކި ކަހަލަ އިމްތިޙާނުތަކާއި ކުރިމަތިލާން ޖެހޭނެކަމެވެ.ހަޤީގަތަކީ އަމިއްލަ ނަފުސަށް މަޢާފު ނުކުރާހިނދަކު ދިރިއުޅުމުގައި ކުރިއަށް ނުދެވޭނެކަމެވެ. އަދި މާޒީވެ ނިމިފަިވާ ކަންކަމުގައި ހިފަހައްޓައިގެން އުޅުމަކީ ދިރިއުޅުމުގައި ކުރިއަށް ދިއުމަށް އެޅޭނެ އެންމެ ބޮޑު އެއް ހުރަސްކަން ޝައިނާއަށް ވިސްނޭނަަމަ މިއަދު އެޚިޔާލުތަކާ މާޒީވެ ގޮސްފައިވާ ކަންތައްތައް ޝައިނާ ދޫކޮށްލާނެއެވެ. އެހުރިހާކަމެއް ވިސްނުނަސް އެހަޤީގަތް ބަލައިގަންނަން ޝައިނާ ބޭނުން ނުވަނީބާއެވެ؟\n” މާޔާ އިޓްސް ބީން އަ ވީކް.އަހަންނަށް އަދާން ނުފެނި..އެން އައި ފީލް އިޓްސް ބީން އަ ޑެކޭޑް..އަހަރެންގެ ހިތައް ހަމަޖެހުމެއް ނުލިބިގެން މިއުޅެނީ އެހެންވެގެން..އަަހަރެން މާޔާ ކައިރީގައި ބުނަމެއްނު ވަރަށް އަންއީޒީ އެބަވެޔޭ..ދެން ނޭނގެ ބުނެދޭކަށް..އަހަރެން ވަރަށް ހިތްހަމަޖެހޭ އަދާންގެ ސޫރަ އެންމެ ފަަހަރަކު ނަމަވެސް ފެނުނީމަ..އެކަމް އޭނަ އަހަރެން ކުރިމަތިން އައިސްފިނަމަ އަހަންނަށް ނުކެރޭނެ އިސްއުފުލާ ބަލާލާކަށް..އައި ޑޯންޓް ނޯ ވައި..އެކަމް ވަރަށް އުފާވޭ އަދާން ކިތައްމެ ދުރުން ނަމަވެސް ފެނިލީމަ..އައި ނޯ ހީ ވިލް ނެވަ ފީލް ދަ ވޭ އައި ޑޫ..އެކަމްވެސް އޯކޭ ހަމަ..އެއްވެސް ޝަކުވާއެއްނެތް..އަދި ބަދަލުގައި އެއްވެސް ކަމެއް އަދާންގެ ފަރާތުން ބޭނުމެއްވެސް ނޫން..އެން ވަން މޯ ތިންގް..އަހަރެން ދެން ދުވަހަކުވެސް އަދާންގެ ލައިފްއަށް ނުދާނަން..އޭގެ މާނައެއް ނޫންއެއީ އަދާންއަށް އަހަރެންގެ ހިތުން ދެވިފައިވާ ޖާގައަށް ބަދަލެއް އައިއްސިއޭ..އެއްގޮތަކަށްވެސް އެހެންވެގެންނެއް ނޫން..އަހަރެން ބޭނުން ނުވަނީ ސެލްފިޝްވާން..އެން ބަައެއް ކަހަލަ ލަވް ސްޓޯރީ އަކީ ހެޕީ އެންޑިން ނުލިބޭނެ ކަހަލަ ލަވް ސްޓޯރީ..ބަޓް އައި ޑޯންޓް ފީލް އައި ލޮސްޓް އެނީތިން..އަސްލުވެސް އަހަރެން މިއަދު ވަރަށް އުފާވެއްޖެ..އަދި އަހަރެންގެ ވިސްނުންވެސް ބަދަލުވެއްޖެ..އިރާދަކުރެއްވިއްޔާ އަހަރެންގެ ފަރާތުން ދެން އެއްވެސް މީހަކަށް ދެރައެއް އަދި ހިތާމައެއްވެސް ނުލިބޭނެ..” ޝައިނާ މިހާ ސީރިއަސް ގޮތަކަށް ދިރިއުޅުމުގެ ވާހަކަތަކެއް ދެއްކި މީ ފުރަތަމަ ފަހަރު ކަމުން މާޔާއަށް ހުރެވުނީ ކިޔާނެ ބަހެއް ނޭނގިފައެވެ. “ތީ ހަމަ އަހަރެން ދަންނަ ޝައިތަ؟ ހާދަ ވިސްނޭހެން އެބަ ހީވެޔޭ..އަނެއްކާ މިއަދު ތިހުރީ މާވަރުގަދަ ހުމެއް ޖެހިފަތަ؟ ” މާޔާއަށް އަދިވެސް ޤަބޫލު ނުކުރެވެނީއެވެ. “ހަހަހަހަ..ވަރަށް މަޖާ..މާޔާ! ޤަބޫލު ނުކުރާނެ މިއަދު ވީކަމެއްގެ ވާހަކަ ބުނިއްޔާ..” ޝައިނާ ބުނެލިއެވެ. ” އަހަރެންނަށް މިއަދު އިވެނީ ހުސް އަންބިލީވެބަލް ވާހަކަތައް..ބުނެބަލަ..މިހުރީ އަޑު އަހަން..” މާޔާގެ އަޑުގައި ވަނީ ޝަޢުގުވެރިކަމެވެ.\n“އަހަރެން މިއަދު ގޭކައިރީގައި ހުރި ފިހާރައަށް ވަތްތަނުން ވަފާއާ ދިމާވީ..އައި ކުޑްންޓް ލުކް އެޓް ހަރ..އައި މީން ނޮޓް ބިކޯޒް އޮފް އެންގަރ ބަޓް ބިކޯޒް އޮފް ދަ ގިލްޓް އައި ފީލް..ވަފާ ފެނުމުން އަބަދުވެސް އަހަންނަށް ވާވަރަކީ އެއީ..ބޭނުންވޭ މަޢާފަށް އެދެން..އެހެން ފެންނަ ކޮންމެ ފަހަރަކުވެސް ހިތައް އަރާ ވާހަކަދައްކާލަން..ވަފާގެ މަޢާފް ލިބުމަކީވެސް އަހަންނަށް ލިބޭނެ ވަރަށް ބޮޑު ހިތްހަމަޖެހުމެއް..ދެން އެގަޑީގައި އަހަރެން ކޮންތާކަށް ވަދެެ ފިލާނީވެސް..ވަފާ އަހަރެން ކައިރިއަށްއައިސް އިސްވެ ވާހަކަ ދެއްކީވެސް..އައި ވޯޒް އިން އަ ޝޮކް..އަސްލުވެސް ހަމަ ޤަބޫލެއްވެސް ނުކުރެވުނު..ދެން ފިހާރައިން ނިކުތުމުން އަދި އަހަންނަށް ރިއަލައިޒްޑް ވީ ދެޓް ޝީ އިޒް ޕްރެގްނަންޓް..އޯހް މައި ގޯޑް..އައި ކުޑްންޓް ބިލީވް އިން މައި އައިސް..އެކަމް ދެން އަހާލީމަ ބުނީ5މަންތްސް ވަަނީއޭ..ވަރަށް އުފާވި އަސްލުވެސް ހަމަ..ޙަމްދު ކުރެވުނު އަދާންގެ ލައިފް ނޯމަލްކޮށްދާތީވެ..އެވަގުތު އަހަރެން އަމިއްލަ ނަފުސަށް ވަޢުދުވިން އަހަރެންގެ ފަރާތުން އަދާންއަށް އަދި ވަފާއަށްވެސް އިތުރު ތަކުލީފެއް ނުޖައްސާނެކަމަށް..އަހަރެން ވަފާ ކައިރީގައިވެސް މަޢާފަށް އެދުމަށްފަހު ބުނިން އެފަދަ ކަމެއް ދެން ތަކުރާރު ނުވާނެކަމަށް..ވީ ހެޑް އަ ލޯންގް ކޮންވަޒޭޝަން..ހުރިހާ ވާހަކެއް މިހާރު ކިޔައި ނުދެވޭނެ..މާޔާ އަށް އެނގޭތަ؟” ޝައިނާގެ ވާހަކަ ހުއްޓުމަކަށް އައީ ކުރިމަތިން ހިނގާފައި ދިޔަ އަދާން ފެނިފައެވެ. އަދާންއަށް ޝައިނާ ނުފެނުނީކަންނޭނގެއެވެ. ބަލާވެސް ނުލައެވެ. ކޮންމެގޮތެއްވިޔަސް ޝައިނާގެ ހިތަށް ތަދުވެއްޖެއެވެ. ދެރަނުވާކަަށް ހެދުނަސް އެހިތް ރޯލައިފިއެވެ. ޝައިނާގެ ސިކުނޑީގައި އެވަގުތު އެނބުރެމުން ދިޔައީ ކޯންޗެއް ކަމެއް ނޭނގެއެވެ. ކުއްލިއަކަށް މާޔާގެ ފޯނު ނަގާ އަވަސް ހަރަކާތަކާއެކު މެސެޖެއް ލިޔެލުމަށްފަހު ޝައިނާ ފޮނުވަންބޭނުންވި ފަރާތަށް އެމެސެޖް ފޮނުވާލައިފިއެވެ.\nފޯނަށް މެސެޖެއް އައި ކަމުގެ ސިގްނަލް ލިބުމާއިއެކު އަދާން އެމެސެޖް ހުޅުވާލިއެވެ. އިނގެރޭސި ބަހުން ލިޔެފައިވާ މެސެޖެކެވެ. މާޔާގެ ނަމްބަރުން ފޮނުވާފައިވުމުން އެއީ ޝައިނާ ކަމާމެދު އެއްވެސް ޝައްކެތްނެތެވެ. “ހައު ކޭން ޔޫ ވޯކް އަވޭ ބައި ލީވިން ސޯ މެނީ ތިންގްސް އަންސެއިޑް؟ ހައު ކޭން ޔޫ ފޮގެޓް މީ ސޯ އީޒިލީ އެންޑް ބިހޭވް އޭޒް އައި އޭމް ޑެޑް؟ ހައު ކޭން ޔޫ ކްލޯޒް ޔޯ އައިޒް ޓްވާޑްސް މީ އެންޑް ލުކް އަވޭ؟ ޑޯންޓް ޔޫ ރިއަލައިޒް ދެޓް އިޓް ބްރޫޓަލީ ހާޓްސް މީ، އީޗް ޓައިމް ޔޫ އެކްޓް ލައިކް ޔޫ ޑޯންޓް ކެއަރ؟” އަދާން އަށް އެމެސެޖް ދެތިން ފަހަރު ކިޔާލެވުނެވެ.\nމާޔާ ފޯނު ބަލާލަމުން ޝާއިނާއާއި ދިމާއަށް ބަލާލިއެވެ. ޝައިނާ ބޮލުގައި އަތުން ހިފަހައްޓާލައިގެން ހުރެ ކޮންމެވެސް އެއްޗެހިތަކެއް ކިޔަމުންދިޔައެވެ. “އަޅޭ މާޔާ..ކީއްމިކުރެވުނީ؟ މެސެޖް ހިނގައްޖެތަ؟ ދެން ކިހިނެއް ހަދާނީ..މާޔާ ގުޅާބަލަ..ބުނޭ އެއީ މާޔާ އެހެން މީހަކަށް ފޮނުވަން އުޅެނިކޮށް އަދާންއަށް އޮޅިގެން ފޮނުވުނީއޭ..ޕްލީޒް މާޔާ ގުޅާފަ ބުނެބަ..” ޝައިނާ ހުރީ ހާސްކަމެއްގެ ތެރޭގައއެވެ. ވިސްނާނުލާ އޭނައަށް އެކުރެވުނީ ކީއްހެއްޔެވެ؟ ދެންމެ މާޔާގާތުގައި ދެއްކި ވާހަކަތައް ޝައިނާ ހަނދާން ނެތުނީ ހެއްޔެވެ؟ ޝައިނާގެ އެދުމުގެމަތިން މާޔާ އަދާންއަށް ގުޅިއެވެ. އެހެން ނަމަވެސް އަދާންެ ފޯނަށް ޖަވާބެއް ނުދެއެވެ. އެންމެ ފަހުން ޝައިނާ ބުނި ގޮތަށް މެސެޖް ކުރިއެވެ. އިރުކޮޅެއްގެ ތެރޭގައި މާޔާގެ ފޯނަށް އަދާން މެސެޖް ކުރިއެވެ. އެވަގުތު ޝައިނާ ހުރ މާޔާއަށް ވުރެ ތަންކޮޅެއް ކުރީގައިކަމުން މާޔާގެ ފޯނުގެ ސްކްރީން ޝައިނާއަށް ނުފެނެއެވެ. ނަމަވެސް މެސެޖެއް އައި ކަމުގެ އަޑުއިވުމާއިއެކު ޝައިނާ އެދުނީ އަދާންގެ މެސެޖެއްވިއްޔާ އޭނައަށް އަޑު އިވޭވަރަށް ކިޔުމަށެވެ. ފޯނުގެ ސްކްރީނުން ފެންނަން ހުރި މެސެޖް މާޔާ އުޅުނީ ޑިލީޓް ކޮށްލާށެވެ. ނަމަވެސް ކުއްލިއަކަށް ޝައިނާ ފޯނު އަތުލުމުން މާޔާ ކަންބޮޑުވިއެވެ. އެމެސެޖް ފެނިފައި ޝައިނާ ދެރަވާނެވަރު އެނގޭތީއެވެ.\n“ޝައިނާ ކައރީގައި ބުނޭ އަހަރެން މިއުޅެނީ ވަރަށް އުފާވެރި ދިރިއުޅުމެކޭ..ޝައިނާގެ ފަރާތުން އެއްވެސް ކަހަލަ އުނދަގުލެއް ކުރިމަތި ނުވާނެ ކަމަށް އުއްމީދު ކުރަމޭ..އަދި މިއަދަށްފަހު އަހަރެންގެ ދިރިއުޅުމުން ޝައިނާގެ ނަން ފޮހެލައިފީމޭ..ޝައިނާ ކިޔާ ކުއްޖަކު މިއަދަށްފަހު އަހަރެން ނުދަންނަން.. އަހަރެންގެ ދިރިއުޅުމަށް އައި ޝައިނާގެ ހަނދާންތައް އަހަރެން ކަފުންކޮށްފިން..އެ ޝައިނާ އަހަންނަށްޓަކައި ވަނީ މަރުވެފައި..އިތުރަށް އަހަންނަށް އުނދަގޫ ނުކުރޭ” އަދާން ކޮށްފައިވާ މެސެޖް ޝައިނާއަށް ފެންނަމުންދިޔައީ ފުސްކޮށެވެ. އެދެލޯވަނީ ފެންކަޅިވެފައެވެ. މާޔާ އާއި ދެމީހުން ހިނގަމުން އައިސް ގޭކައިރީގައި މަޑުކޮށްލައިގެން ތިބިކަންއެއީ ނަސީބެކެވެ.\nމާޔާ އަތަށް ފޯނު ދެމުން ޝައިނާ ދުވެފައި ގެއަށް ވަދެގެން ދިޔައެވެ. މާޔާގެ ހިތުގައި އަދާންގެ މައްޗަށް އެވަގުތު ރުޅިވެރިކަން ފެތުރިގެންދިޔައެވެ. އަދާންއެގޮތަށް ނުބުނި ކަމުގައިވިޔަސް ޝައިނާއަށް ވިސްނޭނެ ފަދަ ރީތި ގޮތަކަށް އެވާހަކަ ބުނެވިދާނެއެވެ. މާޔާ ފޯނުން އަދާންއަށް އެތަށް ފަހަރަކު ގުޅުމުންވެސް ފޯނަށް ޖަވާބެއް ނުދެއެވެ. އެންެމެފަހުން މާޔާވެސް ހަތިޔާރު ބެހެއްޓުމަށްފަހު ގެއަށްވަންނަން ހިނގައިގަތެވެ. ގޭޓް ހުޅުވާލަމުން ގާޖަހާފައިވާ އެކުޑަ ގޯޅިން މާޔާ ހިނގަމުން ދިޔައީ ފޯނަށް ބަލަހައްޓައިގެންނެވެ. ކުއްލިއަކަށް ފައިބުޑަށް އެއްޗެއްވެއްޓުމުން މާޔާ ފޯނުން ނަޒަރު ވަކިކޮށްލުމާއެކު ފެނުނު މަންޒަރުން ބާރަށް ހަޅޭލަވާގަނެވުނެވެ.\n” ޝައިނާ!” މާޔާގެ އަޑު މުޅި އެހިސާބުގައި ގުގުމާލެވިފައިވާއިރު ސިޓންރޫމް ސޯފާގައި އެގަތު އިން ނާއިން ދުވެފައި ބޭރަށް ނިކުތެވެ. ފެނުނު މަންޒަރުން ނާއިންއަށް ހުރި ދިމާއަށް ތިރި ވެވުނީ ކަކުލުހުޅުން ވާގި ނެތިގެންނެވެ. ހަަމައެވަގުތު މާޔާގެ ފަހަތުން ހުރި ގޭޓް ދޮރުމަތީގައި ހުރި ރަސަލް ހުރީ ފެނުނުމަންޒަރު ޤަބޫލު ކުރަން ދަތިވެފައެވެ. ރަސަލް ކާރުން ފޭބި ވަގުތަކީ ޝައިނާ ޓެރަސްމަތިން ފުންމާލި ވަގުތަށެވެ. ރަސަލް ޝައިނާއަށް ގޮވާލާން އުޅުނެއްކަމަކު އަޑު ބޭރު ނުވިއެވެ. މާޔާ އާއި ނާއިން އަދި ރަސަލްއަށް ލިބުނު ޝޮކުން ހަރަކާތެއް ގެންނަން ނޭނގިފައި ހުއްޓާ ޝައިނާގެ އިނގިލިތަށް ހަރަކާތްކޮށްލި މަންޒަރު ފެނުމާއިއެކު ގަނޑުވެފައިވާ ޙިއްސުތައް މަސައްކަތް ކުރަންފެށިކަހަލައެވެ.3މީހުން އަވަސްވީ ޝައިނާ ހޮސްޕިޓަލަށް ގެންދިއުމަށެވެ. ރަސަލްގެ ހިތް އޮބި ނޯންނަވަރަށް ތެޅެމުން ދިޔައެވެ. މިވީ އޭނާ އެއްގޮތަކަށްވެސް އުއްމީދު ކޮށްގެން ހުރި ކަހަލަ ގޮތެއް ނޫނެވެ. ރަސަލްގެ ހިތުގައި އެނބުރެމުން ދިޔައީ އެންމެ ސުވާލެކެވެ. ޝައިނާ އެފަދަ ކަމެއް އެކުރީ ކީއްވެ ހެއްޔެވެ؟\nFeel free to express ur views..hope u all will like this part too..\nI really don’t understand. Is love suchastrong feeling. Amilla nafsa gellundhee amilla ah maruvumakee kada elhigen manaa kame kan egeyiruvx hama boda hurt vaa ira ekahala kantha kuranee keevvetha.. hurt viyas edhen bodu varu noontha.. it sounds silly to me.. dhen vedhaane dhw story eh kama v ma vx but I dnt like it wen things get toooo much like this.. sry if m being rude by saying this\nAnyways keep up the good work. ???Wen is the nxt part\nYeah love isastrong feeling..? if u hanvnt experienced the way shaina did it, u may never knw..sometimes it makes us to take silly actions..I am not encouraging to take such actions but thrz is reason why shaina took de decision of hurting herself..will disclose the truth in de upcoming parts..keep reading to knw more..?\nIt’s been bxxy days for me so can’t tell exactly wen I can upload next part..but will try ASAP..\nThanks for de comment..?\nHithuga eemaan therikan nethyma ehen vany. Bune eh nu meehaku dheke lobiviyas vaan jeheynee emeehaku thima dhookohlaafa dhiyas emeehaka nula dhiri ulheveyne varashey.\nLwbi story eh…. Loved this…. Hope next part v reethivaane kama❤❤❤\nގެއްލުނު އެކުވެރިޔާ ( ފަހުބައި )\nހަޤީޤީ ހިތާމަ ޅެން އުފެއްދުންތެރި ލިޔުން June 11, 2021\nހިތް ބޭނުމޭ ދުލުން 10\nހިތާމަ އެހެނިހެން މަޖާ ލޯބި July 7, 2021


15 މެއި 2018, 17:50 އިއުލާން\nކޮމިޝަނުގެ ނަންބަރ: 54(A)DC-2018/ (3 މެއި 2018) އިޢުލާނާއި ގުޅިގެން އެކަށީގެންވާ ޢަދަދަށް އަންދާސީ ހިސާބު ހުށަހަޅަން ވަޑައިގެންފައި ނުވާތީވެ، އެ އިޢުލާނު ބާޠިލްކޮށް މަޢުލޫމާތު ކަރުދާހުގައިވާ ކިޔޫ ނަންބަރު ޗާޕުކޮށްދެވޭނެ ފަރާތެއް ހޯދަން ބޭނުންވެއެވެ. ވީމާ، ޝަރުތުހަމަވާ ހުރިހާ ފަރާތްތަކަށް މި މަސައްކަތަށް ބީލަން ހުށަހެޅުމުގެ ދަޢުވަތު ހުޅުވާލަމެވެ.\nމި އިޢުލާނާއި ގުޅޭ މަޢުލޫމާތު ކަރުދާސް މި ކޮމިޝަނުގެ ވެބްސައިޓް www.elections.gov.mv ގައި ޝާއިޢު ކުރެވިފައިވާނެއެވެ. މި ޕްރޮޖެކްޓާ ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2018 މެއި 24 ވާ ބުރާސްފަތި ދުވަހު 11:30ގެ ކުރިން، ތިރީގައިވާ އީމެއިލް އެޑްރެހަށެވެ. މި އިޢުލާނާއި ގުޅިގެން އިތުރު މަޢުލޫމާތު ހޯއްދެވުމަށް އީމެއިލް ކުރައްވާނީ [email protected] އަށެވެ.\nބީލަން ހުޅުވުން އޮންނާނީ 2018 މެއި 28 ވާ ހޯމަދުވަހުގެ 11:30ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.


Aeroflot fashaifi, dhuvaalaku eh flight\nއޭރޯފްލޮޓް ފަށައިފި، ދުވާލަކު އެއް ފްލައިޓް\nރަޝިއާގެ ގައުމީ އެއާލައިން، އޭރޯފްލޮޓުން މިއަދު ޓޫރިސްޓުން ފައިބަނީ: ކޮންމެ ދުވަހަކު ރާއްޖެއާއި މޮސްކޯއާ ދެމެދު ދަތުރު ކުރާނެ -- ފޮޓޯ: އެމްއޭސީއެލް\nރަޝިއާގެ ގައުމީ އެއާލައިން، އޭރޯފްލޮޓްގެ ދަތުރުތައް ދުވާލަކު އެއް ފްލައިޓާއެކު މިއަދު ފަށައިފި އެވެ.\nރަޝިއާގެ ވެރިރަށް މޮސްކޯ އިން ޑައިރެކްޓްކޮށް ރާއްޖެއަށް ބާއްވާ އޭރޯފްލޮޓުގެ ދަތުރުތައް މެދުކަނޑާލީ ޔޫކްރެން - ރަޝިއާ ހަނގުރާމައިގެ ސަބަބުން ރަޝިއާ އަށް އެޅި ދަތިކުރުމުގެ ފިޔަވަޅުތަކުގެ ސަބަބުންނެވެ. މި ފިޔަވަޅުތަކާއެކު އެ ގައުމުގެ ގައުމީ އެއާލައިން އޭރޯފްލޮޓުގެ ދަތުރުތައް މުޅި ދުނިޔެ އަށް ހުއްޓާލި އެވެ. ނަމަވެސް އަލުން މިހާރު މިވަނީ ފަށާފަ އެވެ.\nމިއަދު 296 ޓޫރިސްޓުން\nމި ދަތުރުތަކުގައި ރާއްޖޭން ރަޝިއާއަށް ޓިކެޓު އުޅެނީ އެކި ކްލާސްތަކުގައި ޖުމްލަ ގޮތެއްގައި 447 ޑޮލަރާއި 1،000 ޑޮލަރާއި ދެމެދުގެ އަގުތަކެއްގަ އެވެ. މި އެއާލައިންގެ ސައިޓުން އެނގޭ ގޮތުގައި އަންނަ މަހުގެ ފަހުކޮޅާ ހަމައަށް އެއްކޮށް ވަނީ ފުލްވެފަ އެވެ. މިއަދު އައި ފްލައިޓު ވެސް އެއްކޮށް ފުލްކޮށް އޮތްއިރު މި ފްލައިޓުން 296 ޓޫރިސްޓުން އައިސްފައިވެ އެވެ.\nއޭރޯފްލޮޓްގެ ދަތުރުތައް އަލުން ފަށާފައިވާއިރު މިއަދު ވަނީ ފުރަތަމަ ފްލައިޓް ޖައްސާފަ އެވެ. މި ފްލައިޓުގެ ދަތުރުތައް އަލުން ފަށާފައިވާއިރު ފުރަތަމަ އަންނަނީ ކޮންމެ ދުވަހަކު އެއް ފްލައިޓެކެވެ. އެނގިފައިވާ ގޮތުގައި މިއަދު ރަޝިއާ އިން އައި ފްލައިޓުން ވެސް ގިނަ އަދަދެއްގެ ޓޫރިސްޓުން ވަނީ އައިސްފަ އެވެ.\nރާއްޖޭގެ ޓޫރިޒަމްގެ 10 ޕަސެންޓަށްވުރެ ބޮޑު ބައެއް ހިއްސާ ކުރާ ރަޝިއާ އިން މި ފްލައިޓް ފެށިއިރު މި މާކެޓު ވަނީ ބޮޑުތަން އަޑިއަޅާލާފަ އެވެ. އަދި މި މާކެޓުން އަންނަ ޓޫރިސްޓުން މަދުވުމުގެ ސަބަބުން ރިސޯޓުތަކުގެ އާމްދަނީއަށް ވަނީ ބޮޑު އަސަރެއް ކޮށްފަ އެވެ. ނަމަވެސް މި ފްލައިޓް އަލުން ފެށުމާއެކު އެ މާކެޓު ބޮޑުތަނުން ރަނގަޅުވެ ޓޫރިޒަމް އާމްދަނީ އިތުރުވާނެ ކަމަށް ވަނީ ބެލިފަ އެވެ.\nވެލާނާ އިންޓަނޭޝަނަލް އެއާޕޯޓް ޓޫރިސްޓް އެރައިވަލް އެމްއޭސީއެލް + މިނިސްޓްރީ އޮފް ޓޫރިޒަމް ރަޝިޔާ\nއެއާޕޯޓް ލަސްވީ ނޭޝަނަލް ޕްލޭނާ ކުޅުމުން\nއަހަރުގެ ފުރަަތަމަ ޓޫރިސްޓަށް މަރުހަބާ


Nasheed Saudi Ah Vadaigennevi Vaahaka Aky Dhogeh - Sidheeq - Vaguthu\nނަޝީދު ސައުދީ އަށް ވަޑައިގެންނެވި ވާހަކަ އަކީ ދޮގެއް - ސިއްދީގު\nސައުދީ އަރަބިއްޔާގެ ވަލީއަހުދުގެ ދައުވަތަކަށް ކުރީގެ ރައީސް ނަޝީދު އެގައުމަށް ވަޑައިގެންނެވި ކަމަށް ވިދާޅުވެ ދައްކަވާ ވާހަކަފުޅު ގަބޫލުނުކުރެވޭ ކަމަށް ޕީޕީއެމްގެ ކައުންސިލް މެންބަރު އަހުމަދު ސިއްދީގު ވިދާޅުވެއްޖެއެވެ.\nޗެނަލް 13 ގައި ވާހަކައްކަވަމުން ސިއްދީގު ވިދާޅުވީ ސައުދީ ކަހަލަ ގައުމަކަށް ވަޑައިގަންނަވާ ރަސްގެފާނާ ބައްދަލު ކުރެއްވިނަމަ އެބޭފުޅާއާއެކު ނަޝީދު ފޮޓޯ ނުނަންގަވާ ނުހުންނަވާނެ ކަމަށެވެ.\n" ނަޝީދަކީ ފޮޓޯ ނެންގެވުމަށް ވަރަށް ބޮޑަށް ލޯބިކުރައްވާ އަދި އަބަދުވެސް ނޫސްތަކުގެ ފަލަސުރުޚީން ޖާގަ ހޯއްދެވުމަށް މަސައްކަތް ކުރައްވާ ބޭފުޅެއް" ސިއްދީގު ވިދާޅުވިއެވެ.\nރަސްގެފާނާ ބައްދަލުކުރައްވާ ވާހަކަފުޅު ދެއްކެވިކަމުގައި ވިދާޅުވިނަމަވެސް އެ ބައްދަލުވުމުގައި ބައިވެރިވި އެހެން އެއްވެސް ބޭފުޅެއްގެ ނަމެއް މިހާތަނަށް ހާމަކޮށްފައި ނުވާކަމަށް ސިއްދީގު ފާހަގަކުރެއްވިއެވެ.\nސިއްދީގު ވިދާޅުވީ ސައުދީ އަރަބިއްޔާއަށް ނިސްބަތްކޮށް ވަރަށް ހުތުރުބަހުން ވާހަކަފުޅު ދައްކަވާފައިވާ ބޭފުޅެއް އެގައުމަށް ވަޑައިގަންނަވާނެ ކަމަށް ގަބޫލުފުޅުނުކުރެވޭ ކަމަށެވެ.\nރައީސް ނަޝީދު ސައުދީ އަށް ވަޑައިގެންނެވީ، އެގައުމުގެ ވަލީއަހުދު މުހައްމަދު ބިން ސަލްމާންގެ ދައުވަތަކަށް ކަމަށްވާއިރު މި ދަތުރުފުޅުގައި މަޝްވަރާ ކުރެވުނު ކަންތައްތަކާ ގުޅޭގޮތުން އެއްވެސް ފަރާތަކުން އަދި މައުލޫމާތެއް ހާމަކުރައްވާފައެވެ.\nރައީސް ނަޝީދު ސައުދީއަށް ވަޑައިގެންނެވިއިރު ސެޕްޓެމްބަރު 23 ގައި ބޭއްވި ރިޔާސީ އިންތިހާބު ކާމިޔާބު ކުރެއްވި އިންތިހާބީ ރައީސް އިބްރާހީމް މުހައްމަދު ސޯލިހު (އިބޫ) އަށް ސައުދީ އަރަބިއްޔާގެ ރަސްގެފާނު ސަލްމާން ބިން އަބްދުލް އަޒީޒާއި އެގައުމުގެ ވަލީ އަހުދު މުހައްމަދު ބިން ސަލްމާން ވަނީ މީގެކުރިން ފޯނުން ގުޅުއްވާ މަރުހަބާ ވިދާޅުވެފައެވެ.\nމީގެއިތުރުން ސައުދީ ރަސްގެފާނުގެ ހާއްސަ މަންދޫބަކު ވެސް ވަނީ އިންތިހާބީ ރައީސް އިބޫ އާއި ބައްދަލު ކުރައްވާފައެވެ.\nއޮކްޓޯބަރ 21, 2018 13:46\nޔަގީންތާ އޭނަ ނުދާކަން ސަޢޫދީ އަށް. އެވެސް ވާހަކަ ފަތުރަން ދެއްކި ތޯތޯ ވާހަކައެއް. ވަރަށް ވެބޫހުއްތު ހެދިގެން އުޅޭ މޮޔަ ސޮރެއް ވިއްޔަ.\nއޮކްޓޯބަރ 21, 2018 13:50\nކުރިންވެސް މަބުނިން އެއީ ދޮގެގޭ ސައުދީ ރަސްގެފާނު އެފަދަ ކުއްވެރިޔަކަށް ދައުވަތެއް ނުދޭނެޔޭ އަދިވެސް މިބުނަނީނު އެއީ ދޮގެކޭ\nއޮކްޓޯބަރ 21, 2018 14:11\nއަންނި ދޮގެއްހެދީ؟ ނުވާނެ އެހެނެއް. އޭނަ ދޮގެއްނަހަދާނެ. ހުދު ފޮތިކޮޅެއް.\nއޮކްޓޯބަރ 21, 2018 15:09\nސިއްދީގޫ ކަލޭގެ ނަންއެކަނި ސިއްދީޤުވަނީ.. މީހާއަކީ ހިތުން އަލިފެއް އެވެސް ކުރު އަލިފެއް. ތިއީ މިހާރު މާޒީ ނުހިގާނެ ތިޔެއް!\nއޮކްޓޯބަރ 22, 2018 09:29\nމީނާ،މީނާނާރުވާނެ ސަޢުދީއަކަށް އަދި އިބޫވެސް ނާރުވާނެ.މާރިޔާވެސް ހެދީ ހުސްދޮގު ސަޢުދީއިން މަރުހަބާ ކިޔޯ ކިޔާފަ


Kuda kudhinnaa behumuge massalathakah haassa samaalukameh dhen: PG | Jazeera\tކުޑަކުދިންނާ ބެހުމުގެ މައްސަލަތަކަށް ހާއްސަ ސަމާލުކަމެއްދެން: ޕީޖީ - Jazeera\nކުޑަކުދިންނާ ބެހުމުގެ މައްސަލަތަކަށް ހާއްސަ ސަމާލުކަމެއްދެން: ޕީޖީ\nމުޙައްމަދު އަފްޒަލް November 1, 2020 88 views0\nކުޑަކުދިންނާ ބެހުމުގެ މައްސަލަތަކަށް ހާއްސަ ސަމާލުކަމެއް ދެއްވާކަމަށް ޕްރޮސެކިއުޓަރ ޖެނެރަލް ހުސައިން ޝަމީމް ވިދާޅުވެއްޖެއެވެ. ޕީޖީ މިހެން ވިދާޅުވީ މިއަދު ހެނދުނު ރާއްޖެ ޓީވީގެ ފަށާއިރު ޕްރޮގްރާމަށް ދެއްވި ހާއްސަ އިންޓަވިއުއެއްގައެވެ.\nމިގޮތުން، ޕީޖީ ޝަމީމް ވިދާޅުވީ، މަގާމާއި ހަވާލުވުމުގެ ކުރިން ރައްޔިތުންގެ މަޖިލީހުގެ ކޮމިޓީއަށް ދެއްވި އިންޓަވިއުގައިވެސް ޕީޖީގެ މަގާމް ބޭނުންވަނީ ދެ ކަމެއް ހާސިލްކުރަން ކަމަށް ވިދާޅުވެފައިވާނެކަމަށެވެ. ޕީޖީގެ މަގާމަކީ މަސްއޫލިއްޔަތުތައް ގިނަ މަގާމަކަށްވެފައި، މަގާމާއި ހަވާލުވަނީ ފައިދާހުރި ކަމެއް ކޮށްދިނުމުގެ މަގްސަދުގައިކަމަށް ޕީޖީ ވިދާޅުވިއެވެ. އެގޮތުން، އެމްއެމްޕީއާރްސީގެ މައްސަލައިގައި ދައުވާކުރުމާއި، ކުޑަކުދިންނާއި ބެހޭ މީހުންނަށް މުޖުތަމައުގައި ޖާގައެއް ނެތްކަން ވިސްނައިދިނުމަކީ ޝަމީމްގެ އަމާޒެއްކަމަށް ވަނީ ވިދާޅުވެފައެވެ.\nކުޑަކުދިންނާ ބެހޭ މީހުންގެ މައްސަލަތަކަށް ދައުވާކުރެވުނު މިންވަރުގެ ތަފާސްހިސާބުތައް ހިއްސާކުރަމުން، ޝަމީމް ވިދާޅުވީ ފާއިތުވި3އަހަރުގެ ތެރޭގައިވެސް އެންމެ ގިނަ އަދަދަކަށް ދައުވާ ކުރެވުނީ އެ މަނިކުފާނު މަގާމާއި ހަވާލުވުމަށް ފަހުގައިކަމަށެވެ. އެގޮތުން، 2018 ވަނަ އަހަރުގެ ޖެނުއަރީ އިން ސެޕްޓެމްބަރަށް ކުޑަކުދިންނާއި ބެހުމުގެ 94 މައްސަލައަށް ދައުވާކުރުމަށް ފޮނުވިފައިވާއިރު، 2019 ވަނަ އަހަރުގެ މި މުއްދަތުގައި ފޮނުވާފައިވަނީ އެންމެ 86 މައްސަލައެވެ. ޕީޖީގެ މަގާމާއި ޝަމީމް ހަވާލުވިފަހުން، 2020 ވަނަ އަހަރުގެ ޖެނުއަރީއިން ސެޕްޓެމްބަރަށް ކުޑަ ކުދިންނާއި ބެހުމުގެ 161 މައްސަލައެއްގައި ދައުވާކުރުމަށް ކޯޓަށް ފޮނުވާފައިވެއެވެ.\nމީގެއިތުރުންވެސް، ޕްރޮސެކިއުޓަރ ޖެނެރަލްގެ މަގާމަށް ސިޔާސީ ނުފޫޒު ފޯރާކަމަށް ދެކެވޭ ވާހަކަތަކަށްވެސް ޕީޖީވަނީ ރައްދުދެއްވާފައެވެ. ޝަމީމް ވިދާޅުވީ، އެމަނިކުފާނުގެ މިޖާޒު ހުންނަ ގޮތުން މައްސަލައެއްގައި ވަކި ގޮތަކަށް އަމަލުކުރުމަށް އައްސަވަން އެއްވެސް ބޭފުޅަކަށް ކެރިވަޑައިނުގަންނަވާނެ ކަމަށާއި، އެފަދަ އިޝާރާތެއްވެސް އަދި ކޮށްފައިނުވާކަމަށެވެ.\nމަގާމް ދޫކުރައްވަން ޖެހިވަޑައިގަތަސް އެކަމަށްވެސް ތައްޔާރުކަމަށް ޝަމީމް ވަނީ ވިދާޅުވެފައެވެ. އެހެންނަމަވެސް، މަގާމުގައި ހުންނަވަންޏާ ނަތީޖާ ނެރެވޭވަރު ކަންކަން ކުރައްވާނެކަމުގެ ޔަގީންކަން ވަނީ ދެއްވާފައެވެ.


Maziyage Fenvaru dhavvumun BG advantage nagaifi\nމާޒިޔާގެ ފެންވަރު ދަށްވުމުން ބީޖީ އެޑްވާންޓޭޖް ނަގައިފި\nމާޒިޔާގެ ޕަބްލޯ ބޮލުން ޖަހަން މަސައްކަތް ކުރަނީ: މި މެޗުން މާޒިޔާ ބަލިވީ 1-0އިން. ފޮޓޯ: މުހައްމަދު ވަހީދު\nއުރީދޫ ދިވެހި ޕްރެމިއާ ލީގުގައި މިރޭ މާޒިޔާ އަތުން 1-0އިން ބީޖީ މޮޅުވީ، މާޒިޔާ މާބޮޑަށް ފެންވަރު ދަށްވުމުން އެކަމުގެ އެޑްވާންޓޭޖް ނަގައިގެން ކަމަށް ބީޖީން ބުނެފި އެވެ.\nއެ ޓީމުގެ ކޯޗު މުހައްމަދު ޝާޒްލީ މެޗަށް ފަހު ބުނީ މާޒިޔާ ފެނުނީ އެ ޓީމުގެ ފެންވަރުގައި ނޫން ކަމަށެވެ.\n"މާޒިޔާ އަސްލު ފެންވަރުގައި ނޫން ފެނުނީ. އޭގެ އެޑްވާންޓޭޖް ބީޖީ ނެގީ. ދެން މިއީ ވަރަށް ބޮޑު ކާމިޔާބީއެއް އިތުރަށް ކުރިއަށްދާން. އެއީ މާޒިޔާ ކަހަލަ ބޮޑު ކުލަބެއް އަތުން މޮޅުވެވުމަކީ ބީޖީ ކުރިއަށްދާން ލިބޭނެ ހިތްވަރަކަށްވާނެތީވެ،" ޔޫއޭފާ ފްރޯ ލައިސަންސް ޖަރުމަނުގައި ފުރިހަމަކުރުމަށްފަހު އިއްޔެ މާލެއައިސް އަލުން ޓީމާ ހަވާލުވި ކޯޗު ބުންޏެވެ.\nޕްރެޒިޑެންޓްސް ކަޕް ކާމިޔާބު ކުރި ފަހުން ލީގުގައި މިހާތަނަށް ކުޅުނު ތިން މެޗުން ވެސް މާޒިޔާ ވަނީ ބަލިވެފަ އެވެ. މިރޭ އެ ޓީމު ބަލިކުރި ގޯލު ޖެހީ ބީޖީގެ އިބްރާހީމް ހަމްދާން (މެސީ) އެވެ.\nމާޒިޔާ އާއި ބީޖީ ކުޅުނު މެޗުގެ ތެރެއިން: މިއީ ޖެހިޖެހިގެން ލީގުގައި މާޒިޔާ ބަލިވި ތިން ވަނަ މެޗު. ފޮޓޯ: މުހައްމަދު ވަހީދު\nމެޗަށް ފަހު މާޒިޔާގެ ކޯޗު އަލީ ސުޒޭން ބުނީ އެހެން ޓީމުތަކާ އަޅާ ބަލާއިރު މާޒިޔާގެ ސްކޮޑް ކުޑަވުމުގެ ޑިސްއެޑްވާންޓޭޖް އޮވެދާނެ ކަމަށާއި މާޒިޔާ އަށް ގިނަ މައްސަލަތަކެއް ކުރިމަތިވެފައިވާ ކަމަށެވެ.\nމި ގޮތުން އެއްކަމަކަށް އޭނާ ފާހަގަ ކުރީ މި މެޗުގައި ގިނަ ކުޅުންތެރިންތަކަކަށް ނުކުޅެވުމެވެ. އޭގެ ތެރޭގައި ދެ ރީނދޫ ކާޑު ހަމަވެގެން ނުކުޅެވުނު ހަތަރު ކުޅުންތެރިއަކު ތިއްބެވެ. އެއީ ބިދޭސީ ޑިފެންޑަރު ޖަންގްރޮވްސްކީ ޓޯނީ އާއި ފަރުހާދު އިސްމާއީލް އާއި އަމްދާން އަލީ އާއި މުހައްމަދު އިރުފާނެވެ. މީގެ އިތުރުން މުހައްމަދު އުމޭރާއި ހަސަން ޝިފާޒް (ޑުންގާ) ވެސް ޓީމުގައި ހިމަނާފައިނުވެ އެވެ.\n"ޕްރެޒިޑެންޓްސް ކަޕް ނިންމާފައި މަޑުވެސްކޮށްނުލާ ކުޅުންތެރިން ދިޔައީ ގައުމީ ޓީމަށް. ގައުމީ ޓީމަށް ގޮސްފައި އައިއިރު ބައެއް ކުޅުންތެރިން ތިބީ އިންޖަރީގައި. އޭގެއިން އަދިވެސް މުޅިން އައިނުގަނެވޭ. ދެން ސްކޮޑް ކުޑަވީމަ އޭގެ ޑިސްއެޑްވާންޓޭޖް ވެސް އޮވެދާނެ. މި މެޗުގައި މި ކުޅުނީ ވެސް ޓީމުގައި ނެތް ކުޅުންތެރިއަކު ގެނެސްގެން ދެދުވަހަކު ޕްރެކްޓިސްކޮށްލާފައި،" ސުޒޭން ބުންޏެވެ.\nމާޒިޔާ ބީޖީ ދިވެހި ޕްރެމިއާ ލީގް


Priyanka Gandhi ves siyaasee maidhaanah\nޕްރިޔަންކާ ގާންދީވެސް ސިޔާސީ މައިދާނަށް\nޕްރިޔަންކާ ގާންދީއަކީ ރައްޔިތުންގެ މެދުގައި މަގުބޫލު ބޭފުޅެއް. -- ފޮޓޯ: އޭއެފްޕީ\nނިއު ދިއްލީ (ޖެނުއަރީ 23) - އިންޑިއާގެ އިދިކޮޅު ކޮންގްރެސް ޕާޓީގެ ލީޑަރު ރާހުލް ގާންދީގެ ކޮއްކޮ ޕްރިޔަންކާ ގާންދީ ވެސް ރަސްމީކޮށް ސިޔާސީ މައިދާނަށް ނުކުންނަވައިފި އެވެ.\nއިންޑިއާގެ އާންމު އިންތިހާބު ބޯމަތިވެފައި ވަނިކޮށް، އެ ގައުމުގެ އިރުން އޮންނަ މުހިންމު ސްޓޭޓެއް ކަމުގައި އުއްތަރު ޕްރަދޭޝް ސަރަހައްދުގެ ޕާޓީގެ ޖެނެރަލް ސެކްރެޓަރީގެ މަގާމަށް ޕްރިޔަންކާ ވަނީ އައްޔަން ކޮށްފަ އެވެ.\nމީގެ ކުރިން ބޭބެއަށާއި މަންމަ، ސޯނިއާ ގާންދީގެ ކެމްޕެއިންތަކުގައި އިސް ދައުރެއް އަދާކުރެއްވި ނަމަވެސް، ރަސްމީކޮށް ޕާޓީގެ އިސް މަގާމަކާއި ހަވާލުވާން ޕްރިޔަންކާ ވަނީ މިހާތަނަށް ދެކޮޅު ހައްދަވައިފަ އެވެ.\nޕްރިޔަންކާ ސިޔާސީ މައިދާނަށް ނުކުންނެވުމާއެކު، އިންތިހާބަށް ދިމާކޮށް އިދިކޮޅު ޕާޓީއަށް އާ ދިރުމެއް ލިބިގެންދާނެ ކަމަށް މަސްރަހު ދިރާސާ ކުރާ ފަރާތްތަކުން ވަނީ ބުނެފަ އެވެ.\nމިހާރު ވެރިކަންކުރާ ބޮޑު ވަޒީރު ނަރެންދުރަ މޯދީގެ ބީޖޭޕީ އާ ވާދަކޮށް މައި އިދިކޮޅު ކޮންގްރެސް ޕާޓީއަށް ވަނީ އެންމެ ފަހުން 2014 ވަނަ އަހަރު ބޭއްވި އިންތިހާބުގައި ބޮޑު ނާކާމިޔާބީއަކާއި ކުރިމަތިލަންޖެހިފަ އެވެ.\nގާންދީ ދެބެންގެ ތެރެއިން، ރައްޔިތުންގެ މެދުގައި މަގުބޫލުކަން ބޮޑީ ޕްރިޔަންކާއަށް ކަމަށް ވެސް ގިނަ ބަޔަކު ގަބޫލުކުރެ އެވެ. އަދި ފާއިތުވި ދެ އިންތިހާބު ކޮންގްރެސް ޕާޓީއަށް ނާކާމިޔާބުވީ ޕާޓީގެ ލީޑަޝިޕްގެ ސަބަބުން ކަމަށް ވެސް ގިނަ ބަޔަކު ބުނެ އެވެ.\nބީޖޭޕީގެ ސަޕޯޓު ފަނޑުވެފައިވީ ނަމަވެސް، ކޮންގްރެސް ޕާޓީއަށް ކުރިއަށް އޮތް އިންތިހާބު ކާމިޔާބު ކުރަން އުނދަގޫވާނެކަމަށް ތަޖުރިބާކާރުން ލަފާކުރެ އެވެ.\nޕްރިޔަންކާ ސިޔާސީ މައިދާނަށް ނުކުތުމުން ވަރަށް އުފާވާ ކަމަށާއި، ކޮއްކޮ އަކީ ވަރަށް ގާބިލު ބޭފުޅެއްކަމަށް ރާހުލް ގާންދީ ވަނީ ވިދާޅުވެފަ އެވެ.\nމިހާރު އުމުރުން 47 އަހަރުގެ ދެ ކުދިންގެ މަންމަ، ޕްރިޔަންކާ ޕާޓީގެ އިސް މަގާމަކާއި ހަވާލުވުމަށް ޕާޓީގެ ތެރެއިން ގޮވާލަމުންދާތާ އެތަކެއް އަހަރެއްވަނީވެފަ އެވެ.\nއެ ނިންމެވުމާއި ގުޅިގެން، ގިނަ ބަޔަކު ދަނީ ސޯޝަލް މީޑިއާގައި ޕްރިޔަންކާއަށް މަރުހަބާ ކިޔަމުންނެވެ.\nއަޅުގަނޑުމެން ކުރަނީ އެވަގުތަކަށް އެންމެ ރަނގަޅު ކަމެއްް\nބައިޑެން މޯދީއާ ބައްދަލު ކުރައްވަނީ


Miee Dhekkuntherinnah Haassa Challenge - Vaguthu\nމިއީ ދެއްކުންތެރިންނަށް ޚާއްސަ ޗެލެންޖު\nއިންޓަނެޓާއި މީސްމީޑިއާގެ އެކިއެކި މަންސަތަކުގައި އެކި ދުވަސްވަރުގައި ޢާންމުވާނީ އެކިކަންކަމެވެ. އެގޮތުން ތަފާތު ނަންނަމުގައި އާންމުވާ މީސްމީޑިއާ "ޗެލެންޖު"ތައް މީހުންގެ މެދުގައި މަޤުބޫލުވެ ދުނިޔޭގެ އެކި ކަންކޮޅުތަކުން ގިނަ ބަޔަކު އެކަމުގައި ބައިވެރިވާކަމީ މިއަދު ވަރަށް ޢާންމުކޮށް ފެންނަމުންދާ މަންޒަރެކެވެ. މިފަހަރުވެސް މިވަނީ އެފަދަ ޗެލެންޖެއް އާންމުވެގެން ގޮސްފައެވެ. އެހެނަސް މިއީ މުއްސަނދިކަން ދައްކަން ބޭނުންވާ މީހުން ބައިވެރިވާ ޗެލެންޖެއް ކަމަށް ވެއެވެ.\nއާންމު ގޮތެއްގައި މިފަދަ ޗެލެންޖުތަކަކީ ފުރާނައަށް ނުރައްކާވާފަދަ ނުރައްކާތެރި ޗެލެންޖުތަކަށް ވީނަމަވެސް މިފަހަރު ޢާންމުވެފައި މިވަނީ ފޮޓޯނެގުމުގެ ޗެލެންޖެކެވެ. "ފޯލިންގް ސްޓާސް ޗެލެންޖު"ގެ ނަމުގައި އާންމުވަމުންދާ މި ޗެލެންޖަކީ، ދުނިޔޭގެ އެކި ކަންކޮޅުތަކުން ގިނަބައެއްގެ ބައިވެރިވުން ފެނިގެންދިޔަ "ކިކީ ޗެލެންޖު" އަށްފަހު މިހާރު އެންމެ މަޤުބޫލުވަމުންދާ ޗެލެންޖެވެ.\nއެންމެ ފުރަތަމަ މި ޗެލެންޖު ފެށުނީ ރަޝިޔާަގައި ކަމަށްވެއެވެ. އެގޮތުން ޗެލެންޖު ފެށިއިރު އެ ޗެލެންޖަށް ދީފައި އޮތް ނަމަކީ "ފްލޯންޓް ޔުއާ ވެލްތް" ނުވަތަ މުސްއްސަނދިކަން ދައްކާލުމުގެ ޗެލެންޖެވެ. މި ޗެލެންޖު ޢާންމު ވުމާއި އެކު އަގުބޮޑެތި ކާރުތަކާއި ޕްރައިވެޓު ޖެޓުތަކާއި އެކު މީހުން ފޮޓޯ ނަގާފައިވާއިރު، ބޮޑެތި ޢަދަދުން ފައިސާވެސް ބައެއް ފޮޓޯތަކުގައި ހިމަނާފައި ވެއެވެ.\nމި ޗެލެންޖުގައި ދައްކުވައިދޭން ޖެހެނީ ތަނަކުން ވެއްޓިފައި އޮންނަ މަންޒަރެވެ. އެއީ ފޭކު މަންޒަރަކަށް ވީނަމަވެސް، ވެއްޓިފައި އޮއްވައި ނަގާ ފޮޓޯއިން އޭނާއަކީ މުއްސަނދި ފައިސާވެރިއެއްކަން އެނގުމަކީ މި ޗެލެންޖުގެ މައިގަނޑު ޤަވާއިދެވެ. އަދި އެ ފޮޓީ އާންމު ކުރުމުން އެއަށްވުރެ މޮޅަށް އެމަންޒަރު ދައްކައިދިނުމަކީ މި ޗެލެންޖުގައި ބައިވެރިވާ މީހުންގެ މަސައްކަތެވެ.\nމި ޗެލެންޖުގައި މިހާރު ގިނަ ޢަދަދެއްގެ ބަޔަކު ބައިވެރިވި ފޮޓޯތައް ޢާންމުކުރަމުންދާއިރު، އެހެން ޗެލެންޖުތަކާއި ޚިލާފަށް މި ޗެލެންޖުގެ ސަބަބުން މީހަކަށް އަނިޔާއެއް ނުވަތަ ގެއްލުމެއް ލިބުނު ހާދިސާއެއް މިހާތަނަށް ފެނިމަތިވެފައެއް ނުވެއެވެ. އެންމެ ބޮޑަށް "ފޯލިންގ ސްޓާސް ޗެލެންޖު" ޢާންމުވެފައިވާ ޤައުމުތަކުގެ ތެރޭގައި ޔޫރަޕްގެ ޤައުމުތައް ހިމެނޭއިރު، މަޝްހޫރު ބައެއް ފަރާތްތަކުންވެސް ދަނީ ޗެލެންޖުގައި ބައިވެރިވަމުންނެވެ.\nމީސްމީޑިއާގައި އެންމެ ފަހުން ޢާންމުވި އެއް ޗެލެންޖަކީ "ކިކީ ޗެލެންޖް" އެވެ، މި ޗެލެންޖު ފުރިހަމަ ކުރުމަށް ކުރަން ޖެހެނީ ޤަވާއިދާ ޚިލާފު، ނުރައްކާތެރި ކަމަކަށްވާއިރު ޗެލެންޖުގައި ބައިވެރިވި ގިނަ ޢަދަދެއްގެ ބަޔަކަށް ވަނީ ނުރައްކާތެރި ހާދިސާތަކާއި ބޮޑެތި ގެއްލުންތަކާއި ކުރިމަތިވެފައެވެ. ކިކީ ޗެލެންޖުގެ އިތުރުންވެސް ފާއިތުވެދިޔަ އަހަރުތަކުގައި ތަފާތު އެކި ޗެލެންޖުތައް، އިންޓަނެޓު ހިސޯރުކުރިއެވެ.\nރައީސް ޔާމީން އައް ރަނގަޅު ވާނެ.. ވެރިކަމުން ވެއްޓިފަ އޮއްވާ.?\nއޮކްޓޯބަރ 20, 2018 20:23\nހަހަހަހަހަ ހަމަ ހެޔޮކޮށް ތިބުނީ..!!\nއޮކްޓޯބަރ 21, 2018 00:26\nޓެޑް އިން މޯލްޑިވްސް\nއޮކްޓޯބަރ 21, 2018 11:42


Comedy Circus ge Liun Theria E show Dhookohlaifi\nކޮމެޑީ ސާކަސްގެ ލިޔުންތެރިޔާ އެޝޯ ދޫކޮށްލައިފި\nމައްސޫރު ކޮމެޑީ ސޯއެއް ކަމަށްވާ 'ކޮމެޑީ ސާކަސް' ގެ ލިޔުންތެރިޔާ ރާޖް ޝާންދިލްޔާ އެޝޯ ދޫކޮށްލައިފިއެވެ.\nރާޖު ލިޔުންތެރިއެއްގެ ގޮތުގައި އެޝޯގައި މަސައްކަތް ކުރަމުން ދިޔައީ 2006 ވަނަ އަހަރުން ފެށިގެންނެވެ. ގިނަ ބަޔަކަށް ރާޖުގެ މަސައްކަތް ކަމުގޮސްފައިވާއިރު އޭނާވަނީ ޝޯގެ އާ ސީޒަން ފެށިތާ ދެހަފްތާ ފަހުން އެޝޯ ދޫކޮށްލާފައެވެ. ރާޖު ޝޯ ދޫކޮށްލާފައިވާކަން ކަށަވަރުކޮށްދިފައިވާއިރު އޭނާ ބުނީ ކެރިއަރު ފެށީ ކޮމެޑީ ސާކަސް އިން ކަމަށެވެ. އަދި އެންމެ ފަހު ސީޒަން އާ ހަމައަށް ލިޔުނު ކަމަށްވެސް ރާޖު ވަނީ ބުނެފައެވެ.\nރާޖު ބުނިގޮތުގައި އޭނާ އަށް އެޝޯއަކީ ވަރަށް ހާއްސަ ޝޯއެކެވެ. އެގޮތުން އާ ސީޒަނަށް އެއްބަސްވި ނަމަވެސް ފަހުން އޭނާއަށް ލިޔެފައި ހުންނަ އެއްޗެހި އެހާ ކަމުނުދާ ކަމަށް ހީވިކަމަށެވެ. އަދި ފިލްމާއި ޓީވީ އަދި ވެބް ސީރީޒް ތަކުގައި މަސައްކަތް ކުރުމަށް މިހާރު އޭނާ އަމިއްލަ ޕްރޮޑަކްޝަން ހައުސްއެއް ތައާރަފް ކުރަން އުޅޭކަމަށް ރާޖު ވަނީ ބުނެފައެވެ. އަދި އެހެންވުމުން ޝޯ ދޫކޮށްލުމަށްފަހު އެކަމަށް ސަމާލުކަން ދޭން ބޭނުންވީ ކަމަށް ރާޖު ބުނެއެވެ.\nރާޖު ވަނީ ސިދާތު މަލްހޯތުރާ އާއި ޕަރިނީތި ފެނިގެންދާ ފިލްމު 'ޖަބަރިޔާ ޖޯޑީ'ގެ ވާހަކަ ވެސް ލިޔެފައެވެ. ފިލްމުގެ ޝޫޓިން މިހާރު ލަކްނައުގައި ކުރިއަށް ގެންދާއިރު އެފިލްމަކީ ކައިވެނިކުރަން އުޅޭ ފިރިހެންމީހާ ކިޑްނެޕްކުރުމުގެ މައްޗަށް ހަދާ ފިލްމެކެވެ.\nޖަބަރިޔާ ޖޯޑީ މުނިފޫހިފިލުވުން


Ras Online - އަލުން އާބާރަކާއެކު އެމްޑީޕީ ހިންގާލަން ވޯޓުލައްވަން ވަޑައިގަންނަވާ - ފައްޔާޒުގެ ފަހުބަސް\nއަލުން އާބާރަކާއެކު އެމްޑީޕީ ހިންގާލަން ވޯޓުލައްވަން ވަޑައިގަންނަވާ - ފައްޔާޒުގެ ފަހުބަސް\nއިބްރާހިމް ފަހީމް 13 މޭ 2022 - 20:53\nމާދަމާ އޮންނަ އެމްޑީޕީގެ ޗެއަރޕާސަން އިންތިހާބުގައި އެ ޕާޓީގެ ހުރިހާ މެންބަރުން ވެސް ނުކުމެ ވޯޓު ލުމަށް، ރައީސް ޞާލިޙްގެ ތާއީދާއިއެކު އެ އިންތިހާބުގައި ވާދަކުރަށްވާ މި ސަރުކާރުގެ އިކޮނޮމިކް މިނިސްޓަރު ފައްޔާޒު އިސްމާޢީލް ގޮވާލައްވައިފިއެވެ.\nއިންތިހާބުގެ ކެމްޕޭންގެ އެންމެހާ ކަންކަން ނިންމަވާލެއްވުމަށްފަހު، މިރޭ ފައްޔާޒު ވިދާޅުވީ، އެންމެން އެކުވެ ގުޅިގެންތިބެ ކުރިއެރުން ހޯދާ ފިތުނައާއި ނަފުރަތުން އެކަހެރިވެ، ދިވެހިރާއްޖެއަށް ހަމަޖެހުމާ ތަރައްގީ ގެނެސްދޭ އާރުކާޓީންނަކީ އެމްޑީޕީ މެންބަރުންކަމަށެވެ.\nއަދި އަލުން އާ ބާރަކާއެކު އެމްޑީޕީ ހިންގާލުމަށް ޕާޓީގެ ހުރިހާ މެންބަރުން ވެސް ނުކުމެ ވޯޓު ލެއްވުމަށް އޭނާވަނީ އެދިވަޑައިގެންފައެވެ.\nމާދަމާ އޮންނަ އިންތިހާބުގައި މާލޭގައި ވެސް ޖުމުލަ 15 މަރުކަޒެއްގައި ވޯޓުލުން ކުރިޔަށް ދާނެއެވެ. ވޯޓުލުން ހެނދުނު9ޖަހާއިރު ފަށާއިރު ވޯޓުލުން ބަންދުކުރަން ހަމަޖެހިފައިވަނީ ހަވީރު4ޖަހާއިރުއެވެ. އެންމެފަހުން އެމްޑީޕީން ބޭއްވި ގައުމީ މަޖިލީހުގެ އިންތިހާބެކޭވެސް އެއްފަދައިން މި އިންތިހާބުގައި ވެސް ވޯޓުލާ މަރުކަޒުތަކުގެ ގޮތުގައި މައިގަނޑުގޮތެއްގައި ހަމަޖައްސާފައިވަނީ ސްކޫލްތަކެވެ.\nމާދަމާ ބާއްވާ އެމްޑީޕީގެ އެތެރޭގެ މި އިންތިހާބުވާނީ، އެ ޕާޓީގެ ތާރީހުގައި ވެސް އައި އެންމެ ވާދަވެރިކަން ބޮޑު އެންމެ ފޯރިގަދަ އިންތިހާބަށެވެ. އިންތިހާބާ ގުޅިގެން ޕާޓީގެ ތެރޭގައި ފެކްޝަން އުފެދި ބައިބައިވުންތައް ބޮޑުވެފައިވާއިރު ޕާޓީގެ ގިނަ ބަޔަކު އުންމީދުކުރަނީ މި އިންތިހާބު ވެގެންދާނީ އެތެރޭގައި އުފެދިފައިވާ ހިޔާލު ތަފާތުވުންތަކަށް ނިމުން ގެނެސްދޭނެ އިންތިހާބަކަށް ކަމަށެވެ.


މިއަދުވެސް ކޯވިޑަށް 86 މީހަކު ޕޮޒިޓިވް މިއަދުވެސް ކޯވިޑަށް 86 މީހަކު ޕޮޒިޓިވް\nފުވައްމުލައް ހޮސްޕިޓަލުގެ ލެބޯޓްރީގައި ކޮވިޑަށް ޓެސްޓުކުރުން ކުރިއަށްދަނީ. ފޮޓޯ:ފުވައްމުލައް ހޮސްޕިޓަލް\nކޯވިޑް-19އަށް އިތުރު 86 މީހަކު ޕޮޒިޓިވްވެއްޖެއެވެ.\nވޭތުވެދިޔަ ދެ ދުވަހެއްގެ ތެރޭގައި ކޯވިޑްއަށް ޕޮޒިޓިވްވި މީހުންގެ ޢަދަދު އިތުރުވުމަށްފަހު މިއަދު އަނެއްކާވެސް ޢަދަދުތައް ވަނީ ކޮންމެވެސް ވަރަކަށް ދަށަށްގޮސްފައެވެ.\nހެލްތު ޕްރޮޓެކްޝަން އޭޖެންސީ އެޗްޕީއޭއިން ހާމަކޮށްފައިވާ ގޮތުގައި ވޭތުވެދިޔަ 24 ގަޑިއިރުގެ ތެރޭގައި ރާއްޖެއިން 86 މީހުން ވަނީ ކޯވިޑްއަށް ޕޮޒިޓިވްވެފައެވެ. މީގެ ތެރޭގައި ހިމެނެނީ މާލެ ސަރަޙައްދުން ޕޮޒިޓިވްވި 29 މީހުންނާއި އަތޮޅުތެރޭގެ ރަށްރަށުން ޕޮޒިޓިވްވީ 53 މީހަކާއި ރިސޯޓުތަކުން ޕޮޒިޓިވްވި4މީހެކެވެ. މިއާއެކު ރާއްޖެއިން ކޯވިޑަށް ޕޮޒިޓިވްވީ މީހުންގެ ޖުމްލަވަނީ 84103 އަށް އަރާފައެވެ. އެޗްޕީއޭގެ ތަފާސް ހިސާބަށް ބަލާއިރު ފަހަކަށް އައިސް އެންމެ ގިނަ ބަޔަކު ޕޮޒިޓިވްވަމުން އަންނަނީ އަތޮޅުތެރޭގެ ރަށްރަށުންނެވެ. މާލެ ސަރަޙައްދުން ޕޮޒިޓިވްވާ މީހުންގެ ޢަދަދު އެވްރެޖްކޮށް ހުންނަނީ 50އަށްވުރެ ދަށުގައެވެ.\nއެންމެ ފަހުން ޕޮޒިޓިވްވީ މީހުންނާއެކު ރާއްޖޭގައި މިވަގުތު 1653 މީހަކަށް އަންނަނީ ފަރުވާދެމުންނެވެ. މީގެތެރެއިން 18 މީހަކަށް ފަރުވާދެމުން އަންނަނީ ހޮސްޕިޓަލްގައި އެޑްމިޓްކޮށްގެންކަމަށް އެޗްޕީއޭއިން ވިދާޅުވެއެވެ.\nވޭތުވެދިޔަ 24 ގަޑިއިރުގެ ތެރޭގައި 107 މީހަކު ކޯވިޑް ބަލިން ރަނގަޅުވެފައިވާއިރު މިހާތަނަށް މިބަލިޖެހުނު މީހުންގެ ތެރެއިން 82208 މީހަކުވަނީ ބަލިން އެއްކޮށް ރަނގަޅުވެފައިކަމަށް އެޗްޕީއޭއިން ވިދާޅުވެއެވެ. ބަލި ދެނެގަތުމަށް ރާއްޖޭގެ އެކި ކަންކޮޅުތަކުން ވޭތުވެދިޔަ 24 ގަޑިއިރުގެ ތެރޭގައި 4172 ސާމްޕަލްވަނީ ޓެސްޓުކޮށްފައެވެ.


SunOnline: #SUN VAAHAKA: Fun asaru kuruvaifiey... - 9\nފުން އަސަރު ކުރުވައިފިއޭ... 9\nޔަޝްފާ ޙުސައިން 14 Jul 2020, 08:36\nފުން އަސަރު ކުރުވައިފިއޭ ކަވަރު\n"އަޖައިބެއް ނުވާނެތަ، ބަލަ އަހަރެން ކީއްކުރަންހޭ އޭނަ ކައިރިއަށް ވަންނަންވީ؟... އަންހެން ކުދިންނާ ފޮށި ހެދިޔަސް، އަހަންނަކީ މީ ތިހާ ވިޔާނުދާ މީހެއް ނޫނޭ... އަހަރެން ކުރާ ކަމެއް ކުރާނީ އަންހެންމީހާގެ ވެސް ރުހުމުގަ..." ދާރިޝް ރުޅި އައިސްފައި ބުންޏެވެ.\nއަހަރެންގެ މުޅި ގައިން ހީބިހި ނަގައިގަތެވެ. އެ ބިރުވެރި ވަގުތުކޮޅުގެ ހަނދާންތައް ދެންމެ ވީކަމެއްހެން ފެންނަން ފެށިހެން ހީވި އެވެ. އެއީ ދާރިޝް ހެއްޔެވެ؟ އެހެންވިއްޔާ އެއީ ހާދަ ގޮތެއްފޮތެއް ނެތް އިންސާނެކެވެ. ލޮލުން ފެނި އަތުން ހިފުމުން ނޫނީ އެފަދަ މީހުން ކުށަށް އިއުތިރާފު ނުވާނެއޭ ހިތް ބުންޏެވެ.\n"ކުރިން މިތަން ހުސްކޮށް ހުރިއިރު، ބޭނުންހާ އިރަކު އައިސް އުޅުނަސް އަހަރެން އެއްޗެއް ނުބުނަމެއްނު... އޭރު ނުބަލަމެއްނު ދާރިޝްމެން އައިސް މިތާ ކުރަނީ ކީއްތޯ ވެސް... އެކަމަކު މިހާރު އެހެން ނޫޅެވޭނެކަން އެންމެ ރަނގަޅަށް އެނގޭނީ ވެސް ދާރިޝްއަށް... ނީހާ އެހުރީ އަހަރެންގެ ބެލުމުގެ ދަށުގަ... އޭނައަށް ދެރަގޮތެއް ވާކަށް ފުރުސަތެއް ނުދެވޭނެ..." ރުޅި އައިސްފައި ވާހަކަ ފެށި ނަމަވެސް، ފަހު ޖުމުލަ އާއިއެކު އަޒްމަންގެ އަޑަށް މޮޅިވެރިކަން ވެރިވެއްޖެ އެވެ.\n"ރަނގަޅޭ... އަހަރެން ނޫޅެމޭ ތިކަން ޤަބޫލު ނުކުރާކަށް..." ދާރިޝް އެއްބަސް ވިއެވެ. "އެތައް ދުވަހަކު އެކީ އުޅުނު އެކުވެރިއަކަށްވުރެ، އިއްޔެ ފެނުނު އަންހެން ކުއްޖެއްތަ އަޒޭއަށް މުހިއްމުވީ؟..." ޝަކުވާއިން ފުރިފައިވާ ރާގަކަށް ދާރިޝް ސުވާލު ކުރި އެވެ.\n"އެކުވެރިއަކަށް ވީތީއޭ މިބުނަނީ، މިކަންތައް ގޯސްނުވަނީސް، ތެދަށް ބުނާށޭ... ދާރިޝްއަށް ރަނގަޅަށް އެނގޭނެ ކަމެއް ނުވަނީސް އަހަރެން މިކަހަލަ ވާހަކައެއް ނުދައްކާނެކަން.." އަޒްމަން ބުނި އަޑު އިވުނެވެ.\nކަނުލައި އަޑުއަހަން އޮތްއިރު، އަހަރެންގެ ހިތް ތެެޅެނީ އެވެ. އެމީހަކީ ދާރިޝް ކަމުގައި ހިތް ބުނަމުން ދިޔައެވެ. ހިތުގައި އުފެދިގެން އައި ރުޅިވެރިކަމުގައި ދަތްތަކަށް ބާރުކޮށްލެވުނެވެ. އޭރު ދެއަތް މުށްކެވި ސޯފާގެ ފޮތިގަނޑުގައި ބާރަށް ހިފަހައްޓާލެވިއްޖެ އެވެ.\nދާރިޝް އެއްޗެއް ބުނާ އަޑެއް ނީވެ އެވެ. ކުޑަކޮށް ލޯ ހުޅުވައި ބަލައިލީމެވެ. އަހަރެން އޮތް ސޯފާގެ ކައިރީގައި ދެމީހުން ވެސް ތިބީ ކޮޅަށެވެ. ދާރިޝް ހުރީ އެއްދިމާއަކަށް ބަލަހައްޓައިގެންނެވެ. ހީވާގޮތުން އޭނާ ކޮންމެެސް ކަމަކާއި ވިސްނަނީ އެވެ. އަޒްމަން ފުރަގަސްދީގެން ހުރުމުން، އޭނާގެ މޫނު ފެންނަވަރެއް ނުވި އެވެ.\n"ގެނޭ ތަޅުދަނޑި..." ފާއިތުވެގެންދިޔަ ހިމޭންކަމުގެ ވަގުތުކޮޅު ނިމިގެން ދިޔައީ، އަޒްމަންގެ އަޑުންނެވެ.\nދާރިޝް އޭނާގެ ދެބުމަ ގޮށްޖަހައިލަމުން އަޒްމަންއަށް ބަލައިލި އެވެ.\n"އަށާރަ އަހަރު އޮތް އެކުވެރިކަމުގެ ބަދަލުދޭން އަޒޭއަށް އެނގުނު ގޮތަކީ ތީތަ؟..." ދާރިޝްގެ އަޑު ބާރެވެ. އޭނާ ފުން ނޭވާއެއް ދޫކޮށްލާފައި އަޒްމަންގެ ކޮނޑުގައި ޖަހާލައިފި އެވެ. "ކަންތައް ވަމުންމިދާގޮތް އަހަންނަށް ވަރަށް ރަނގަޅަށް ވިސްނިއްޖެ... ހުރިހާ ކަމަކަށް ވަރަށް ބޮޑަށް ޝުކުރިއްޔާ..." އަޑަށް ބާރުލަމުން އޭނާ ބުންޏެވެ.\nދާރިޝް މަޑެއް ނުކުރެ އެވެ. ހަލުވި ފިޔަވަޅުތަކެއްގައި ގެއިން ނުކުމެގެން ހިނގައްޖެ އެވެ. އިރުގަނޑަކު ހުރުމަށްފަހު، އަޒްމަން ގޮސް ސޯފާއަށް ވެއްޓިގަތެވެ. ދެއަތުން މޫނު ފޮރުވައިލާފައި، އެއަތް މަޑުމަޑުން ތިރިއަށް ގެންދިޔަ އެވެ. ދަތްދޮޅި އާއި ހަމައިން އެ އަތުގެ ހަރަކާތް ހުއްޓިއްޖެ އެވެ. އޭނާ އިނީ ދެލޯ މަރާލައިގެންނެވެ. ކަންތައްވީގޮތުން، އޭނާއަށް ވަރަށް އަސަރުކޮށްފައި ވާކަން އެނގުނެވެ. އެގޮތުގައި އިރުކޮޅަކު އިނދެފައި، އޭނާ ލޯ ހުޅުވާލައިފި އެވެ.\nއަޒްމަން އޭނާ އިންތަނުން ތެދުވި ތަން ފެނި، އަހަރެން އަވަސްއަވަހަށް ލޯ މަރާލީމެވެ. އޭނާގެ އިޝާރާތެއްނުވެ، އިރުކޮޅެއް ފާއިތުވެގެން ދިޔަ އެވެ. ކުއްލިއަކަށް ނޭފަތުގައި އައިސް ޖެހިލީ، ލުއި ސެންޓެއްގެ މީރު ވަހެވެ. އެއީ އަޒްމަންކަން ކަށަވަރުވީ އެ ވަހުންނެވެ. އޭނާ އަހަންނާއި ދާދި ގާތުގައި ހުރި ކަމުގެ އިހުސާސް ކުރެވުނެވެ.\n"ރެންޖިނީ!... ގެނެސްދީބަލަ ތުވާލިކޮޅެއް..." ގޭގައި ގެންގުޅޭ ބިދޭސީ މީހާއަށް ނިސްބަތްކޮށް، އަޒްމަން ބުނި އަޑު އިވުނެވެ.\nކުޑަ އިރުކޮޅަކު އެހެން ހުރެފައި، އޭނާ އަހަރެންގެ ކައިރީގައި އިށީނެވެ. ކޮނޑުގައި ހިފައި އެއް އަރިއަކަށްވާހެން އަނބުރުވައިލީ މަޑުމަޑުންނެވެ. ކަނދުރާއިން ފެށިގެން ބޮލާއި ހަމައަށް އޭނާގެ އިނގިލިތަކުގެ ބީހުން އިހުސާސް ކުރެވިއްޖެ އެވެ. ހަށިގަނޑުގައިވި ލޯލިތައް ކޮޅަށް ޖެހުނެވެ. ޖެހިލުންވެގެން ތެޅިނުގަނެވުނީ، ކިރިޔާ އެވެ. އަޒްމަން ކުރަން އުޅޭ ކަމަކާއިމެދު ހިތުގައި އުފެދިގެން އައި ސުވާލުތަކަށް ޖަވާބު ލިބޭކަށް ގިނައިރެއް ނުނެގި އެވެ. އޭނާގެ ނިޔަތަކީ، އަހަންނަށް ލިބިފައިވާ އަނިޔާއަށް ފަރުވާ ކުރުމެވެ.\nއަޒްމަން ފެށީ، އަހަރެންގެ ބޮލުން ދުޅަވެފައިވާ ތަނުގައި އައިސް ފެން ޖައްސާށެވެ. ބޯ މޮޑެލަދޭން ފެށުމުން، އަރާމުވެގެން ނިދުނު އިރުވެސް ނޭނގެ އެވެ.\nދުރުދުރުން ފާޅުވަމުން ދިޔައީ ފަނޑު އަލިކަމެކެވެ. އަހަރެން މަޑުމަޑުން އެދިމާއަށް ދާން ފެށީމެވެ. އަލި ގަދަވަމުން ގޮސް ދެލޮލަށް އުނދަގޫވާހައި ކައިރިއަށް ދިޔައީމެވެ. މޫނުމަތީގައި ދެއަތް ހުރަސްކޮށްލަން މަޖުބޫރު ވެއްޖެ އެވެ. އަލިކަމުގެ ތެރެއިން ފެނުނީ، ކޮންމެވެސް މީހަކު އަހަންނާއި ދިމާއަށް އަންނަމުންދިޔަ މަންޒަރެވެ. އެމީހަކު ފެނުނީ ހިޔަންޏެއް ފަދައިންނެވެ. އޭނާ ކައިރިއަށް އަންނަމުންދިޔަ ވަރަކަށް އަހަރެންގެ ތުންފަތުގައިވި ލުއި ހިނިތުންވުން ފުންވަމުން ދިޔަ އެވެ.\n"އަޒްމަން!..." އަހަންނަށް ބުނެވުނެވެ.\nސިއްސައިގެން ގޮސްފައި ހޭލެވިއްޖެ އެވެ. ފެނުނީ ހުވަފެނެކެވެ. ދެލޯ މަރައިލަމުން ބޮލުގައި އަތް ޖައްސައިލެވުނީ، ދިލަ ތަދެއް އިހުސާސް ކުރެވުމުންނެވެ. އޮވެވުނީ އެއް އަރިއަކަށްކަމުން، އަތް އޮތީ އައްސިވެފަ އެވެ. އަނެއްފަރާތަށް ފުރޮޅިލަން އުޅުނީމެވެ. ހަރު އެއްޗެއްގައި ބޯ ޖެހިއްޖެ އެވެ. ލަސްލަހުން އެނބުރުނުއިރު، ބޯދަށުގައި އޮތީ މީހެއްގެ އަތެކެވެ. ނިދިފައި އޮތް އަޒްމަންގެ މޫނަށް އަހަރެންގެ ނަޒަރު ހުއްޓުނީ ދެނެވެ. އަހަންނަށް ލިބުނީ ސިހުމެކެވެ. އެނދު ކައިރީގައި ބަހައްޓާފައި ހުރި ގޮނޑިއެއްގައި އިންއިރު، އެނދުގައި ބޯ އަޅާލިގޮތަށް އޭނާއަށް އޮތީ ނިދިފަ އެވެ. އޭރުވެސް އޭނާގެ އަތުގައި ގަނޑުފެން އަޅާފައިވާ ތުވާލިކޮޅެއް އޮތެވެ. ގަނޑުފެންތައް ވިރިގެން، އަހަރެން ބޯއަޅައިގެން އޮތް ބާލީސް އޮތީ ކޮންމެވެސް ވަރަކަށް ތެމިފަ އެވެ. އޭނާއަށް ނިދިފައިވަނީ އަހަރެންގެ ޚިދުމަތުގައި އިންދާކަން އެނގޭކަށް އިތުރު ހެއްކެއް ބޭނުމެއް ނުވި އެވެ.\nހިތަށް އެރި އެވެ. އަޒްމަން އަހަންނަށް އެހާ ވަރަށް އަޅާލަނީ ކީއްވެ ހެއްޔެވެ؟ އޭނާ އަހަރެންގެ ފަރާތުން ބޭނުންވަނީ ކޮން ކަމެއް ހެއްޔެވެ؟ އެހާ ރަނގަޅު އިންސާނުން ދުނިޔޭގައި އުޅޭ ހެއްޔެވެ؟ އެކީ ހޭދަކުރެވެމުންދާ ވަގުތު އިތުރުވި ވަރަކަށް އަހަރެންގެ ހިތުން އޭނާއަށް މަޤާމެއް ހުސްކުރެވެމުން ދިޔަކަން ޔަޤީނެވެ. އޭނާ ފެނުމުން ކުރިން ނުވާ އެތައް ގޮތްތަކަށް އަހަންނަށް އެބަ ވެއެވެ. އެހެން ނުވާންވީ ސަބަބެއް ވެސް ނެތެވެ. އަބަދުވެސް ފެންނަމުން ދަނީ އޭނާގެ އޯގާތެރިކަމާއި އަޅާލުމެވެ. ވަކީން ބޮޑަށް އަހަރެންގެ ޙިމާޔަތުގައި އަޑު އުފުލުމުން، އޭނާއަށް ކުރަމުން އައި ޤަދަރު އުފުލިއްޖެ އެވެ.\nއަޒްމަންގެ މޫނުން ފެންނަމުން ދިޔައީ ވަރުބަލި ކަމެވެ. ނިދާފައި އޮންނައިރު، ވަކީން ފިރެހެންވަންތަ އެވެ. ކުއްލިއަކަށް ހިތަށް އެރި އެއްޗަކުން، ދެލޯ ބޮޑުވެއްޖެ އެވެ. އަހަރެން ކޮޓަރިއަށް އައީ ކޮންއިރަކު، ކިހިނެއް ހެއްޔެވެ؟ ގެއަށް އަންނަ ބިދޭސީ މީހާއަށް އަހަރެން ނުއުފުލޭނޭކަން ޔަޤީނެވެ. ވީއިރު އަހަރެން ގެންނާނެ މީހަކީ އަޒްމަން އެވެ. އަޒްމަންގެ އަތުގެ ތެރޭގައި އަހަރެން އޮންނާނޭގޮތް ސިފަވުމާއިއެކު، މުޅި ގައިން ހީބިހި ނަގައިގަތެވެ. ދެވަނަ ސިކުންތުގައި ތުންފަތަށް ވެރިވީ ލުއި ހިނިތުންވުމެކެވެ. އެފަދަ ވަގުތެއްގައިވެސް ވިސްނުން ދަތުރުކުރި ދިމާއެއްގެ ސަބަބުން، އަމިއްލަ ނަފުސަށް އަޑުލެވުނެވެ.\nނިދީގައި އަޒްމަން ފުރޮޅިލުމާއިއެކު، އަހަރެން އުޅުނީ، ތެދުވާށެވެ. އެފުރުސަތެއް ނުލިބުނެވެ. އޭނާގެ އަތް އަހަރެންގެ ބަނޑުމަތީގައި ބާއްވާލައިފި އެވެ. ހީވީ ބާލީހެއްގައި ބައްދައި، ކައިރިއަށް ދަމާލަން އުޅުނު ހެންނެވެ. ތެޅިގަނެފައި ދުރަށްޖެހިލެވުނެވެ. އެއާއިއެކު އެނދުން ވެއްޓެން ދިޔަ އެވެ.\nއަޒްމަންއަށް ހޭލެވުނުކަން އެއީ އަހަރެންގެ ނަސީބެވެ. އޭނާ ހުށިޔާރެވެ. އެނދުމައްޗަށް ވެއްޓިގަންނަމުން ކަހަލަ ގޮތަކަށް، އަހަރެންގެ ހަށިގަނޑު އޭނާގެ ދެއަތުގެ ޙިމާޔަތުގެ ދަށަށް ގެންގޮސްފި އެވެ. އަހަންނަށް އޮވެވުނީ، ކިރިޔާ ގުޑިލިޔަސް، އެނދުން ވެއްޓޭ ހިސާބުގަ އެވެ. ދެން ކަންތައްވީ، އަހަރެން އެންމެ ޖެހިލުންވި ގޮތަށެވެ. އަހަރެން ވެއްޓިދާނެތީ ކަންނޭނގެ އެވެ. އަހަރެންގެ ހަށިގަނޑު އޭނާ އާއި ގާތަށް ދަމާލައިފި އެވެ. ދެމީހުންގެ ނަޒަރު ސީދާވެ، ހަރަކާތް ހުއްޓެން ފަޅި ސިކުންތުކޮޅެއް ވެސް ނުނަގަ އެވެ. އެކަކު އަނެކެއްގެ ދެލޮލުގެ ތެރެއަށް ގެއްލިފައި ތިބެވުނީ، ކިހާ އިރަކު ކަމެއް ނޭނގުނެވެ.\n"ދޮންތީ!..." އިވުނީ މިޝްރާގެ އަޑެވެ.\nކަންބޮޑުވުން އެކުލެވޭ ރާގަކަށް ކޮއްކޮ ގޮވައިލި އަޑު އިވުމުން، އަހަރެން ދިޔައީ ސިއްސައިގެންނެވެ. ދެމީހުން އެކަކު އަނެކަކާއި ދުރަށްޖެހިލަން އުޅުނީމެވެ. އަވަސްކުރަން ހަދައިގެން އެނދުން ނުވެއްޓި ސަލާމަތްވީ ކިރިޔާ އެވެ. އަހަންނަށް އިތުރު ކަމެއް ނުކުރެވި އުޅެނިކޮށް، މިޝްރާ އައިސް އަޒްމަންގެ ގައިގައި ތަޅައިގެންފި އެވެ. އަތުގައި ދަތްއަޅައި ތަންގަނޑެއް ކަނޑައިލި އެވެ. އެ ކުޑަކުޑަ އަތުން އަޒްމަންގެ ގަމީހުގައި ހިފައި ދަމަން ފެށި އެވެ. ރުޅިވެރިކަމާއި އެއްވަރަށް އެ މޫނުން ފެންނަމުން ދިޔައީ ބިރާއި ސިހުމެވެ. އެއީ އޭގެ ކުރިން މިޝްރާގެ ފަރާތުން ފެނުނު ސިފައެއް ނޫނެވެ. އެހެންކަމުން އަހަރެން ހުރީ ހައިރާންވެ، ބަސް ހުއްޓިފަ އެވެ.\nއަހަރެން ތެދުވެގެން، އެނދު ވަށާލާފައި އައިސް މިޝްރާގެ ފުރަގަހުން ބައްދައިލީމެވެ. އެ ހަށިގަނޑު އުފުއްލައިލަމުން، އަޒްމަން އާއި ދުރުކުރީމެވެ. އަހަރެންގެ ގައިގައި ބައްދައިލަމުން މިޝްރާ ފެށީ ރޯށެވެ. ހިތުގައި ޖެހިފައި ރޯންފެށި ގޮތުން، އަހަރެންގެ ހިތް ފަޅައިގެން ނުދިޔައީ ކިރިޔާ އެވެ.\nމިޝްރާ ހަމައަކަށް އެޅުނީ އަޒްމަން އެގެއިން ދިޔަ ފަހުންނެވެ. ކަންތައް ވީގޮތް ސާފުކުރަން އެތައް އިރަކު ވާހަކަ ދައްކަން ޖެހުނެވެ. އެއީ ދެއަހަރު ކުރިން ދިމާވި ހިތްދަތި ހާދިސާއިން އެ ކުއްޖާއަށް ކޮށްފައިވާ އަސަރެވެ. އެ މައުސޫމު ސިކުނޑިއަށް ވިސްނުނީ، އަޒްމަން އަހަންނާއި ދޭތެރޭގައިވެސް އެފަދަ ނުބައި ގޮތަކަށް ކަންތައް ކުރަން އުޅުނީ ކަމަށެވެ.\nހިތުގައި އުފެދިގެން އައި ދިލަ ރިހުން ގަދަ ވިއެވެ. ދެލޮލުން ކަރުނަ ހިލުވާލައިފި އެވެ. އަހަރެން ދިފާއުކޮށްދޭން އެ ކުޑަ ކުއްޖާ ކުރި މަސައްކަތް ފެނުމުންނެވެ. އަމިއްލަ ނަފުސު ކުށްވެރި ކުރެވެން ފެށުނީ މާ ވަރަކަށެވެ. އެ ކޮއްކޮގެ ޙިމާޔަތުގައި އަހަންނަށް ކޮށްދެވުނީ ކޮން ކަމެއް ހެއްޔޭ ހިތަށް އެރި އެވެ. ރައްކާތެރިކަމާއި ޙިމާޔަތް އެ ކޮއްކޮއަށް އެންމެ ބޭނުންވި ދުވަހު، އަހަންނަށް ކުރެވުނު މާބޮޑު ކަމެއް ނެތެވެ. ކަރުނަތައް ކޯތާފަތުގައި ބީހޭކަށް ގިނަ އިރެއް ނުނެގި އެވެ. ކުށްވެރިއެއް ފަދައިން، ރޮއެރޮއެފައި ކޮއްކޮގެ ކިބައިން މަޢާފަށް އެދެން ފެށުނެވެ.\nރޭގަނޑުގެ ވަގުތެވެ. މިޝްރާ ނިދުމުން، އަހަރެން ބަދިގެއަށް ދިޔައީ، ބޮލުގައި ދުޅަވެފައިވާ ތަނުގައި ޖައްސާނެ ގަނޑުފެން ބަލައެވެ. ގޭގައި ގެންގުޅޭ މީހާވެސް ބޮލުގައި ރިއްސާތީ ކަމަށްބުނެ، މާ އަވަހަކަށް ދިޔަ ރެއެކެވެ. އައިސްކިއުބުތައް ތުވާލިކޮޅުގެ ތެރެއަށް އަޅައިގެން ތެދުވިތަނައި، ކޮންމެވެސް މީހެއްގެ ޙިލަމެއް ވިހެން ހީވި އެވެ. އަހަރެންގެ ހިތުގައި ބިރުވެރިކަން އުފެދުނެވެ. ފަސްއެނބުރި ބަލައިލަން ނުކެރުނުތަނުގައި ގުޑިލަންވެސް ނުކެރި، މުޅި މީހާ ހުއްޓުން އެރި އެވެ.\nސިކުންތުކޮޅެއް ފާއިތުވެގެން ދިޔައީ، ހަމަހިމޭން ކަމުގަ އެވެ. އެއީ ލިބުނު އިންޒާރެކެވެ. އަހަރެންގެ ފަހަތުން އައިސްއަލަމާރިއަށް އެޅިގެންދިޔަ ދިގު ހިޔަނި ފެނި، މޭގަނޑު އަނގަޔަށް ނައީ ކިރިޔާ އެވެ. އަތުގައި އޮތް ތުވާލިކޮޅުގައި ބާރަށް ހިފަހައްޓާލީމެވެ. އެމީހަކު ދާދި ކައިރިވެއްޖެ އެވެ. އަހަރެން ކުއްލިއަކަށް ފަސްއެނބުރިފައި އޭނާގެ ގައިގައި އަތް އަޅައި ދުރަށް ކޮއްޕައިލީމެވެ. ދޮރާއިދިމާއަށް ދުއްވައިގަންއިރު، އަހަންނަށް ވާނުވާވެސް ނޭނގެ އެވެ. ފަހަތުގައި ހުރީ ކާކުތޯ ބެލުމުގެ ޝައުޤަށްވުރެ ބޮޑަށް އަހަރެން މަސައްކަތް ކުރީ، ސަލާމަތުގެ އައްސޭރިއަކާއި ހަމައަށް ވާސިލު ވެވޭތޯ އެވެ.\nއަހަންނަށް ދެވުނީ ކޮޓަރީގެ ދޮރާއި ހަމައަށެވެ. އެމީހަކު އަހަރެންގެ އިސްތަށިގަނޑުގައި ހިފައިފި އެވެ. ފަހަތަށް ދަމައިގަނެފައި ދޫކޮށްލުމާއިއެކު، އުއްޑުން ވެއްޓިއްޖެ އެވެ. އިސްތަށިތަކުގެ ބުޑުތަކަށް ވާންވުމުން ވީ ތަދުގައި، ދެއަތުން ބޮލުގައި ހިފަހައްޓާލެވުނެވެ. ވެއްޓި، މުށިތަކުގެ މަތީގައި ޖެހުނީ ފުއްކިބައިން ދުޅަވެފައިވާ ތަނެވެ. ރިހޭ ފައިމައްޗަށް ފޮއެ ވެއްޓުނީ އެވެ. ވޭނީ އަޑަކުން ރޮއެގަނެވުނީ، އެ ތަދަށް ކެތް ނުކުރެވުމުންނެވެ.\n"ސޮރީ ގަސްދުގައެއް ނޫން..."\nއިވުނީ ދާރިޝްގެ އަޑެވެ. އެ އަޑުގައިވީ ކަންބޮޑުވުމުގެ އަސަރެވެ. އޭނާ ތިރިވެ، އަހަރެން ނަގަން އުޅުނެވެ.\nބޮލަށް ތަދުވާ ވަރުން އަހަންނަށް ރޮވެނީ އެވެ. ދާރިޝް އާއި މެދު ވިސްނޭ ވަރަށްވުރެ، އަހަރެންގެ ހާލު ބޮޑެވެ. ބޮލުގައި އަޅަމުންދިޔަ ވޭނަށް ކެތްވަނީކީ ނޫނެވެ. ދެވަނަ ފަހަރަށް އޭނާ އަތްލުމުން އެ އަތް ފޮޅުވައިލުމުގެ ހިއްވަރު ލިބުނެވެ. ތެދުވަން ވެސް ނޫޅެ ބޮލުގައި ހިފަހައްޓައިގެން އަހަންނަށް އޮވުނީ، އިތުރު ގޮތެއް ނެތުމުންނެވެ.\n"ނީހާ ކީއްވެތަ އަހަރެންގެ ބޮލުގަ އެކަން އެޅުވީ؟... ކުރި ކަންތައް އަޒޭއަށް ފަޅާއެރީމަ މޮޅު ވާހަކައެއް ހަދާލީތަ؟..." އަހަރެންގެ ދެކޮނޑުގައި ހިފައި ނަގަން މަސައްކަތް ކުރަމުން، ދާރިޝް ސުވާލު ކުރި އެވެ.\nއަހަންނަށް ކުރެވުނުހާ ވެސް ކަމަކީ ދެފަރާތަށް ބޯ ހޫރާލުމެވެ. އޭނާ އަހަރެން ނަގައި ބައިންދައިލި އެވެ. ރޮމުން ގިސްލެވޭ ހާލު، މުށިތަކުގެ މަތީގައި ކޭއްތެމުން، ދާރިޝް އާއި ދުރަށް ދެވޭތޯ މަސައްކަތް ކުރީމެވެ.\n"އަހަރެންމީ އަރާކާ މިނިކާވަގެއްތަ؟..." އަހަރެންގެ ކުރިމައްޗަށް އަރަމުން ދާރިޝް ބުންޏެވެ. އޭނާ އަހަރެންގެ ދެފަރާތުން މުށިތަކުގެ މަތީގައި ދެއަތް ޖައްސައި، އަހަންނާއި ދިމާއަށް ގުދުވެލި އެވެ. މިފަހަރު އެ އަޑުގައިވީ ރުޅިވެރި ކަމެވެ. ދެލޮލުގައިވި ވިދުވަރަކުން، އެ މޫނަށް ބަލައިލަން ވެސް ނުކެރުނެވެ.\n"އަހަރެން މީ، އަރާކާ މިނިކާވަގެއްހޭ؟... އަޖައިބެއް ނުވާނެތަ، އެންމެން ވެސް އަހަންނާ ދޭތެރޭ ގޯސްކޮށް ދެކެނީ ކީއްވެތަ؟... އަޒޭ ގާތްވިޔަސް، ނީހާ ތިފާޑަށް އުޅޭ ތަނެއް ނުފެނޭ..."\nދާރިޝްގެ އަސްލު ކުލަ ދައްކައިލީ ދެނެވެ. ގަދަކަމުން ކަހަލަ ގޮތަކަށް އަހަރެން ގެންގޮސް އޭނާގެ މޭގައި ޖައްސާލައިފި އެވެ. ބޮލުގައި ހިފައި ބާރުކޮށްލީ ގުޑިވެސް ނުލެވޭނޭ މިންވަރަށެވެ. އޭނާ ދެން ފެށީ، އަހަރެންގެ ހަށިގަނޑުގެ އެކި ހިސާބުތަކުގައި ބީހޭށެވެ. އަހަރެން ގަދަ ހަދަމުން ދިޔައީމެވެ. ރޮއެ އާދޭސް ކުރަން ފެށީމެވެ. އެހެނަސް، އޭނާ ދިނީ ބީރު ކަންފަތެކެވެ. އަހަރެންގެ ކޯތާފަތުގައި ހިފައި، ގަދަކަމުން މައްޗަށް އުފުލައިލި އެވެ. އެއަށްފަހު އަހަރެންގެ މޫނާއި ދިމާއަށް ގުދުވާން ފެށި އެވެ.\nބަތަލާ މޯނީ އެންގޭޖްވީތަ؟\nސަލްމާންގެ "ކިކް 2"ގެ ބަތަލާ އަކީ ޖެކަލީން\nހާސިލް - 21


Bigg Boss 14 gai baiverivaan ulhey kan Saumya dhogu kuree majaa gothakah – Iru\nބިގް ބޮސް 14 ގައި ބައިވެރިވާން އުޅޭކަން ސޯމިޔާ ދޮގުކުރީ މަޖާގޮތަކަށް\nިންޑިއާގެ މަޝްހޫރު ރިއަލިޓީ ޝޯ ބިގް ބޮސް ގެ 14 ވަނަ ސީޒަން ފަށަން ކައިރިވެފައި ވާއިރު، މިހާރު އެންމެ ގަދަޔަށް ދެކެވޭ ވާހަކައަކީ، މި ސީޒަންގައި ފެންނާނެ ތަރިން ތަކަކީ ކޮބައިތޯއެވެ. ނަމަވެސް ބިގް ބޮސް 14 ގައި ބައިވެރިވާނެ ކަމަށް ލަފާކުރެވޭ އެތައް ތަރިންނެއް ވަނީ އެކަން ދޮގުކޮށްފައެވެ. މިފަހަރު އެފަދަ ވާހަކައެއް ދޮގުކޮށްފައި ވަނީ އެކްޓްރެސް ސޯމިޔާ ޓަންޑަން އެވެ.\n“ބާބީޖީ ގަރް ޕަރް ހޭ” އިން މަޤުބޫލުވެފައިވާ 35 އަހަރުގެ ބަތަލާ ވަނީ އިންސްޓަގްރާމްގައި ވީޑިއޯއެއް ހިއްސާކޮށް، ބިގް ބޮސް ގައި ބައިވެރިވާން އުޅޭކަން ދޮގުކޮށްފައެވެ. އެ ކުރު ވީޑިއޯކޮޅުން ފެންނަނީ، ސޯމިޔާ އޭނާގެ އަމިއްލަ ނަފްސަށް އިނގިލި ދިއްކުރުމަށްފަހު، އަތުގެ އިޝާރާތުން ނޫނެކޭ ބުނާ މަންޒަރެވެ. އަދި މި ޕޯސްޓުގެ ކެޕްޝަންގައި ލިޔެފައިވަނީ، އޭނާ ބިގް ބޮސް ގައި ބައިވެރިވާން ނޫޅޭ ވާހަކައެވެ. އެހެންކަމުން، އޭނާގެ ނަން ބޭނުންކޮށްގެން ދޮގު ޙަބަރު ނުފެތުރަމަށް އެދިފައިވެއެވެ.\nސޯމިޔާ ބިގް ބޮސް 14 ގައި ބައިވެރިވާން އުޅޭކަމަށް ބުނެ ބައެއް މީޑިއާތަކުން މީގެކުރިން ރިޕޯޓުކޮށްފައި ވަނީ، އަހަރުތަކެއް ވަންދެން ސޯމިޔާ މަސައްކަތް ކުރަމުންދިޔަ “ބާބީޖީ ގަރް ޕަރް ހޭ” ޝޯ ދާދިފަހުން ދޫކޮށްލާފައި ވާތީއެވެ. އެއީ އޭނާ ބިގް ބޮސްގައި ބައިވެރިވާން ވެގެން ނިންމި ނިންމުމެއް ކަމަށް ބައެއް މީޑިއާތަކުން ބުންޏެވެ. ނަމަވެސް ސޯމިޔާ މިހާރު ވަނީ އެކަން ދޮގުކޮށްފައެވެ.\nގިނަ ބަޔަކު އިންތިޒާރު ކުރަމުން އަންނަ ބިގް ބޮސް 14 ފަށާނެ ކަމަށް ބެލެވެނީ އަންނަ އޮކްޓޯބަރު4ގައެވެ. އަދި މިފަހަރުވެސް ޝޯ ހޯސްޓުކޮށްދޭނީ ސަލްމާން ޚާނެވެ.


Mihaathanah 59 candidate aku vanee nan anburaa nagaafai: EC – Iru\nލޯކަލް ކައުންސިލް އިންތިހާބާއި އަންހެނުންގެ ތަރައްގީ އަށް މަސައްކަތްކުރާ ކޮމިޓީގެ އިންތިހާބަށް ކުރިމަތިލާފައިވާ ކެނޑިޑޭޓުންގެ ތެރެއިން މި މަހުގެ މިހާތަނަށް 59 ކެނޑިޑޭޓުން ނަން އަނބުރާ ގެންގޮސްފައިވާ ކަމަށް އިލެކްޝަން ކޮމިޝަން (އީސީ) އިން ބުނެފިއެވެ.\nއީސީން ބުނީ، 59 ކެނޑިޑޭޓުންގެ ތެރެއިން 40 ކެނޑިޑޭޓުންނަކީ ކައުންސިލްތަކަށް ކުރިމަތިލާފައިވާ ކެނޑިޑޭޓުން ކަމަށާއި، އަދި ބާކީ 19 ކެނޑިޑޭޓުންނަކީ އަންހެނުންގެ ތަރައްގީ އަށް މަސައްކަތް ކުރާ ކޮމިޓީގެ އިންތިހާބަށް ކުރިމަތިލާފައިވާ ފަރާތްތަކެވެ.\nކައުންސިލް އިންތިހާބަށް ކުރިމަތިލާފައިވާ ކެނޑިޑޭޓުންގެ ތެރެއިން އެންމެ ގިނައިން ނަން އަނބުރާ ގެންގޮސްފައިވަނީ އަމިއްލަ ގޮތުން ވާދަކުރާ ފަރާތްތަކެވެ. އެއީ 20 ކެނޑިޑޭޓުންނެވެ. ވެރިކަން ކުރާ މައި ޕާޓީ އެމްޑީޕީގެ 11 ކެނޑިޑޭޓުން ނަން އަނބުރާ ގެންގޮސްފައިވާއިރު، ޖުމްހޫރީ ޕާޓީގެ ހަތަރު ކެނޑިޑޭޓަކު ވަނީ ނަން އަނބުރާ ނަގާފައެވެ. އެންމެ މަދުން ކެނޑިޑޭޓުންގެ ނަން އަނބުރާ ގެންދިޔައީ ޕީޕީއެމުންނެވެ. އެ ޕާޓީން ވާދަކުރާ ހަތަރު ކެނޑިޑޭޓަކު ވަނީ ނަން އަނބުރާ ގެންގޮސްފައެވެ.\nއަންހެނުންގެ ތަރައްގީ އަށް މަސައްކަތްކުރާ ކޮމީޓީގެ އިންތިހާބުގައި އެމްޑީޕީގެ 14 މެމްބަރަކު ނަން އަނބުރާ ގެންގޮސްފައިވާއިރު، ޕީޕީއެމުން ދެ ކެނޑިޑޭޓުން އަދި އަމިއްލަ ގޮތުން ވާދަކުރާ ތިން ކެނޑިޑޭޓަކު ވަނީ ނަން އަނބުރާ ގެންގޮސްފައެވެ.